
NOTA EDITORIAL 


Editorial Descontrol 

La revolució de Rojava és un dels processos de transfor¬ 
mació social més profunds que es poden observar des de 
fa dècades. Pocs esdeveniments han tingut un efecte empo- 
derador a nivell popular tan fort. Sols per aquest fet mereix 
el nostre respecte i solidaritat. Però no només per això. La 
revolució de Rojava suposa un raig d'aire fresc per als mo¬ 
viments contestataris d'arreu del món, de la mateixa forma 
que ho va ser Chiapas als anys 90'. L'experiència de Ro¬ 
java suposa un salt qualitatiu respecte a la resta de revol¬ 
tes de l'actualitat, tant a nivell de pràctica revolucionària 
com a nivell de teoria política. El moviment de Rojava ha 
aconseguit fer avenços allà on molts dels revolucionaris oc¬ 
cidentals portaven anys estancats, elevats en els seus trons 
de puresa ideològica. Sobren els motius per fixar-nos en 
Rojava, en la seva experiència i en els seus aprenentatges. 

Per tot això neix aquest llibre, amb l'objectiu de servir 
d'introducció a la revolució de Rojava, al seu context, als 
seus antecedents. Cal entendre quines són les circumstàn¬ 
cies en les quals es desenvolupa el procés, veure les seves 
febleses i fortaleses. Però sobretot volem que el llibre ser¬ 
veixi per a començar a debatre quines són les experièn¬ 
cies que podem extreure'n, quins són els models que ens 
poden ensenyar. El llibre té moltes mancances, perquè no 
es pot explicar un procés revolucionari tan complex en un 
sol llibre, aquest n'és sols la introducció i és el primer de 
la col·lecció "Sol de revolta", que recull diferents materials 
d'estudi sobre el procés revolucionari al Kurdistan. Volem 
que serveixin per avançar en l'extensió dels processos de 
transformació social, tant al Kurdistan com arreu del món. 


Editorial Descontrol 

Finalment afegir que aquest llibre ha estat escrit per di¬ 
ferents autors i autores i corregit per molta altra gent. Des 
de l'Editorial Descontrol hem fet les nostres aportacions en 
forma d'escrit i també posant els mitjans tècnics per a la 
edició i producció autogestionada del llibre que tens a les 
mans. 

A totes les persones que han participat va el nostre agra¬ 
ïment. I sobretot el nostre agraïment al poble revolucionari 
que està duent a terme el procés que es descriu a continu¬ 
ació. 

PRÒLEG: 


David Graeber' 

El 1937, el meu pare va anar de voluntari a lluitar a les 
Brigades Internacionals en defensa de la Revolució espa¬ 
nyola. Un intent de cop d'estat feixista havia estat tempo¬ 
ralment aturat per una revolta obrera, encapçalada per 
anarquistes i socialistes, i a la majoria d'Espanya s'estava 
duent a terme una genuïna revolució social, que va portar 
a la gestió per democràcia directa de ciutats senceres, el 
control obrer sobre les indústries i l'empoderament radical 
de les dones. 

Els revolucionaris espanyols esperaven crear una visió 
d'una societat lliure que el món sencer pogués seguir. No 
obstant, els poders mundials van declarar una política de 
"no intervenció" i van mantenir un rigorós bloqueig sobre 
la república, fins i tot després que Hitler i Mussolini, i altres, 
comencessin a subministrar tropes i armes per reforçar el 
bàndol feixista. Això va resultar en anys de guerra civil 
que van acabar amb la supressió de la revolució i amb 
una de les massacres més sagnants d'un segle sagnant. 

Mai hauria pensat que jo veuria, durant la meva vida, re¬ 
petir-se la mateixa situació. Òbviament, cap esdeveniment 
històric passa realment dues vegades. Hi ha mil diferències 
entre el que va passar a Espanya el 1936 i el que està 
passant avui dia a Rojava, les tres províncies de majoria 
kurda del nord de Síria. Però algunes de les similituds són 
tan impactants, i tan angoixants, que sento que m'incum¬ 
beixen (en tant que vaig créixer en una família amb una 

1.- Article aparegut el 8 d'octubre de 201 4 a: http://www.theguar- 
dian.com/commentisfree/2014/oct/08/why-world-ignoring-revolutio- 
nary-kurds-syria-isis 

visió política definida per la revolució espanyola) per dir: 
no podem deixar que es tornin a repetir els fets. 

La regió autònoma de Rojava, com existeix avui en dia, 
és una de les poques espurnes de llum -malgrat ser una 
llum molt brillant- en emergir de la tragèdia de la revo¬ 
lució síria. Havent expulsat els agents del règim d'Assad 
el 201 1, i malgrat l'hostilitat de la major part dels seus 
veïns, Rojava no només ha mantingut la seva independèn¬ 
cia, sinó que és un experiment democràtic remarcable. Les 
assemblees populars han estat creades com a òrgans de 
presa de decisió, els consells han estat seleccionats amb 
un curós equilibri ètnic (a cada municipi, per exemple, els 
tres principals consellers han d'incloure un kurd, un àrab i 
un sirià o cristià armeni, i almenys un d'ells ha de ser una 
dona), hi ha consells de joves i de dones i, com un eco 
remarcable de les armades Mujeres Libres d'Espanya, un 
exèrcit feminista: la milícia "YJA Star" 2 , que ha dut a terme 
una enorme proporció de les operacions de combat contra 
les forces de l'Estat Islàmic. 

Com pot succeir quelcom semblant i ser pràcticament 
ignorat per la comunitat internacional i, encara més, de 
forma estesa, per l'esquerra internacional? Sobretot, sem¬ 
bla ser, perquè el partit revolucionari de Rojava, el PYD, 
treballa en aliança amb el Partit dels Treballadors Kurds 
turc (PKK), un moviment de guerrilla marxista que des dels 
anys 70 ha estat compromès en una llarga guerra contra 
l'Estat turc. L'OTAN, els EUA i la UE el classifiquen oficial¬ 
ment com a organització "terrorista". Mentrestant, des de 
l'esquerra sovint se'ls titlla d'estalinistes. 

Però, de fet, el PKK mateix ha deixat de ser res que s'as¬ 
sembli ni una mica a l'antic partit leninista i jeràrquic que 
un cop va ser. La seva evolució interna, i la conversió intel- 
lectual del seu fundador, Abdullah Ocalan, empresonat a 


2.- La "Unió de les dones lliures'', l'estrella fa referència a l'antiga 
deessa mesopotàmica Ishtar 

Pròleg 

una illa turca des de 1999, l'ha portat a canviar completa¬ 
ment els seus objectius i tàctiques. 

El PKK ha declarat que ja no busca crear un Estat kurd. 
En comptes d'això, inspirat en part per la visió de l'eco¬ 
logista social i anarquista Murray Bookchin, ha adoptat 
la visió del "municipalisme llibertari", cridant els kurds 
a crear comunitats lliures i autogovernades, basades en 
els principis de la democràcia directa, que anirien juntes 
més enllà de les fronteres nacionals -que, amb el temps, 
s'espera que perdi el seu significat-. En aquest sentit, van 
proposar, la lluita kurda podria esdevenir un model per a 
un moviment mundial cap a una democràcia genuïna, una 
economia cooperativa i la dissolució gradual del burocrà¬ 
tic Estat-nació. 

Des del 2005 el PKK, inspirat en l'estratègia dels rebels 
zapatistes a Chiapas, va declarar l'alto al foc unilateral 
amb l'Estat turc i va començar a concentrar els seus esfor¬ 
ços a desenvolupar estructures democràtiques als territoris 
que ja controlaven. Alguns han qüestionat com de seriós 
és realment tot això. Clarament, resten elements autorita¬ 
ris. Però el que ha passat a Rojava, on la revolució síria 
va donar als radicals kurds l'oportunitat de portar a terme 
aquests experiments en un territori vast i contigu, sugge¬ 
reix que es tracta de qualsevol cosa menys d'un apara¬ 
dor. S'han format consells, assemblees i milícies populars, 
el règim de la propietat s'ha transformat en cooperatives 
gestionades pels treballadors, i tot això malgrat els atacs 
continus de les forces d'extrema dreta d'Estat Islàmic. Els 
resultats conjuguen amb qualsevol definició de revolució 
social. A l'Orient Mitjà, com a mínim, aquests esforços 
s'han notat: particularment després que el PKK i les forces 
de Rojava intervinguessin obrint-se camí amb èxit a través 
del territori de l'Estat Islàmic a l'Iraq per rescatar milers de 
refugiats Yezidi atrapats al Mont Sinjar després que els 
peshmerga locals es retiressin. Aquestes accions van ser 
àmpliament celebrades a la regió, però "curiosament" no 

van generar cap notícia a la premsa europea i nord-ameri- 
cana. 

Ara, l'Estat Islàmic ha tornat, amb desenes de tancs fets 
als EUA i artilleria pesada presa de les forces iraquianes, 
per venjar-se contra aquelles mateixes milícies revolucio¬ 
nàries a Kobane, declarant la seva intenció de massacrar 
i esclavitzar -si, literalment esclavitzar- la població sence¬ 
ra. Mentrestant, l'exèrcit turc es manté a la frontera evitant 
que els reforços o la munició pugui arribar als defensors, i 
els avions dels EU passen brunzint per dalt fent atacs pun- 
xants, simbòlics i ocasionals -pel que sembla, només per 
poder dir que van intentar d'alguna manera donar suport 
a els defensors d'un dels grans experiments democràtics 
del món. 

Podríem trobar avui un paral·lelisme millor dels assassins 
falangistes, superficialment devots de Franco, que l'Estat 
Islàmic? Si hi ha un paral·lelisme amb les Mujeres Libres 
d'Espanya, quin podria ser sinó les valentes dones defen¬ 
sant les barricades a Kobane? Serà el món -i aquest cop, 
encara més escandalosament, l'esquerra internacional- re¬ 
alment còmplice de deixar que la història es torni a repetir? 

CAPÍTOL 1: 
INTRODUCCIÓ AL KURDISTAN 

Jordi Vàzquez 


Pinzellades del Kurdistan 

"Hi ha diversos ulls. Fins i tot l'Esfinx té ulls, i com a 
resultat hi ha diverses veritats, i com a resultat no hi ha 
veritat." Així definia Nietzsche la veritat. I si bé aquesta 
depèn de cada ull, la realitat es pot simular fins a fer-la no 
reconeixible. Fins al punt que desaparegui. Això passa al 
Kurdistan: la realitat ha desaparegut. Resulta molt complex 
descriure-la perquè està difuminada i amagada. 

En aquest capítol farem una petita explicació de què és 
el Kurdistan, qui són els kurds, quines són les seves caracte¬ 
rístiques culturals i una breu introducció a la seva historia. 

La geografia 

Des d'un punt de vista geogràfic no trobareu el Kurdis¬ 
tan als mapes geopolítics. Com a molt una província amb 
aquest nom a l'Iran que representa només una petita part 
del Kurdistan iranià; i una altra a l'Iraq, que tampoc inte¬ 
gra, ni de lluny, tot el territori kurd en aquell estat. En canvi 
el Kurdistan és la nació sense Estat més gran del món: 
mesura entre 500.000 i 435.000 km2. Ni tan sols això 
queda clar segons es tingui en compte el Kurdistan histò¬ 
ric o l'actual territori de majoria kurda. Per establir una 
visió comparativa, els Països Catalans tenen poc més de 
70.000 km2. La major part del territori kurd, geogràfica¬ 
ment, és format per muntanyes de gran alçada, destacant 

les Zagros, part dels Taurus i els Hamrim. Inclou la bíbli¬ 
ca muntanya d'Ararat on va ancorar Noè, amb més de 
5.000 metres d'altitud. Hidrogràficament els històrics rius 
Tigris i Eufrates, on van sorgir les primeres civilitzacions, 
neixen i transcorren en bona part per territori kurd. El Kur- 
distan no té accés al mar però sí a grans llacs, com el de 
Wan o Urmia. Al primer foren ofegats molts militants kurds 
per les forces turques i a la riba del segon va bastir el seu 
bastió el dirigent Simko en la seva lluita contra Pèrsia a la 
primera meitat del segle XX. 

La demografia 

Des del punt de vista demogràfic les concrecions són en¬ 
cara menors. No hi ha censos de població kurda. El Kur- 
distan administrativament està dividit entre quatre estats. 
Els de Turquia, Iran, Iraq i Síria. En el primer cas suposa 
uns 215.000 km2, en el segon 125.000, a Iraq 76.000 
i a Síria uns 19.000 km2. Hi ha entre 1 1 i 25 milions de 
kurds a la República de Turquia que suposen entre un 16 i 
un 25% de la població. A l'iran hi ha entre 6 i 10 milions; 
entre un 7 i un 10% del total (d'aquest país). La demogra¬ 
fia kurda a l'Iraq és menor en termes absoluts: entre 6 i 
8 milions de persones, però signifiquen entre un 15 i un 
23% de la població. Finalment, hi ha entre 2 i 3 milions 
de kurds a Síria on són entre un 9 i un 13% del total. A 
part hi ha una important diàspora a l'Azerbaidjan, Líban, 
l'Anatòlia turca, Armènia, Geòrgia o, de forma creixent i 
recent, a Europa. En aquest darrer cas també les xifres són 
aproximades. La comunitat més important és a Alemanya, 
amb 800.000 persones seguida de l'estat francès amb 
150.000. 

La llengua 

Filològicament la llengua kurda forma part de les ind- 
oeuropees, com el català. En concret del grup indo-iranià 
i, dins d'aquest, de l'iranià. La llengua més important del 
qual és el farsi o persa. La llengua kurda es divideix en 
quatre dialectes principals entre els quals destaca el kur- 
mandji o kurmancí utilitzat pel 75% del total de locutors. La 
seva àrea inclou el Kurdistan de Turquia i Síria, les zones 
de l'antiga Unió Soviètica, el nord del Kurdistan iraquià i 
el nord oest de l'iran. La seva primera forma escrita cone¬ 
guda data del segle XVI. La llengua kurda es pot escriure 
en tres alfabets diferents; en caràcters llatins, aràbics o 
ciríl·lics. 

Les religions 

En l'àmbit religiós un 75% de la població kurda són cre¬ 
ients musulmans sunnites. La pràctica religiosa no és rigo¬ 
rosa sinó més aviat personal. L'escola de jurisprudència 3 
sunnita que és més seguida pels kurds és la xafi'i, la més 
oberta, moderada i moderna, de tot l'islam sunnita. Un 
altre tret característic són les ordres místiques, també segui¬ 
des a l'Africa del Nord i que són dirigides per xeics o caps 
espirituals. Aquest fet es vincula sovint a les estructures tri¬ 
bals. La minoria xiïta es concentra al Kurdistan de l'Iran, 
que és un estat xiïta, i a la república de Turquia. En aquest 
darrer cas per la forta extensió dels alevis, una comuni¬ 
tat que, sobre una base xiïta, ha barrejat l'espiritualitat 
preislàmica, de culte a la natura i xamanisme, i el sufisme. 
Aquest darrer és un moviment esotèric musulmà impregnat 
de rituals espirituals i culte als sants que, per exemple, els 


3.- Les escoles de jurisprundencia islàmiques són les diferents ten- 
dencies acadèmiques dins de la religió islàmica que es dediquen a 
interpretar les indicacions dels textos sagrats per tal de convertir-los en 
lleis concretes 

sunnites més radicals no accepten com a part de l'islam i 
consideren heretgia. 

En un origen el poble kurd no era musulmà. De fet enca¬ 
ra queden importants mostres de la seva religió original en 
l'anomenat yezidisme. Aquesta religió és un culte sincrètic 
que es basa en el zoroastrisme, el mitraisme i el culte solar 
amb influències del citat sufisme. Els yezidi són una mino¬ 
ria religiosa endogàmica que utilitza el kurd, en la seva 
variant kurmandji, com a llengua sacra. El fet d'haver-se 
tancat els ha permès sobreviure malgrat haver patit una 
quarantena de persecucions genocides, la darrera l'agost 
de 2014 a Sinjar (Kurdistan de l'Iraq). Una confessió simi¬ 
lar són els Ahl-i Hakk, kakais o yarsanis. En aquest cas són 
més clares les influències de l'islam sufí místic i ocultista. 
Si en el cas dels yezidi els fidels serien uns 200.000 com 
a màxim, els Ahl-i Hakk s'apropen al milió dels que la im¬ 
mensa majoria viuen al Kurdistan iranià. 

Una tercera minoria són els xabaks, que literalment vol 
dir "entrellaçats", ja que enllacen l'islam amb el cristianis¬ 
me. En aquest cas tenen la llengua turcmana, de la família 
del turc, com a llengua sagrada. Tot i partir de l'Alcorà, 
aquesta comunitat ha adaptat molts elements del cristianis¬ 
me i dels yezidi. 

No hi ha kurds cristians i els kurds seguidors del judaisme 
es van traslladar a Israel a partir dels anys seixanta del 
segle XX. Encara que el cristianisme no hagi estat adoptat 
pels kurds, sí que ho ha estat per altres importants minories 
ètniques que també habiten al Kurdistan. Normalment en 
formen part els assiris i existeixen diverses esglésies cristi¬ 
anes diferenciades. Per un costat les siríaques 4 : l'Ortodo¬ 
xa Siríaca i la Catòlica Siríaca; la primera independent i 
la segona vinculada al Vaticà. Per altra banda existeixen 
l'Assíria de l'Orient i l'Antiga Església de l'Est, que són 


4.- No confondre amb les Siries. Les siríaques fan referència als 
assiris. 

independents i seguides pels assiris. Finalment, existeix la 
Catòlica Caldea, que està en comunió amb Roma i de la 
qual els caldeus són els seguidors. Siríacs, assiris i cal- 
deus, però, conformen una sola comunitat d'origen ètnic 
tot i que utilitzen dialectes diferenciats i mantenen relaci¬ 
ons sovint difícils. 

Les minories ètniques 

Com es pot comprovar, doncs, la població al Kurdistan 
no és homogènia. Tot i que els kurds en representen la 
immensa majoria hi ha multitud de grups ètnics diferen¬ 
ciats que conserven la seva pròpia idiosincràsia. A l'Iraq 
hi ha més de mig milió de turcmans. Aquesta comunitat 
normalment s'oposa a l'autogovern kurd i és finançada pel 
govern turc. Malgrat això el novembre de 2014 el parla¬ 
ment autònom kurd d'Iraq va reconèixer el turcman com a 
llengua oficial i hi ha un escoles que ofereixen educació en 
aquest idioma. Al Kurdistan iranià i al turc, però sobretot 
en aquest darrer, hi viuen més de 60.000 armenis. Majori¬ 
tàriament cristians, els armenis estan dividits en tres grans 
confessions, una evangèlica, una fidel a Roma i finalment, 
la Nacional Església Apostòlica Armènia. Una altra co¬ 
munitat cristiana és l'assíria. Es reclamen descendents de 
l'antic imperi assiri que va subjugar als ancestres del po¬ 
ble kurd. De fet l'any nou kurd commemora una victòria 
decisiva dels medes que va suposar la fi de l'imperi assiri. 
Els assiris, per tant, han mantingut tenses relacions amb 
els kurds. Els assiris parlen diferents formes de la família 
semita, com l'àrab, en especial l'arameu i el siríac que són 
usats com a llengües litúrgiques i han estat oficialitzats a 
Rojava arran de la revolució kurda que ha tingut en un dels 
seus eixos el respecte a aquesta minoria etno-religiosa. Per 
aquest motiu els assiris han constituït milícies pròpies que 
actuen com a aliats de les milícies kurdes. Això significa 
un canvi de paradigma decisiu, ja que els assiris van ser 
objecte de persecucions des del segle XIV i algunes d'elles 

foren dutes a terme per la majoria kurda. Malgrat això la 
principal matança, tant d'armenis com d'assiris, fou l'ano¬ 
menat seyfo, genocidi, a mans dels turcs. En aquest cas 
s'han documentat un mínim de milió i mig de morts. És 
per tot això que el PKK va fer un gran esforç per atraure 
els assiris i a la resta de minories ètniques al seu projecte 
polític. Fruït d'aquest procés Erol Dora va ser escollit com a 
primer diputat cristià al parlament turc, l'any 201 1, i l'any 
2013 era escollida la primera alcaldessa assíria, Febru- 
niye Akyol, a Turquia. 

La societat 

Socialment dos trets sobresurten en l'àmbit estructural: el 
tribal i el matriarcal. Per una part la força de l'estructura 
tribal, d'arrels ancestrals i en forma de clans, com a for¬ 
ma d'organització social. Les tribus conformen una base 
estable i consolidada tot i que a les zones urbanes han 
anat perdent pes, però a la zona de l'Iraq continuen fer¬ 
mament establertes. Tradicionalment els kurds s'han orga¬ 
nitzat de forma descentralitzada al voltant d'agrupacions 
semiformals de tribus. Aquest tipus d'organització força 
jeràrquica s'ha mantingut durant centenars d'anys tot i les 
convulsions a escala política i militar que ha viscut la zona 
al llarg de la història, fruït de la seva estratègica situació. 
Els kurds s'han organitzat políticament al voltant d'aques¬ 
tes tribus connectades de forma laxa i han donat suport a 
líders tribals que s'han distingit a si mateixos per motius 
que difereixen de l'hereditat. Periòdicament els kurds han 
format grans confederacions temporals de tribus per or¬ 
ganitzar revoltes o accions militars. Els partits polítics, en 
general, mai han guanyat el monopoli de l'organització 
política tal com ha succeït a altres parts del món i el seu 
èxit ha estat relacionat amb com han sabut integrar-se amb 
les institucions polítiques i socials tradicionals. 

Aquesta cultura tribal va acompanyada d'una fidelitat 
al grup i un estricte codi de normes coronat per l'honor. 

També una conservadora forma de vestir gairebé folklòri¬ 
ca, amb turbants i pantalons en forma de bombatxo, els 
tatuatges, fins i tot facials i una rica tradició de literatura 
oral l'origen de la qual es perd en el temps. D'altra banda 
subsisteix, principalment a la part iraquiana, una estruc¬ 
tura feudal encapçalada pels aghà o caps que explica la 
divisió en organitzacions polítiques no sempre provocada 
per la ideologia. Alguns aghà, per exemple a Turquia, van 
optar per donar suport als poders ocupants, però d'altres 
van encapçalar la resistència perdent sovint el seu paper 
com a terratinents. 

Pel que fa a la qüestió de gènere, en canvi, la societat 
kurda avui en dia és força avançada seguint els paradig¬ 
mes occidentals. Moltes dones van ser caps tribals i van 
dirigir la resistència armada kurda. Actualment són dones, 
sovint d'edat avançada, les que encapçalen les manifes¬ 
tacions, per exemple al Kurdistan turc. Les dones, són les 
que, segons les tradicions, reben als estrangers a l'àmbit 
de la casa, iniciant les converses amb ells. Mai es tapen la 
cara i se'ls reconeix la potestat d'evitar una baralla entre 
homes. La part menys positiva són les tradicions ancestrals 
que resten vives tot i que en retrocés, com són la dot de la 
núvia, els matrimonis concertats o la circumcisió femeni¬ 
na. En canvi, sobretot amb la irrupció del Confederalisme 
Democràtic propugnant per Abdullah Ocalan i el sorgi- 
ment d'un sector militant de dones dins el moviment kurd, 
el paper de les mateixes ha tornat a ser capdavanter. Dins 
l'ampli moviment d'alliberament kurd cap organització pot 
tenir una direcció únicament masculina, el principal partit 
pro kurd de Turquia, per exemple, és el que presenta més 
candidates de tota la república i s'han creat organitzaci¬ 
ons femenines de tot tipus, entre les que ha sobresortit la 
milícia de les YPJ. També a l'Iraq, per exemple, un terç 
del parlament autònom està reservat a dones diputades. 
El paper de les dones a la societat kurda és comparable- 
ment millor que a la majoria de societats musulmanes. Però 

aquest fet és únicament mèrit de la gran feina duta a terme 
pel moviment de dones kurdes. 

Les classes 

Parlar en termes de lluita de classes al Kurdistan plan¬ 
teja força problemes. Per un costat la classe no ha estat 
un tema de gaire importància, ja que ha estat la tribu la 
que ha tingut el paper més prominent. Per exemple podem 
observar que les capes altes de la societat kurda estan 
compostes pels caps de les tribus poderoses. Per altra ban¬ 
da els estats que han oprimit al poble kurd han utilitzat 
polítiques de pauperització de la població, per tal de man¬ 
tenir a la població kurda en la pobresa. Això no vol dir 
que els kurds benestants no hagin col·laborat en aquestes 
polítiques, ja que l'estat els garantitzava el manteniment 
dels seus privilegis a canvi de la renuncia de les reivin¬ 
dicacions nacionals. Per tant si féssim l'anàlisi en termes 
de classe podríem dir que la gran majoria de la població 
kurda pertany a la classe treballadora, amb una mínima 
porció de classe mitjana, i cal destacar a una classe alta, 
que es fonamenta i legitima en les estructures tribals per a 
mantenir els seus privilegis, però que en els darrers anys 
no ha tingut problema en adoptar dinàmiques de classe 
burgesa i de creació d'estructures de govern de tipus par¬ 
lamentari com una forma més per mantenir el seu control. 
No han estat els únics en passar a utilitzar l'eix de classe, 
el PKK en la seva lluita d'alliberament plantejava la qüestió 
de classe al nivell de la qüestió nacional i un dels objectius 
de la seva lluita va ser la classe benestant kurda. 

La història: entre quatre estats depredadors 

La policromia religiosa, ètnica i lingüística del Kurdis¬ 
tan és el resultat de la seva història. Una superposició de 
comunitats que han conformat l'originalitat de colors que 
brilla a les muntanyes kurdes, entre cims majestuosos co- 

ronats de neu i valls que dormen sota llits d'aigua. L'actual 
població kurda és el resultant d'algunes de les cultures més 
antigues de la història la de Halaf i Ubaid, els hurrites, un 
poble indoari, i els medes de qui se'n consideren descen¬ 
dents. Fou aquest poble el que va enderrocar l'imperi as- 
siri i va constituir un estat independent fins que fou sotmès 
pels perses l'any -550. Els perses van ser els primer dels 
tres poders regionals que avui ocupen el Kurdistan que va 
enfrontar-se amb els kurds. Actualment constitueix l'estat 
de l'iran, l'antiga Pèrsia. 

Els principats kurds van ser ocupats posteriorment davant 
la irrupció àrab que va anorrear la religió d'arrel zoroàs- 
trica per imposar l'islam a partir del segle VII. Avui l'Iraq i 
Síria són estats de majoria àrab i els seus governs han im¬ 
plantat, sobretot la segona meitat del segle XX, agressives 
polítiques contra la població autòctona conegudes com a 
"plans d'arabització". 

Al segle XI van arribar a la regió d'Orient Mitjà els turcs 
otomans i es van establir a l'oest del Kurdistan. Paulatina- 
ment van anar incorporant al seu regne a tots els principats 
kurds, pactant primer i conquerint-los després. Tot i la seva 
integració dins l'imperi otomà, els kurds van mantenir cert 
autogovern fins al segle XX . 

La primera guerra mundial (1914-1918) va suposar un 
trencament del fràgil equilibri entre perses, àrabs i turcs. 
L'hegemonia territorial dels darrers va quedar trencada en 
alinear-se amb els imperis centrals, els perdedors de la 
Gran Guerra. L'imperi otomà va quedar desarticulat per 
l'acord de Sykes-Picot i la república turca reduïda a la 
seva mida actual. La part síria va quedar com a protectorat 
francès i la part iraquiana depenent de l'imperi britànic. 

El Tractat de Sèvres (1920) entre els guanyadors de la 
primera guerra mundial va incloure la promesa d'un estat 
kurd, que mai es va arribar a materialitzar. Quan sembla¬ 
va que els kurds podrien finalment tenir un estat propi, va 
produir-se una gran traïció per part de les potències occi- 

dentals. A Kirkuk, a la zona kurda de l'actual Iraq, es va 
trobar petroli i Londres va preferir incloure aquesta part del 
Kurdistan dins de l'Iraq per poder controlar l'extracció. Es 
va crear un estat amb una constitució federal provisional 
que afirmava que Iraq es componia d'àrabs i kurds, amb 
igual estatut fins i tot lingüístic. En realitat es va imposar 
l'hegemonia àrab sobre la minoria kurda. Els alçaments 
kurds dirigits per Mahmud Barzanji van ser esclafats per la 
força per l'exèrcit britànic. La traïció es va consolidar amb 
un nou tractat, el de Lausana (1923), pel que es reconei¬ 
xia internacionalment que el Kurdistan iraquià era inclòs 
a l'Iraq. Un procés similar es va produir a Síria on els 
kurds representaven una desena part de la població i van 
quedar emmarcats en un estat de clara majoria àrab. A 
l'iran el cabdill Simko va alçar-se també contra Pèrsia i va 
arribar a constituir un territori propi derrotant diverses ve¬ 
gades l'exèrcit persa fins que fou assassinat a traïció quan 
participava en unes converses amb el govern. Va ser a la 
postguerra quan el Kurdistan va estar més a prop d'acon¬ 
seguir un estat propi, però els interessos de les potències 
occidentals eren contraris a les reivindicacions del poble 
kurd. Així es va dur a terme l'esquarterament del Kurdistan 
en quatre: el Kurdistan Nord (o Bakur en kurd) situat a Tur¬ 
quia, el Kurdistan Sud (o Ba ur en kurd) situat a l'Iraq, el 
Kurdistan Est (o Rojhilat en kurd) situat a l'iran; i finalment 
el Kurdistan Oest (o Rojava en kurd) situat a Síria. 

Sota dominació iraniana 

De fet va arribar a existir un estat kurd durant el segle 
XX. Fou a l'iran on el cabdill Simko Shikak havia prota¬ 
gonitzat dues guerres. La primera entre 1918 i 1922 i la 
segona l'any 1926. Una tercera va ser encapçalada per 
Jafar Sultan l'any 1929. Però va ser en el marc de la sego¬ 
na guerra mundial, quan Pèrsia es va aliar a l'Alemanya 
nacional-socialista, que es va proclamar la República de 
Mahabad de la mà del Partit Democràtic del Kurdistan de 

l'iran (PDKI). Aquesta fou la primera organització política 
kurda moderna i va establir entre 1945 i 1946 un govern 
que va dignificar la llengua kurda i va repartir les terres 
dels terratinents fidels al Xa entre els camperols. La repú¬ 
blica, però, depenia del suport de l'URSS que havia ocu¬ 
pat parcialment Pèrsia. Quan els soviètics van retirar-se, la 
república del Mahabad va col·lapsar i els seus dirigents 
foren executats. El PDKI va continuar existint, de fet existeix 
avui encara dividit en dues faccions. El partit ha protago¬ 
nitzat diverses guerres contra l'actual Iran. La primera es 
produí en el marc de la revolució islàmica. La guerra es va 
allargar entre 1979 i 1983 causant 10.000 víctimes mor¬ 
tals. La segona entre 1989 i 1996 arran de l'assassinat, a 
Viena, del president del PDKI, Abdul Rahman Ghassemlou, 
a mans d'agents secrets iranians. La tercera, entre 2004 i 
201 1 l'ha duta a terme el PJAK (Partit per una Vida Lliure 
al Kurdistan), vinculat al PKK turc. 

Sota dominació turca 

La situació al Kurdistan sota administració turca va ser 
encara pitjor. El moviment reformador de Kemal Ataturk 
va substituir el califat de l'imperi otomà per una repúbli¬ 
ca ultra nacionalista turca de tipus laic. El seu règim va 
anorrear les minories d'Anatòlia. La població grega va ser 
expulsada a Grècia i la minoria turca de Grècia va ser ins¬ 
tal·lada al nou estat turc en un espectacular intercanvi de 
població per establir estats monoètnics. Les minories assíria 
i armènia van ser exterminades en una campanya geno- 
cida i només la minoria kurda evitava l'absoluta hegemo¬ 
nia ètnica turca. A partir de llavors va iniciar-se un procés 
de supressió de la identitat kurda que persisteix fins avui. 
Entre 1921 i 1936 el Kurdistan turc fou l'escenari d'un 
conjunt de guerres, qualificades de revoltes on l'exèrcit 
turc va realitzar crims horribles contra la població civil. 
Encara avui és difícil xifrar les víctimes, però superen amb 
escreix els 100.000 morts. Algunes de les principals són: 

l'anomenada revolta de Koçgiri (1921) que va tenir com 
a víctima els alevis, la del Xeic Said (1925) que va arri¬ 
bar a controlar un terç del Kurdistan turc i en la que van 
morir entre 15.000 i 40.000 persones, la del Mont Ararat 
(1926-1930) que va ser esclafada amb un total d'entre 
5.000 i 47.000 víctimes i finalment la revolta de Dersim 
(1937-1938). Aquesta fou la més cruel. El govern d'Ata- 
turk s'alineava llavors amb el règim feixista italià i el naci- 
onal-socialista alemany i considerava un mètode polític les 
execucions massives. A la regió de Dersim Turquia va prac¬ 
ticar una política de terra cremada. Entre altres salvatjades 
que es van dur a terme, s'ofegava a mares i fills als rius o 
es tancava la població rural a coves i se'ls cremava vius. 
Més d'un milió i mig de kurds foren assassinats, empreso¬ 
nats o deportats. De fet a l'Anatòlia central avui dia viuen 
els seus descendents, desarrelats de la terra kurda però 
mantenint en molts casos la seva identitat. A Dersim, com 
a mínim, van morir 50.000 kurds. La regió va quedar gai¬ 
rebé deshabitada i el Kurdistan va quedar sotmès o "anihi¬ 
lat", com deia un dels dirigents kurds, Nureddin Pasha. 
A part de la supressió física hi va haver un genocidi cul¬ 
tural i legislatiu. Simplement el Kurdistan i els seus habi¬ 
tants foren prohibits. L'any 1924 es va prohibir la llengua 
kurda en totes les seves expressions, el Kurdistan es va 
transformar en "províncies de l'Est", la toponímia local fou 
anul·lada, els cognoms kurds foren obligats a convertir-se 
en turcs (per això molts kurds avui tenen com a cognom el 
mot "Turk") i els kurds van passar a ser anomenats "turcs 
de les muntanyes". 

Sota dominació àrab a l'Iraq 

Part dels refugiats que van fugir d'aquesta enorme ona¬ 
da repressiva van marxar a Síria o l'Iraq. En aquest segon 
cas la resistència kurda va protagonitzar un pols constant 
amb Bagdad. Pols que, de fet, encara continua avui. Els 
germans Barzani, Ahmed i Mustafà, són venerats per gran 


28 


Cop. 7: Introducció al Kurdistan 


part de la població kurd-iraquiana com a herois de la lli¬ 
bertat. Havien pres part a les revoltes del mencionat Bar- 
zanji quan els kurds encara somiaven que els britànics no 
els traïrien. Ahmed Barzani, de la poderosa tribu dels Bar- 
zani va liderar una gran insurrecció entre 1931 i 1937. 
La seva figura és d'enorme importància doncs se'l coneix 
com el primer ecologista kurd. A part de ser un cap tribal 
era també un líder religiós i va predicar el respecte a la 
natura i els animals seguint una filosofia de vinculació a la 
terra molt similar a la dels indis nord-americans. També va 
ser un reformador social, va posar en dubte els lideratges 
tribals tot i que ell mateix era un dirigent d'aquest tipus. Va 
promoure la meritocràcia i va lluitar contra la corrupció. 

La figura d'Ahmed Barzani hauria quedat com a refe¬ 
rent indiscutible per a la nació kurda si no fos per què el 
seu germà el va superar clarament en l'aspecte tàctic i 
militar. Mustafà Barzani va agafar el testimoni i va gesti¬ 
onar diplomàticament una aliança entre les tribus kurdes 
de l'Iraq. Va incorporar-se com a general a la República 
de Mahabad on va destacar per les seves habilitats com a 
dirigent militar. De fet va protagonitzar una fugida llegen¬ 
dària evitant al mateix temps les tropes turques, iranianes 
i britàniques, aconseguint dur els seus peshmerga (nom 
dels guerrillers kurds que significa "el qui s'enfronta a la 
mort") fins a l'URSS. Allà va viure com a refugiat amb reco¬ 
neixement militar fins que va retornar com un heroi arran 
de la revolució iraquiana de 1958. Amb un partit propi, 
hegemònic, el Partit Democràtic del Kurdistan (PDK), Bar¬ 
zani va reconstruir els llaços de la societat kurda en l'àmbit 
cultural, nacional i militar. Finalment el govern central va 
optar per esclafar el seu projecte sociopolític. Per fer-ho va 
optar per la via militar. 

La primera guerra kurd-iraquiana va allargar-se de 1961 
a 1970 i les tropes de Barzani van protagonitzar verita¬ 
bles gestes, com la victòria del Mont Hendrin on van elimi¬ 
nar una brigada sencera de l'exèrcit iraquià. Bagdad no 

va aconseguir derrotar-lo i va acabar acceptat una limita¬ 
da autonomia. En el moment en què el govern central va 
tornar a agafar força va reprendre l'opció bèl·lica. La se¬ 
gona guerra kurd-iraquiana (1974-1979) va acabar amb 
la derrota de Barzani, que es va refugiar a l'iran. El govern 
va posar en marxa llavors l'anomenat "programa d'arabit¬ 
zació" del territori kurd de l'Irak, que buscava substituir la 
població original kurda per colons àrabs. Les deportacions 
van afectar més de 200.000 persones i zones com Kirkuk 
van patir un canvi demogràfic passant de majoria kurda a 
majoria àrab. 

Mustafà Barzani no era un reformador social com el seu 
germà. Era un conservador, partidari de les tradicions 
kurdes i del lideratge tribal. Això li va permetre tenir el 
suport de la majoria de tribus kurdes excepte les zibari, 
enemigues tradicionals dels barzani. Després de la mort 
de Mustafà va succeir-lo el seu fill Masud. Es va trobar amb 
una nova oportunitat de lluitar per la llibertat kurda en el 
marc de la guerra entre l'iran i l'Iraq. Masud Barzani va 
dirigir la tercera guerra kurd-iraquiana (1983-1988), la 
més cruel de totes. Malgrat tenir el suport iranià va acabar 
essent derrotat, no militarment, sinó per la brutalitat del 
govern iraquià. Sota Saddam Hussein es van produir els 
pitjors crims contra la població kurda, aquests es coneixen 
pel nom d'Anfal (un versicle de l'Alcorà que significa "botí 
de guerra"). Hussein va utilitzar armament químic contra la 
població civil assassinant 1 82.000 persones en una guer¬ 
ra salvatge i genocida. Hi va haver 250 atacs químics i va¬ 
ren ser destruïdes 4.500 poblacions de forma sistemàtica. 
Barzani es va veure obligat a rendir-se davant la brutalitat 
contra la població civil. Una vegada acabada la guerra 
foren deportades 300.000 persones més. 

Uns anys després, l'ocupació iraquiana de Kuwait va 
derivar en l'anomenada guerra del Golf (1990-1 991), en¬ 
tre el govern iraquià i una coalició internacional. La derrota 
clara (i contundent) de Saddam Hussein va animar la po- 

blació civil a revoltar-se. Quan Hussein va tornar a llençar 
tota la seva artilleria contra el Kurdistan l'ONU va aprovar 
la resolució 688 d'exclusió aèria i va rebre una resposta 
militar sota els auspicis de l'ONU encapçalada pels EUA. 
A partir d'aquell moment es va constituir una autonomia 
kurda de fet, liderada pel Govern Regional Kurd. La van 
dirigir el PDK i una escissió socialista d'aquest, la Unió 
Patriòtica del Kurdistan (UPK). Es va constituir un parla¬ 
ment i un govern autònom que des d'aleshores administren 
part, no tot, del Kurdistan iraquià. Malgrat una lamentable 
guerra civil entre el PDK i l'UPK (1994-1997) l'autonomia 
s'ha anat consolidant. La llengua kurda és oficial i floreix, 
l'economia s'ha redreçat després de dècades de destruc¬ 
ció i, fins a la irrupció de l'Estat Islàmic, l'estiu de 2014, la 
zona havia viscut una relativa calma. El Kurdistan iraquià 
és encara lluny de ser un exemple modèlic. La corrupció 
i el nepotisme estan estesos, s'ha negat l'autogovern als 
yezidi i s'ha perseguit la filial local del PKK, però també 
s'ha reservat un terç del parlament per a diputades dones 
i hi ha escons reservats per a les minories que tenen un 
notable respecte. Per exemple s'han oficialitzat i promogut 
les diferents llengües dels grups minoritaris no kurds; onze 
dels 1 1 1 escons del parlament són reservats per a turc- 
mans, assiris, caldeus, siríacs i armenis. 

Sota dominació àrab a Síria 

El segon lloc on es van refugiar el gruix dels kurds que 
fugien de la repressió turca dels anys 20 i 30 fou a Sí¬ 
ria. Allà van incorporar-se al moviment que des de 1924 
reclamava l'autonomia per Rojava, literalment "Oest", el 
Kurdistan de Síria. Mentre Síria fou un protectorat francès 
la població kurda no va patir cap persecució, però quan 
es va proclamar la independència les coses van canviar. 
La majoria àrab va dur a terme l'anomenada "desposses- 
sió". Els kurds i kurdes van perdre la nacionalitat siriana 
mitjançant el Decret 93 i foren designats com a "aliens" 

o "amagats". Unes 30.000 persones foren desposseïts de 
les seves propietats, expulsats dels seus pobles i enviats a 
Damasc o Alep. A partir d'aleshores, i sobretot sota el go¬ 
vern dels Assad, va desplegar-se una bateria de lleis que 
van prohibir la llengua i qualsevol tret de la identitat kurda. 

La fundació del Partiya Karkerèn Kurdistan (PKK) a finals 
de novembre de 1978 venia precedida d'una intensa tas¬ 
ca per evitar la improvisació. La preparació, tant ideològi¬ 
ca com organitzativa, havia estat una obsessió de les po¬ 
ques desenes de militants que van fundar el que acabaria 
convertint-se partit hegemònic de la lluita kurda. 

Els seus orígens es poden trobar en l'emergència de l'es¬ 
querra revolucionària turca de finals de la dècada dels 
anys seixanta i setanta del segle XX. La majoria de grups 
creats en aquell escenari van acabar en crisis internes, 
sigui de tipus teòric o pràctic, o bé fortament reprimits pel 
fet de passar, sense preparació, a la lluita cos a cos amb 
l'estat. En aquell marc va crear-se el 1975 un grup sense 
nom que seria conegut com a Revolucionaris del Kurdistan. 
Aquest nucli se separaria d'una organització més àmplia 
d'estudiants d'esquerra turcs d'Ankara. També se'ls ano¬ 
menaria 'Apocu', els seguidors d'Apo (oncle), àlies del seu 
dirigent; Abdullah Ocalan. Dos membres d'aquest nucli, 
Kemal Pir i Haki Karer van establir el lema principal del 
grup: "La revolució de Turquia ha de passar per Kurdis¬ 
tan''. 

Els tres anys següents es van dedicar a una tasca titàni¬ 
ca per establir nuclis operatius a diverses ciutats. En una 
d'aquestes accions de proselitisme fou assassinat a Gazi- 
antep, Haki Karer, per un grup contrarevolucionari possi¬ 
blement controlat pels serveis secrets turcs. Karer era turc 

i fou el primer màrtir de l'organització que s'anomenaria 
PKK. El segon màrtir, d'una llarga llista, seria Halil Çavgun 
assassinat per terratinents mentre penjava cartells. En els 
dos casos, els Revolucionaris del Kurdistan van venjar les 
morts. 

Amb una estructura ja establerta, l'any 1978, es fundaria 
el Partiya Karkerèn Kurdistan (PKK) aprovant el 'Manifest'; 
la via de la revolució al Kurdistan. El lema del congrés fun- 
dacional fou "Kurdistan independent, unit i democràtic". 
Cal destacar que el PKK no era un partit d'alliberament 
nacional clàssic. El partit va ser fundat a Ankara, capital 
de Turquia i fora de territori kurd, a més entre els membres 
fundadors hi havia diversos turcs amb molta influència dins 
del partit. Per altra banda els primers atacs del PKK no 
van ser contra objectius turcs, sinó contra senyors feudals 
kurds que col·laboraven amb l'estat turc. Per tant veiem 
que ja des d'un principi la qüestió nacional no va lligada 
a una confrontació amb una altra nacionalitat, sinó contra 
un estat opressor. A part de les reivindicacions nacionals, 
l'altra reivindicació del PKK és la construcció d'un estat 
socialista, emmirallat en la revolució russa i xinesa. 

Mesos després Ocalan es refugiava a Síria preveient un 
cop d'estat que es va acabar donant l'any 1980. Aquest 
va desarticular les diverses forces d'esquerra turca o kur¬ 
da. El PKK, emergent, fou el més gran damnificat amb 
1.790 detinguts però, al contrari que la resta, va sobreviu¬ 
re per haver previst el colp repressiu. El Comitè Central del 
PKK va decidir establir el nucli d'operacions del partit al 
Líban. Amb el cop d'estat va començar la prohibició total 
de qualsevol element d'identitat kurd, i la clandestinitat del 
moviment es va tornar absoluta. 

A l'exili, el règim de Síria va permetre que el PKK s'ins¬ 
tal·lés a la Vall de Beqaa, al campament d'Helwe. Aquesta 
base havia estat abandonada temps abans pel Democràtic 
Front for the Liberation of Palestine de Nayef Hawatmah 
i allà es van començar a formar les guerrilles del PKK. El 

partit va rebre suport de Fatah, del Lebanese Communist 
Party i dels partits palestins PFLP-GC, PFLP i PPSF. En aquest 
marc, quan l'any 1982 Israel va envair el Líban, el PKK va 
posar a prova la seva formació militar combatent al costat 
de les milícies palestines. Hi van morir 12 activistes kurds. 
Paral·lelament es va activar el front de lluita a les presons, 
convertides en centres de tortura del govern turc. Paral·le¬ 
lament a la vaga de fam dels presos de l'IRA personificada 
en l'activista Bobby Sands, els presos del PKK van iniciar 
protestes pels seus drets com a presos polítics culminant en 
les immolacions, a les seves cel·les, dels presos Mazlum 
Dogan, Ferhan Kurtay, Necmi Onen, Mahmut Zengin i Es- 
ref Anyik que es van cremar a la presó d'Amed. En la ma¬ 
teixa línia van iniciar-se les vagues de fam que van dur a 
la mort d'un dels fundadors del partit, Kemal Pir, el mateix 
1982 seguit d'altres companys com Hayri Durmus, Akif 
Yilmaz i Ali Çiçek. Cap d'aquestes accions va fer cedir 
al govern turc en les reivindicacions del poble kurd i dels 
presos polítics. 

Donada la incapacitat de dur a terme una lluita política 
en igualtat de condicions, el segon congrés del PKK va de¬ 
cidir preparar un alçament armat. Aquest va començar el 
1 5 d'agost de 1984 amb atacs a comissaries de Semdinli 
(Hakkari) i Eruh (Siirt). Tot plegat després d'anys de prepa¬ 
ració d'una infraestructura guerrillera a les muntanyes on 
va destacar la capacitat organitzativa de Mahsum Kork- 
maz 'Agif' qui moriria en combat dos anys després. 

Les Hèzèn Rizgariya Kurdistan (HRK, Forces per l'Allibe¬ 
rament del Kurdistan) van ser fundades com l'ala militar del 
partit. Durant aquells anys es van succeir nombrosos atacs, 
com el de l'octubre de 1984, contra una visita del propi 
primer ministre turc al Kurdistan. Va començar, de fet, una 
guerra que continua fins avui. L'any 1986 les HRK es van 
transformar en un exèrcit; en Artesa Rizgariya Gelè Kurdis¬ 
tan (ARGK, Exèrcit d'Alliberament Popular del Kurdistan) 
que va passar de la guerra de guerrilles a guerra mòvil. 

Per fer front a la campanya armada Turquia va minar les 
fronteres i va fundar el cos de Guàrdies de Viles, kurds als 
quals pagaven 70 $ mensuals per combatre contra el PKK. 
El 1985 s'havien reclutat 13.000 Guàrdies de Viles, però 
van arribar a ser 40.000. L'alternativa de molts kurds de 
les zones rurals era unir-se a la guerrilla, ser guàrdia de 
vila o ser empresonat. Tota la repressió fou inútil per aturar 
el PKK i l'any 1987 Turquia va declarar l'estat d'emergèn¬ 
cia a les províncies kurdes. 

En l'àmbit polític l'any 1985 es va crear l'ERNK (Front 
d'Alliberament Nacional del Kurdistan) per organitzar la 
base popular a Turquia primer i després entre la comuni¬ 
tat kurda refugiada a Europa. També va enviar militants a 
les zones urbanes on van anar teixint una extensa xarxa 
política. Amb aquesta base, el conflicte va donar un salt 
l'any 1990. Per una part l'ARGK va passar a controlar 
territorialment algunes zones i, per l'altra, la intensa tasca 
de difusió i agitació que el PKK portava duent a terme en¬ 
tre la població kurda des de 1974, va començar a donar 
els seus fruits. Durant aquells anys van endegar-se moltes 
revoltes populars contra l'opressió del govern turc. 

Durant els anys 90' la repressió contra la població és 
brutal. Els morts entre la població civil es compten per de¬ 
senes de milers. Tot i que el PKK assoleixi èxits militars, 
la guerra contra l'estat turc no sembla evolucionar ni el 
règim sembla disposat a cedir en cap reivindicació. El PKK 
comença a plantejar-se que la via de la lluita armada ha 
estat esgotada i que per evitar el sofriment inútil de la po¬ 
blació civil cal utilitzar altres estratègies de lluita i altres 
plantejaments per avançar (tot i que en cap cas es planteja 
renunciar a l'ús de les armes). 

Es en aquest context en què comença el canvi de para¬ 
digma polític que s'explica en les properes pàgines 

El juliol de 2006 va morir Murray Bookchin 7 , entre els 
missatges que es van llançar en record de l'important te¬ 
òric llibertari hi havia un que podia sorprendre als que 
tenien sols un coneixement superficial de la causa kurda i 
la seva lluita antiimperialista. 

El PKK expressava davant la mort de Boockhin el seu re¬ 
coneixement com un dels "més grans científics socials del 
segle XX" 8 , el PKK reconeixia la contribució que les seves 
idees havien fet al desenvolupament de la teoria socialista 
i expressava que les seves " tesis sobre l'Estat, el poder i 
la jerarquia seran implementades i realitzades a través de 
la nostra lluita" 9 , i seguint aquestes idees el PKK prometia 
portar a la pràctica el Confederalisme Democràtic. 


5. - Publicat originalment a: Periódico "cnt" 416 - Febrer 2015 

Versió revisada per a: "La Revolución Ignorada" 

6. - Historiador especialitzat en la qüestió kurda i 
membre de "Solidaridad Kurdistàn" 

7. - Intelecfual Anarquista, ideòleg del municipalisme llibertari. 

8. - BIEHL, Janet (2012), "Bookchin, Òcalan, and the Dialèctics of 
Democracy", en NetWork for an Alternative Quest (ed.), Challenging 
Capitalist Modernity. Alternative Concepts and the Kurdish Quest, 
(2012, Hamburg), Cologne: International Initiative Edition, Bonn: 
Pahl-Rugenstein, p. 176 

9. - Ibid 

^Què havia passat per a què des dels primers escrits 
citant a Stalin, Lenin o Mao ara l'èmfasi es posés sobre el 
llibertari Murray Bookchin? 

L'Any 1978 es constituïa al Kurdistan sota domini turc, el 
Partit dels Treballadors del Kurdistan (PKK). Aquesta agru¬ 
pació política sorgia amb unes idees molt clares, l'esta¬ 
bliment d'un Estat kurd independent i socialista. El PKK 
als seus primers documents mostrava aquest ideari. Al seu 
"Manifest" el PKK es definia com "una organització polí¬ 
tica sota la guia del socialisme científic"' 0 i fins i tot crític 
amb algunes polítiques que consideraven oportunistes i 
revisionistes de l'URSS del moment, el PKK es mostrava 
partidari de la lluita socialista i de l'alliberament nacional 
sota l'auspici d'aquesta Unió Soviètica. 

Però el desenvolupament tant de la lluita que el PKK por¬ 
tarà a terme, com dels canvis en la geopolítica internacio¬ 
nal afectaran profundament el programa i l'estructura del 
partit kurd. A diferència d'altres moviments polítics el PKK 
és capaç de realitzar una lectura crítica de la realitat, el 
partit és capaç d'analitzar els esdeveniments ocorreguts al 
voltant del sistema soviètic, de les idees del socialisme real 
i dels moviments d'alliberament nacional. En aquest sentit 
el Congrés del Partit de 1995 exemplificarà per primera 
vegada de forma més evident els canvis que es venen pro¬ 
duint. La resolució programàtica d'aquest Congrés qualifi¬ 
ca ja al període del socialisme dominat per la influència 
soviètica com una fase de " socialisme primitiu i brutal"" i 
aposta per un nou període en la lluita socialista. No sols 
això, sinó que l'abandonament de la bandera de la falç 
i el martell o la substitució del "Comitè Central" per "l'As¬ 
semblea del Partit" evidenciaran aquest procés d'evolució 


10.- ÒCALAN, Abdullah ([1 978] 1 993), Kurdistan Devriminin Yolu 
(Manifesto), We anèn serxwebún, Kòln, p. 1 22 

1 1.- PKK (Partiya Karkerèn Kurdistan) (1995), Program ve Tüzü ü , 
We anèn Serxwebún, Kòln, p. 1 3 

que es dona als anys 90 en la concepció del socialisme 
del moviment d'alliberament kurd. 

Però els canvis més importants arriben a finals dels 
anys 90, el procés d'evolució ideològica del partit con¬ 
tinua, sobretot, de la mà del seu líder Abdullah Ocalan, 
i la seva detenció el 1999 marcarà un abans i un des¬ 
prés en la història del moviment d'alliberament kurd. 
La nova situació d'Òcalan serà aprofitada pel líder kurd 
com un espai de negociació amb l'Estat turc i al mateix 
temps serà un altaveu per a les noves idees que s'estaven 
gestant al PKK i sobre les que Ocalan està treballant. Els 
documents de defensa que el líder del PKK elabora són 
documents d'anàlisi històric i polític on comença a desen¬ 
volupar els nous paradigmes del moviment d'alliberament 
kurd. 

Però encara passaran alguns anys fins que el nou cos te¬ 
òric estigui totalment desenvolupat i madurat per Abdullah 
Ocalan. Entre 1999 i 2004, anys en què es consoliden 
tant les noves idees com la nova estructura del moviment 
d'alliberament kurd, hi ha un element fonamental que per¬ 
metrà que precisament el nou paradigma del moviment 
kurd es desenvolupi tal com ara el coneixem. 

El 2002 Ocalan ha començat a estudiar l'obra de Bo- 
okchin, trobant en ella una gran inspiració i recomanant 
la seva lectura als militants i polítics kurds 12 , i ja el 2004 
Ocalan es mostra la seva clara afinitat cap a les idees de- 


12.- OCALAN, Abdullah, "Prison Notes", (28 Agosto, 2002), 
(citado en JONGERDEN, Joost; HAMDI AKKAYA, Ahmet (201 3),"De¬ 
mocràtic Confederalism as a Kurdish Spring: The PKK and the ques 
for Radical Democracy", en AHMET, Mohammed y GUNTER, Michael 
(eds.), The Kurdish Spring: Geopolitical Changes and the Kurds, Mazda 
Publishers, p. 1 75-1 76); BIELH, Janet, op. cit., p. 1 70 

senvolupades per Bookchin a la seva obra 13 . Sols un any 
després el nou ideari del moviment d'alliberament kurd 
està ja madurat i es llança oficialment en paral·lel a la 
reestructuració organitzativa del moviment. 

El 20 de març de 2005 queda anunciada la formació de 
la Koma Komalen Kurdistan (que després canviarà de nom 
a Koma Civakèn Kurdistan- Unió de les Comunitats del Kur¬ 
distan) i el confederalisme democràtic queda definit com 
l'ideari d'aquesta nova organització i com el model per a 
l'alliberament del poble kurd i dels pobles d'Orient Mitjà. 

El confederalisme democràtic és ja un sistema complet 
que conclou aquest procés de canvis e impàs en què tant 
l'ideari com l'estructura del PKK semblava trobar-se; i co¬ 
mença un nou període marcat per aquests nous paradig¬ 
mes. 

El confederalisme democràtic no interpreta el dret d'au¬ 
todeterminació dels pobles com el dret a l'establiment d'un 
Estat-nació kurd sinó que considera que aquest no faria 
més que " substituir les velles cadenes per unes de noves"’ 4 . 
Davant d'això es planteja un model d'autogovern que es 
construeix sobre "l'autogestió de les comunitats locals i 
s'organitza en consells oberts [...]. Els mateixos ciutadans 
són els actors d'un govern d'aquest tipus, no les autoritats 
estatals"’ 5 , així ho expresa Òcalan. 

13. - ÒCALAN, Abdullah, "Prison Notes", (28 Agosto, 2002), 
(citado en JONGERDEN, Joost; HAMDI AKKAYA, Ahmet (2013),"De¬ 
mocràtic Confederalism as a Kurdish Spring: The PKK and the ques 
for Radical Democracy", en AHMET, Mohammed y GUNTER, Michael 
(eds.), The Kurdish Spring: Geopolitical Changes and the Kurds, Mazda 
Publishers, p. 175-176); BIELH, Janet, op. cit., p. 170 

14. - ÒCALAN, Abdullah,(201 1), Democràtic Confederalism, Inter¬ 
national Initiative Edition "Freedom for Abdullah Òcalan - Peace in 
Kurdistan" , Cologne, p. 19 

15. - ÒCALAN, Abdullah (2009), War and Peace in Kurdistan . 
Perspectives for a political solution of the Kurdish question , International 
Initiative Edition "Freedom for Abdullah Òcalan - Peace in Kurdistan" 
, Cologne, p.32 

Com a visió integral de l'alliberament de la societat, el 
confederalisme democràtic és en essència anticapitalis- 
ta. Oposat a l'economia capitalista planteja un sistema 
econòmic basat en les "comunes ecològiques i econòmi¬ 
ques"' 6 , bases per a la creació d'un sistema econòmic 
que obeeixi a donar resposta a les necessitats fonamen¬ 
tals de la societat i no a l'obtenció de beneficis; i que 
sigui capaç de protegir el medi-ambient. La importàn¬ 
cia de crear una societat ecològica és l'altre dels pilars 
del confederalisme democràtic i és una mostra clara 
de l'empremta que Bookchin ha tingut sobre aquest. 
L'últim d'aquests pilars que cal assenyalar hem de parlar 
de l'alliberament de la dona; l'autoorganització de les do¬ 
nes dins del moviment és un element fonamental i la lluita 
contra el patriarcat és part fonamental del programa dels 
revolucionaris kurds, tal com ho expressa Ocalan, "sense 
l'alliberament de la dona no pot haver un Kurdistan lliu¬ 
re " 17 . 

A les quatre parts del Kurdistan el moviment d'alli¬ 
berament kurd està lluitant per construir una societat 
lliure, però el Kurdistan Nord i Rojava són els exem¬ 
ples més clars, on tot i l'enorme repressió i la guer¬ 
ra, el confederalisme democràtic està en marxa. 
El moviment revolucionari kurd junt amb els seus pobles 
germans estan donant una lliçó al món. La modernitat de¬ 
mocràtica enfront de la modernitat capitalista; enfront de 
la història de l'ocupació, el colonialisme i la invasió, el 
poble kurd està construint una societat democràtica, igua¬ 
litària i lliure. 


16. - OCALAN, Abdullah (2012), Hoja de ruta hacia la paz en el 
Kurdistan, Txalaparta, Tafalla, p. 133 

17. - OCALAN, Abdullah (2010, 9 de marzo), "La revolución es 
femenina", Gara. Consultado el 1 6 de mayo 2015: <http://gara.naiz. 
eus/paperezkoa/201 00309/1 87143/es/La-revolucion-es-femenina> 

CAPÍTOL 4: 
EL CONFEDERALISME DEMOCRÀTIC 


Solidaridad Kurdistàn 

"El Confederalisme Democràtic del Kurdistàn no és un 
sistema estatal, sinó un sistema democràtic de les per¬ 
sones sense un Estat. Amb les dones i la joventut a 
l'avantguarda, és un sistema en el qual tots els sectors 
de la societat desenvoluparan organitzacions demo¬ 
cràtiques pròpies. Es una política exercida pels ciuta¬ 
dans lliures confederals, iguals per a escollir els seus 
representants regionals. Està basat en la seva pròpia 
força i habilitat. El seu poder deriva de les persones 
i en totes les àrees, incloent-hi l'economia, es buscarà 
l'autosuficiència." 

Abdullah Ocalan, Al Poble Kurd i a la Comunitat 

Internacional. 

El Confederalisme Democràtic és la proposta d'Abdu- 
llah Ocalan per a una solució de la qüestió kurda, dels 
problemes d'Orient Mitjà, i no tan sols d'això, sinó que 
considera que aquesta pràctica política pot ser clau per a 
l'alliberament i vertadera democratització dels pobles del 
món. El Confederalisme Democràtic és el programa i la 
meta dels partits i de la resta de col·lectius que s'agrupen 
sota la KCK (Koma Civakèn Kurdistàn, Confederació dels 
Pobles del Kurdistàn). 


18.- Article aparegut a: https://solidaridadkurdistan.wordpress. 
com/confederalismo-democratico/ 

Si bé als seus orígens el PKK, i Ocalan, com a principal 
ideòleg, lluitaven des d'una perspectiva marxista-leninista 
per la creació d'un Estat kurd, amb el pas del temps es 
van fer visibles els errors d'aquesta concepció de l'allibe¬ 
rament social i nacional, i Abdullah Ocalan, influenciat 
per pensadors com l'anarquista i ecologista social Murray 
Bookchin o el sociòleg Immanuel Wallerstein, va avançar 
des d'un socialisme de caràcter centralitzador i estatista, 
a un socialisme d'influència llibertaria, un socialisme de¬ 
mocràtic l'administració del qual "pot ser anomenada ad¬ 
ministració política no estatal o democràcia sense Estat". 
Ocalan ha desenvolupat una crítica a l'Estat-Nació que 
l'ha portat a interpretar el dret dels pobles a l'autodetermi¬ 
nació com "la base per a l'establiment d'una democràcia 
de base, sense necessitat de buscar noves fronteres políti¬ 
ques". 

A la seva publicació El Confederalisme Democràtic (pàg. 
21), Ocalan presenta aquesta forma d'organització social 
així: 

"Aquest tipus d'autoritat o administració pot ser ano¬ 
menada administració política no estatal o democràcia 
sense Estat. Els processos de presa de decisions de¬ 
mocràtiques no han de ser confosos amb els coneguts 
processos de l'administració pública. Els estats sols 
administren, en canvi les democràcies governen. Els 
Estats estan fonamentats en el poder, mentre que les 
democràcies estan basades en el consens col·lectiu. El 
mandat de l'Estat està determinat per decret, encara 
que pot ser en part legitimat a través d'eleccions. Les 
democràcies utilitzen eleccions directes. L'Estat utilitza 
la coerció com a mitjà legítim. Les democràcies se sus¬ 
tenten sobre la participació voluntària. 

El Confederalisme Democràtic està obert a altres grups 
i faccions polítiques. Es flexible, multi-cultural, anti-mo- 

nopoli, i orientat al consens. L'ecologia i el feminisme 
són pilars centrals. 

Dins del marc d'aquest tipus d'autoadministració, una 
economia alternativa es torna quelcom necessari, ja 
que incrementa els recursos de la societat en comptes 
d'explotar-los i així fa justícia a les múltiples necessitats 
de la societat." 

El Confederalisme Democràtic planteja un rebuig del 
centralisme i basa el seu confederalisme en la tradició i 
herència col·lectiva que dins del poble kurd es troba en 
l'organització de clans i tribus. Aquest tipus d'organitza¬ 
ció s'ha oposat sempre als imperis i Estats que han buscat 
centralitzar el poder. Però per altra banda, com bé plan¬ 
teja Ocalan, aquestes formes socials tribals poden arribar 
a convertir-se en institucions parasitàries i per tal d'evi- 
tar-ho se les ha d'integrar en la lluita pel canvi democràtic. 
Respecte a l'Estat, Ocalan és profundament crític amb 
aquest, el defineix com una entitat militarment estructurada 
i per a la qual la guerra i la militarització de la societat 
són qüestions clau; però al mateix temps argumenta que 
la seva abolició total avui en dia no és possible. Es per 
això que el Confederalisme Democràtic és l'eina per la 
qual l'organització de base i democràtica al marge del 
control estatal, possibilitarà la superació de l'Estat un cop 
es demostri la capacitat del Confederalisme Democràtic. 
Però aquesta convivència que pot donar-se amb l'Estat no 
significa una subjugació a aquest, doncs, encara que el 
Confederalisme Democràtic és una política de pau, les 
confederacions democràtiques han de mantenir les seves 
forces d'autodefensa per a protegir-se dels atacs de l'Estat 
i exercir així el seu legítim dret a la defensa. 

Com es veu en l'extracte citat de l'obra d'Òcalan, aques¬ 
ta organització política no estatal requereix una organit¬ 
zació econòmica alternativa al capitalisme, per a tal fi el 

Confederalisme Democràtic es dota del socialisme. Als orí¬ 
gens del pensament d'Òcalan i del PKK, com s'ha dit, esta¬ 
va el marxisme-leninisme, però aquesta concepció de l'alli¬ 
berament social va ser abandonada i criticada per Ocalan 
que plantejà el socialisme democràtic com a alternativa a 
l'economia actual. Aquest socialisme té un marcat caràcter 
local i autogestionari, com no podia ser d'altra manera 
en una proposta política que rebutja l'Estat, plantejant la 
democràcia directa com l'alternativa. 

Per tant, davant la barbàrie capitalista i la centralització 
del socialisme estatal, el Confederalisme Democràtic plan¬ 
teja la necessitat que la possessió dels recursos econòmics 
no estigui en mans de l'Estat, sinó de la societat. Aquesta 
economia ha d'enfocar-se en una redistribució justa dels 
recursos econòmics i l'objectiu d'aquesta ha de ser els be¬ 
neficis socials, no l'acumulació de riqueses o la sobrepro¬ 
ducció. Tal com ho expressa Ocalan: 

"Una de les principals raons del deteriorament de la so¬ 
cietat es troba en els efectes nocius dels mercats finan¬ 
cers. La producció de necessitats artificials, la cerca 
interminable de nous mercats de consum i la cobdícia 
sense límits de beneficis cada cop majors són els res¬ 
ponsables de la diferencia cada cop més abismal entre 
pobres i rics, engrandint diàriament el batalló dels que 
viuen sota l'ombrall de la pobresa o, fins i tot, dels que 
passen gana. Una política econòmica d'aquest tipus 
no es pot tolerar més. Aquest és doncs, el desafiament 
més gran del projecte socialista: implementar una polí¬ 
tica econòmica alternativa que no aspiri únicament al 
benefici pel benefici, sinó a una distribució justa dels 
recursos i a la plena satisfacció de les necessitats bàsi¬ 
ques del conjunt de la societat " l9 


19.- Abullah Ocalan, Guerra i pau al Kurdistàn, pàg. 36. 

Però el socialisme no és sols l'alternativa econòmica per 
a la distribució justa dels recursos i perquè aquests estiguin 
en mans de la societat i no de l'Estat o de les corporacions, 
sinó que, a més a més, l'alternativa socialista es fa neces¬ 
sària doncs és l'única que pot conservar el medi ambient, 
per tant és l'única compatible amb l'altre dels pilars del 
Confederalisme Democràtic, l'ecologisme. Aquesta impor¬ 
tància de l'ecologisme i la seva relació amb el socialisme 
és resumida en un fragment de Guerra i Pau al Kurdistan: 

"Un model de societat ecològic és per essència un mo¬ 
del socialista. Un equilibri ecològic sols serà possible 
amb el pas d'una societat alienada, basada en el des¬ 
potisme, a una societat socialista. Seria il·lús creure 
que la preservació del medi ambient és compatible 
amb el sistema capitalista. Al contrari, el sistema capi¬ 
talista contribueix àvidament a la devastació del medi 
ambient. Ha de tenir-se seriosament en compte la pro¬ 
tecció ecològica en el procés de canvi social" 20 

L'altre de les qüestions que el Confederalisme Democrà¬ 
tic planteja com a primordials i que és un pilar de la seva 
proposta és l'alliberament de la dona. A la seva crítica 
a l'Estat, Ocalan assenyala com un dels pilars ideològics 
de l'Estat al sexisme. Assenyala com l'Estat i el capitalis¬ 
me converteixen a la dona tant en objecte sexual com en 
mercaderia i que sols permeten el seu desenvolupament 
per a convertir-la en un accessori de la societat patriarcal. 
Estableix, a més, una relació entre el poder, l'estatisme 
i el sexisme. Per tant un dels pilars del Confederalisme 
Democràtic és el feminisme. Aquesta necessitat de la llui¬ 
ta per l'emancipació de la dona augmenta encara més 
quan l'islamisme sexista s'imposa als Estats que sotmeten 
al Kurdistan, com és el cas de la dictadura islàmica de 
l'iran. S'entén així que el PJAK (Partit per la Vida Lliure del 


20.- Ibid. pàg. 35. 

Kurdistan), integrat al KCK i l'àmbit d'actuació del qual és 
el territori Iranià; estigui nodrit de nombroses dones que, 
com elles mateixes indiquen, lluiten tant per l'alliberament 
nacional com per l'alliberament femení. 

Les llibertats individuals, com per exemple d'expressió 
i de decisió, són altres de les bases del Confederalisme 
Democràtic pel que lluita la KCK, i que junt amb els punts 
ja esmentats conformen aquesta proposta per a l'allibera¬ 
ment del Kurdistan, la qual és un exemple per als pobles 
del món. 

CAPÍTOL 5: 
EL MOVIMENT FEMINISTA KURD 

Gatamaula 


Text del Moviment de dones del Kurdistan 21 

El moviment per l'alliberament de les dones kurdes té els 
seus inicis a finals dels anys 80 amb la creació d'una or¬ 
ganització de dones des de l'exili, i es vertebra actualment 
al voltant del KJB, que n'és el focus. 

La premissa d'Abdullah Ocalan que diu que "el poble 
kurd no serà lliure fins que les dones kurdes no ho siguin" 
suposà un punt de partida per l'entrada de les dones en els 
diferents àmbits de lluita (armada, política o social) i propi¬ 
cià l'existència de les primeres revoltes populars liderades 
per dones al Kurdistan. El temps viscut a les muntanyes les 
allunyà dels valors i rols conservadors i experimentaren no¬ 
ves formes d'entendre la vida a nivell individual i col·lectiu. 

El fet de patir reticències cap a la seva implicació en 
la lluita armada per part dels seus companys de lluita, 
les portà a concloure que caldria dur a terme una lluita 
feminista dins del Moviment d'Alliberament Nacional Kurd 
i, alhora, més enllà d'aquest. L'autoorganització de les do¬ 
nes, que fou la fórmula per la qual apostaren, permeté fer 
un treball feminista sense veure's limitat per altres qüestions 
i això va fer possible desenvolupar un discurs específic de 
com afecta el conflicte armat i polític a les dones kurdes. Es 
podria dir que l'autoorganització va ser una garantia per- 


21.- Traduït per Gatamaula, Col·lectiu de Dones Feministes. 

què el Moviment d'Alliberament Nacional Kurd escoltés i 
assumís els raonaments per avançar en l'aniquilació del 
Patriarcat. Raonaments elaborats primer per dones amb 
consciència feminista, ecologista, socialista i nacional; i 
després acatats per la totalitat del Moviment. 

Avui dia, l'autoorganització de les dones al Kurdistan, a 
banda de materialitzar-se amb una estructura fora del Mo¬ 
viment d'Alliberament Nacional, pren una dimensió real 
en el si d'aquest. En la presa de decisions, les dones tenen 
un espai propi per a fer les seves anàlisis, i després les tras¬ 
lladen al conjunt de la militància. De la mateixa manera, 
en mitjans de comunicació afins, les dones fan primer les 
seves valoracions i després una de conjunta amb la resta 
de companys. D'aquesta manera l'autoorganització esde¬ 
vé una pràctica transversal. 

De forma paral·lela, en el terreny ideològic Abdullah 
Ocalan ideà una teoria que implicava un trencament amb 
el sistema de dominació patriarcal i l'esclavatge de la 
dona: La Teoria de la Ruptura. Aquesta teoria defineix el 
trencament mental, espiritual i cultural amb el sistema im¬ 
perant. Contribueix a una comprensió i una identificació 
més profunda del funcionament del sistema dominant, així 
com a un augment de la consciència, el coratge i l'actitud 
de lluita contra el mateix sistema. La posaren en pràctica 
mitjançant la presa d'espais d'on havien estat apartades i 
comprovaren que podien ser competents i que eren capa¬ 
ces d'autogestionar-se. 

De forma complementària, les dones han anat desenvo¬ 
lupant altres activitats per potenciar l'autoreflexió i l'allibe¬ 
rament dels homes, com és el projecte de Transformació 
dels Homes. 

Cronologia del moviment feminista kurd 

El 1987 es crea a Hanover (Alemanya) la Yèkitïya Jinèn 
Welatparèzèn Kurdistanè (Unió de Dones Patriòtiques del 
Kurdistan), la primera organització de dones kurda, cre¬ 
ada a l'exili a causa de les prohibicions del govern turc, 
amb l'objectiu de desenvolupar l'autoorganització i la llui¬ 
ta per l'alliberament de les dones. 

La pressió que l'estat turc exerceix sobre la població als 
anys 90 incrementa la intensitat amb què les dones s'impli¬ 
quen en la guerrilla. A mesura que milers de dones s'unien 
a la lluita armada, era necessària un nou tipus d'organit¬ 
zació, i així va ser com es va crear l'Exèrcit de Dones. 
Els rols que estaven acostumades a assumir pel fet de ser 
dones i l'impacte de la societat feudal kurda creà dificul¬ 
tats en el funcionament organitzatiu de l'exèrcit a causa 
d'una manca d'autoconfiança. No obstant això, gràcies 
a la seva fortalesa, convenciment i l'empoderament acon¬ 
seguit a través de l'experiència en la presa de decisions 
quotidiana en àmbits antigament relegats als homes, van 
aconseguir un ràpid avenç en la seva autonomia ideològi¬ 
ca, política, militar i social. D'aquesta manera motivaren 
un canvi en les estructures mentals dels homes i per exten¬ 
sió, de tota la societat kurda, fet que enriquí sens dubte 
la revolució democràtica que vol dur a terme el Moviment 
d'Alliberament Nacional Kurd. 

L'activitat social i política duta a terme per les guerrilles, 
com a part del programa de formació de l'Exèrcit de Do¬ 
nes, va donar lloc a què les dones s'organitzessin en els 
pobles i ciutats. Això dugué a pensar que calia establir 
una organització de dones més àmplia, arreplegant a do¬ 
nes de l'exèrcit i d'associacions i col·lectius polítics i soci¬ 
als. Així, arran del Primer Congrés de l'Alliberament de 
les Dones del Kurdistan, es fundà Yekitiya Azadiya Jinen 
Kurdistan- Unió de Dones Lliures del Kurdistan (YAJK), l'any 
1995. Va ser un procés molt important per les dones, ja 


51 


Gatamaula 


que va permetre el desplegament d'una perspectiva po¬ 
lítica i social pròpia, fugint de reproduir característiques 
masculines o adoptar rols de manera forçada. A més, es 
va apostar per primera vegada per construir ponts amb els 
moviments feministes d'arreu del món, i per aquest motiu 
la YAJK va participar en la Conferència de Dones de les 
Nacions Unides celebrada a Bejing el 1995. 

El primer partit de dones kurdes es creà el 8 de març 
de l'any 1999 i s'anomenà Partit de Dones Treballadores 
del Kurdistan (PJKK), per tal de dotar d'una eina pràctica 
la ideologia de la lluita de les dones. Fou un pas impor¬ 
tant per guanyar una nova percepció pel desafiament del 
sistema patriarcal en totes les seves facetes i mecanismes. 
L'organització d'un partit de dones va estendre les formes 
i els continguts de la lluita i permeté avançar en la idea de 
la lluita per l'alliberament constant, interaccionant amb el 
nivell de consciència i amb la formació de la societat. En 
el III Congrés del partit, l'any 2000, se'n canvia el nom 
i neix el Partit de l'Alliberament de les Dones (PJA), amb 
l'objectiu de prendre responsabilitat universal i d'aglutinar 
experiències de dones kurdes i dones d'altres nacions. El 
2002 s'uneix al debat de la Constitució de les Dones del 
Món, difonent el Projecte de Contracte Social de la Dona. 
El PJA té contactes amb organitzacions revolucionàries, or¬ 
ganitzacions pels drets humans de dones, organitzacions 
que treballen per la cultura de la Pau arreu del món. El 
2004 es crea el Partit d'Alliberament de Dones del Kur¬ 
distan (PAJK), que esdevé un paraigua per aplegar dones 
que lluitaven en diferents àmbits i acostar-les al Moviment 
d'Alliberament Kurd. Tanmateix, dins del Kurdistan, on es¬ 
tava tenint lloc un ressorgiment del moviment feminista es 
requeria altres fórmules d'organització més flexibles i àm¬ 
plies. Es així com s'aposta per un model confederatiu que 
convida a la participació d'individualitats i organitzacions 
de dones provinents dels quatre territoris kurds ocupats i 

de dones que vivien a l'exili. Així neix, el 2005, el Koma 
Jinèn Bilind- Alt Consell de Dones (KJB). 

Les dones kurdes, que van conèixer-se a si mateixes i 
la seva força a través de la lluita pel seu alliberament, 
assumint el rol de poder d'avantguarda de la societat, han 
garantit un progrés significatiu en la revolució social al 
Kurdistan. Amb l'establiment del KJB, les lluitadores kur¬ 
des adquiriren encara més coratge i papers actius. Les ex¬ 
periències descrites del procés revolucionari del Moviment 
d'Alliberament de Dones del Kurdistan han esdevingut una 
garantia per la transformació de la societat, i han suposat 
un major grau d'alliberament individual i col·lectiu de la 
mateixa. 

KJB: Principis i mode organitzatiu 

El seu nom prové del terme kurd "Kom" que defineix 
l'organització social i comunal del període Neolític. Està 
obert a totes les individualitats i organitzacions que cer¬ 
quen la llibertat en relació a les contradiccions patriarcals 
i la resolució i l'expressió de les contradiccions del sistema 
capitalista. 

El KJB ( Koma Jinèn Bilind- Alt Consell de Dones) analitza 
la necessitat d'un model actual confederatiu d'organitza¬ 
ció de la societat en detriment de tots els modes històrics 
de producció patriarcals i es nodreix de les experiències 
i valors socials de les societats neolítiques a la Mesopotà- 
mia. L'aspiració del KJB és estendre l'organització confe- 
derativa de les dones perquè tinguin un paper principal 
en la construcció d'una confederació democràtica, ja que 
es creu que és la que permetrà l'establiment d'una socie¬ 
tat ecològica i democràtica basada en l'alliberament de 
gènere. La base fonamental per aquesta lluita és el desen¬ 
volupament d'una identitat alliberadora per les dones en 
totes les àrees de la vida. El KJB treballa per aconseguir 
una transformació no androcèntrica i focalitza els seus es- 

forços en el camp ideològic, social, polític i d'autodefensa 
legítima. En aquest context, el KJB coordina les dones que 
treballen en els diferents àmbits de lluita. 

Tant al Kurdistan com a l'Orient Mitjà hi han conviscut 
sempre pobles amb diferents cultures i creences i les rela¬ 
cions que havien establert entre ells sempre s'havien basat 
en la lliure associació i confederació. La colonització del 
segle XX per part de les potències occidentals destrueix les 
estructures històriques i imposa el model polític de l'estat 
nacional. El nacionalisme i el centralisme deterioraren la 
situació general i en concret la de les dones, arribant les 
darreres a un nivell d'exclusió social sense precedents. Per 
tant, segons el KJB, l'establiment d'un confederalisme de¬ 
mocràtic és la solució més efectiva pels pobles de l'Orient 
Mitjà. 

El KJB sosté que el nivell de llibertat d'una societat està 
directament vinculat al nivell de llibertat de les dones, i per 
extensió, que una democratització veritable només pot ser 
assegurada i garantida a través de l'alliberament de les 
dones. Es creu necessari situar l'alliberament de gènere en 
el centre de les aproximacions per la transformació social. 
La regió de la Mesopotàmia, on una vegada hi va haver 
una organització comunal de la vida, té el potencial per a 
realitzar una renaixença de les dones liderada per dones. 
Al mateix temps, el KJB reprèn la vessant respectuosa amb 
els recursos naturals que tenien els pobles antics i situa en 
el si del seu discurs la voluntat d'acabar amb l'explotació 
insostenible de la naturalesa. Finalment, l'objectiu del KJB 
és l'establiment d'una democràcia radical mitjançant una 
revolució ecològica i de gènere i atribueix un valor estra¬ 
tègic a l'establiment d'un autogovern democràtic de dones 
i pobles. 

Com s'ha comentat anteriorment el KJB està format per un 
ventall molt divers, des de col·lectius socials fins a unitats 
d'autodefensa legítima. Cada agent conserva la seva au¬ 
tonomia però en qüestions que afecten la totalitat del mo- 

viment de dones es busquen els punts en comú i es tracta 
d'arribar al consens. Cada organització té representació 
al Consell Executiu mitjançant l'elecció de representants. 

El KJB intenta transportar a la realitat kurda les experi¬ 
ències de moviments feministes d'arreu del món i alhora 
treballa en diversos fronts per establir vincles que propiciïn 
l'intercanvi i la solidaritat entre les dones. Es veu a si ma¬ 
teix com una peça més en el moviment feminista mundial. 
Teixeix aliances entre les dones en lluita (tant en projectes 
democràtics, ecologistes o socialistes), promou la creació 
d'unions estratègiques transnacionals i coopera amb movi¬ 
ments feministes globals. 

Hi ha organitzacions ideològiques, organitzacions po¬ 
lítiques i socials de masses, així com organitzacions que 
treballen en l'àmbit de l'autodefensa legítima. Implica la 
participació del PAJK en el camp ideològic, YJA en el 
camp de les organitzacions polítiques i socials i l'YJA Star 
en el camp de la legítima defensa i el comitè de dones 
joves. YJA Star assumeix la lluita ideològica i les formes 
organitzatives del moviment d'Alliberament de la Dona del 
Kurdistan. Tanmateix es manté al marge de l'organització 
confederativa del KJB i alhora té una estructura militar in¬ 
dependent dins de les Forces de Defensa del Poble. Les 
relacions entre el KJB i la YJA Star s'asseguren mitjançant 
la participació de membres del KJB dins del Comitè de 
Defensa del Poble. 

Un cop l'any se celebren les Assemblees per la Lliber¬ 
tat de les Dones i és l'òrgan de presa de decisions més 
important. Durant la resta de l'any, el Consell Executiu és 
l'ens que coordina i implementa les decisions d'aquesta. 
Està integrat per 23 representants, 7 de les quals són les 
coordinadores del KJB. En el funcionament rutinari del KJB 
hi ha una forta voluntat de participació democràtica, ober¬ 
tura i transparència. La presa de decisions té en compte les 
especificitats i la necessitat d'espais per part de col·lectius 
que així ho demanin. Qualsevol membre del KJB pot fer 

arribar les seves exigències o suggeriments en relació a la 
gestió del Consell Executiu a l'Assemblea. 

PAJK 

El PAJK marca el camí ideològic del KJB i és el respon¬ 
sable de traslladar la perspectiva feminista a totes les àre¬ 
es de treball, així com de la formació dels quadres polí¬ 
tics. Sistemàticament duu a terme activitats centrades en 
el desenvolupament ideològic, filosòfic, teòric, acadèmic, 
cultural i artístic de les dones. Fomenta els debats respec¬ 
tuosos i les relacions lliures entre les dones, i les forma per 
tal que afrontin el seu compromís en les diferents àrees de 
lluita del KJB. És el motor ideològic del moviment d'Allibe¬ 
rament de les Dones. La tasca del PAJK és la d'estendre la 
ideologia feminista i formar els quadres de dones. Així: 

Duu a terme activitats que inclouen la recerca, publica¬ 
cions i estudis ideològics, per tal d'assolir estàndards 
acadèmics independents. 

Promou l'autoorganització de les dones en els àmbits 
de la comunicació, cultura, art, literatura, economia i 
política per tal de desenvolupar continguts democràtics 
que incorporin la visió feminista en aquests camps. 

Promou l'establiment d'acadèmies de dones que elimi¬ 
nin les característiques antisocials i elitistes de la ci¬ 
ència que són imposades per la mentalitat dominant 
masculina del sistema educatiu hegemònic. 

Treballa per a desenvolupar la Jinelogy, terme kurd per 
descriure la "ciència de la dona", que cerca una pers¬ 
pectiva lliure, democràtica feminista en detriment dels 
enfocaments patriarcals clàssics. La clau és oferir una 
visió interdisciplinària que inclogui una combinació de 

totes les ciències socials i la interacció entre individus, 

societats, natura i univers. 

YJA 

Des de l'òptica de la transformació feminista, la missió 
de la YJA és la democratització de la societat a través de 
l'organització autònoma de les dones. L'YJA la composen 
organitzacions locals i regionals que uneixen a dones del 
Kurdistan i de l'Orient Mitjà. Té la responsabilitat de de¬ 
senvolupar i implementar polítiques per l'establiment d'una 
societat democràtica i la unitat nacional al Kurdistan pre¬ 
nent com a base l'organització confederativa de dones. 

Començant pels assentaments més petits (pobles, barris, 
districtes, províncies, etc.) YJA manté l'autoorganització i 
la consciència de les dones mitjançant la formació d'as¬ 
semblees, consells i comunes, etc. L'YJA treballa coordi¬ 
nant el treball, tasques, decisions, cooperació i solidaritat 
des de la més petita associació local fins als òrgans supra- 
locals de l'Assemblea. 

L'YJA tracta de fomentar la solidaritat i la consciència 
col·lectiva per tal d'enfortir les estructures de base comu¬ 
nals i democràtiques. Desenvolupa i coordina comunes i 
cooperatives que responen a les necessitats de les dones 
i de la societat. En matèria de salut, l'YJA, col·labora per 
implementar institucions que es responsabilitzin dels pro¬ 
blemes de salut propis de les dones. 

YJA també lluita contra els feminicidis. Els Assassinats 
de dones sota el pretext de l'"honor" encara són tabús i 
espanten les vides de les dones a l'Orient Mitjà i el Kur¬ 
distan. Al mateix temps l'YJA intenta instruir a la societat 
i desenvolupa mètodes radicals de lluita per contrarestar 
les formes físiques i estructurals en les quals es manifesta la 
violència contra les dones (violacions, circumcisions, lapi- 
dacions, execucions, poligàmia, suïcidis, etc.) 

YJA també lluita contra les massacres culturals i socials 
perpetrades contra la llengua i la cultura kurda dutes a 
terme per les polítiques d'assimilació dels estats colonials. 
Té projectes de promoció de la cultura kurda tant a dins 
com a fora del territori. 

Legítima defensa i YJA STAR 

YJA Star es defineix a si mateix com el responsable del 
desenvolupament de la consciència de la legítima defensa 
i l'autodefensa. Hereva de la creació de l'exèrcit de dones 
el 1993, el YJA Star té una estructura autònoma avui dia. 
Qualsevol dona al Kurdistan o a l'Orient mitjà s'enfronta a 
pors, atacs i violacions dels Drets Humans diàriament. Fins 
i tot avui, les kurdes i la societat kurda topen amb el perill 
del genocidi i les massacres. Per tant, l'existència del YJA 
Star és essencial. Es defineix a si mateix com una força 
de defensa i protecció del KJB i tots els valors que s'han 
guanyat a través de la lluita per l'alliberament. De manera 
específica, desenvolupa una consciència, organització i 
lluita d'autodefensa contra tota mena d'opressions i violèn¬ 
cies vers les dones. 

Comitè de dones joves 

El jovent i en especial les dones joves, necessiten les se¬ 
ves organitzacions específiques per ser capaces de prote¬ 
gir-se dels assalts ideològics, polítics, psicològics i físics. 
Per aquesta raó, el KJB ha organitzat el comitè de dones 
joves en el context del moviment juvenil i les organitzaci¬ 
ons de base. El dinamisme del jovent és un factor que pot 
contribuir a la transformació social, i per això es creu es¬ 
tratègic que prenguin un paper actiu en la lluita. Les joves 
lluiten contra l'opressió econòmica i cultural a les quals 
són exposades per part d'agents reaccionaris del sistema 
i la societat. Resisteixen contra la supremacia dels adults 
que intenten utilitzar l'energia transformadora pròpia del 

jovent pels seus propis interessos. Concretament tracten de 
mobilitzar a dones joves contra l'extensió de la prostitució, 
les drogues, el tràfic de dones i criatures, el reclutament de 
joves per fer d'informadores dels serveis secrets, o l'explo¬ 
tació laboral. 

El model del KJB ha esdevingut un sistema alternatiu i 
funcional d'organització de dones. Un dels resultats més vi¬ 
sibles és la forta participació i autoconfiança de les dones 
en el camp de la política i en tots els àmbits de la societat. 

Avui, el lema: "Jin, Jíyan, Azadí!" ( "Dones, vida, Lli¬ 
bertat!") que és present en totes les manifestacions i par¬ 
laments, ha esdevingut una manera d'entendre la vida al 
Kurdistan. 

CAPÍTOL 6: 
EL CONTEXT GEOESTRATÈGIC 

@BlackSpartak. 

Desentranyant el Gran Joc. Anàlisi de la situació actual 
d'Orient Mitjà. 22 

Des de la llunyania i l'aparent tranquil·litat europea con¬ 
templo amb cert espant i fascinació l'escenari regional 
anomenat Orient Mitjà o Pròxim Orient (per a Europa). 
En aquests moments s'estan desenvolupant conflictes ar¬ 
mats a Síria, Iraq, Líban, Palestina, Iemen i Líbia. Però si 
mirem una mica més lluny també podrem escoltar ressons 
dels conflictes de Somàlia, Sudan del Sud, Mali, Nigèria, 
República Centreafricana, Afganistan, Pakistan i el recent 
xoc entre Armènia i Azerbaidjan. 

2014 està sent un any especialment turbulent, i la situa¬ 
ció francament amenaça de convertir-se en una gran catàs¬ 
trofe mundial si no s'atura el caos imperant. En les meves 
visites cibernètiques segueixo diversos conflictes amb força 
detall de forma diària. Amb aquest article pretenc analit¬ 
zar què està passant en aquests territoris i per què. Em 
centraré en els conflictes que he dit al principi deixant els 
conflictes del Iemen i Líbia per a una altra ocasió. Intenta¬ 
ré dibuixar un escenari comprensible perquè qui llegeixi 
aquest article tingui una mica més de llum sobre aquests 
conflictes tan complexos. 


22.- Article de @BlackSpartak aparegut l'agost de 2014 a ht- 
tps://procesem bat. word press. com/20 14/08/1 4/desentran- 
yant-el-gran-joc-analisi-de-la-situacio-actual-dorient-mitja/" 

Totes aquestes guerres que ens apareixen descontextu- 
alitzades i fins i tot irracionals, en realitat reflecteixen un 
delicat conflicte d'interessos entre les grans potències mun¬ 
dials i també entre les potències que es disputen la regió. 
La guerra és la política amb altres mitjans. No descobreixo 
res dient que es tracta de la regió més estratègica del pla¬ 
neta, pel fet que en aquesta zona es troben les reserves 
de petroli més importants. Del seu control depèn en una 
bona part el destí dels Estats Units, la Xina o Rússia com 
superpotències globals. I per als seus fins utilitzen els seus 
aliats locals com Turquia, Aràbia Saudita, Iran o Israel. 
Que aquests països siguin de vegades utilitzats pels grans 
blocs no vol dir que no tinguin una agenda pròpia que de 
vegades s'escapa del control dels seus protectors. 

I és que a la regió es produeix, com dic, una llarga lluita 
de poder entre molts actors. Es tracta d'una aposta a llarg 
termini en què cadascú intentarà aconseguir l'hegemonia. 
Es barregen factors econòmics i polítics amb la complexa 
composició ètnica, lingüística i religiosa de la zona. Afor¬ 
tunadament els pobles també han de ser tinguts en compte, 
ja que a vegades són capaços d'aixecar organitzacions 
de masses capaces de desafiar estats, com és el cas del 
Hamàs palestí, el Hezbol·là libanès o el PKK kurd. 

Analitzant globalment els conflictes ens ve la temptació 
de creure que algú ha decidit acabar amb tot d'una ve¬ 
gada i deslligar totes les tensions i frustracions que s'han 
anat acumulant durant dècades. En un moment com l'ac¬ 
tual, en què Hamàs va llançar uns míssils contra la central 
nuclear israeliana de Dimona, a 36 quilòmetres al sud de 
Beerxeba al desert del Nègueb, i declara que ho va fer 
expressament, indica que la guerra va de debò - buscant 
la destrucció total de l'enemic. Ho indica també veure les 
execucions de masses que està duent a terme l'Estat Is¬ 
làmic a l'Iraq i a Síria cada vegada que conquisten un 
territori. Són punts de no retorn. No esperen sobreviure a 
la guerra i ho demostren així. La desesperació es barreja 

amb la crueltat i es porta al camp de batalla. I ningú dóna 
la vida d'aquesta manera per interessos aliens. 

Context global. 

Com he dit, tenim en potència una guerra d'interessos 
entre els Estats Units i Rússia pel control de la regió. En re¬ 
alitat Rússia no està fent gran esforç per prevaler. Però els 
errors polítics dels Estats Units han anat posant en safata 
una sèrie de situacions que l'han beneficiat. Ara per ara 
Rússia és la principal valedora del president Bashar al-As- 
sad, que governa a Síria. L'única base militar a l'exterior 
que té Rússia ha servit perquè el govern d'al-Assad no hagi 
estat escombrat per la revolució de colors que va viure el 
país el 201 1 i la guerra consegüent. 

De la mateixa manera, amb els anys, l'Iran s'ha anat 
apropant als interessos de Rússia. Amb l'anterior president 
Ahmadinejad, Iran va esdevenir una potència regional a 
tenir en compte. Però la seva política agressiva amenaça¬ 
va d'arrossegar el país a la guerra amb els Estats Units, 
cosa que certs sectors no volien de cap manera. Les formes 
menys agressives i més conciliadores del president Rouha- 
ni, han fet que en part s'aixequin les sancions econòmiques 
que llastaven el país per part d'Occident. Però això no ha 
acostat políticament l'iran a Europa i els Estats Units. Iran 
sap perfectament qui són els seus aliats estratègics: Rússia 
i la Xina. De manera que intenta entrar al bloc euro-asiàtic 
que conformen aquests dos grans països. 

Precisament l'entrada de la Xina a escena en el joc no ha 
estat innòcua. Ha tingut l'efecte de fer canviar les lleialtats. 
Des de fa uns anys la Xina s'ha convertit en el principal 
importador de petroli de l'Aràbia Saudita. I no és casual 
que també des de fa aproximadament el mateix temps la 
política del regne dels Al Saüd hagi estat més "indepen¬ 
dent" dels Estats Units. En aquests últims anys els àrabs 
han fet diversos exabruptes contra els governs europeus i 

americans, que els han arribat a ficar en alguna crisi diplo¬ 
màtica. No és casual que en els mitjans de comunicació 
occidentals apareguin cada vegada amb més freqüència 
notícies i informacions sobre l'Aràbia Saudita, cosa que 
pràcticament mai passava en els anys 80 i 90 La desafec- 
ció cada vegada és més gran. 

La política energètica d'Obama, en intentar explotar el 
combustible fòssil nord-americà mitjançant el fracking, ha 
fet als Estats Units més autònoms respecte al cru saudita. 
I per l'altra banda la creixent voracitat del colós xinès ha 
fet que les seves importacions creixin i creixin cada any. 
Tot això es tradueix en un procés de canvi. Aràbia, proba¬ 
blement no acabarà aliada a la Xina. Té de moment altres 
preocupacions. Com la d'estendre la Jihad, de la qual és 
principal finançadora. 

I Aràbia té un seriós conflicte d'interessos amb l'iran. 
L'onada de guerres actuals té molt a veure amb la guerra 
política entre aquestes dues potències regionals. No vo¬ 
len enfrontar-se directament i es van enfrontant a tercers 
països, de la mateixa manera que l'URSS i els Estats Units 
van dur a terme la Guerra Freda. Aràbia utilitza la Jihad, 
i l'iran les milícies xiïtes, com ara Hezbol·là o els milicians 
xiïtes de l'Iraq. Tots dos tenen els seus aliats al terreny i 
els seus detractors. A causa d'aquest enfrontament, dur a 
terme una política independent es torna bastant complicat. 
En aquest context hi ha els kurds, amb el seu projecte na¬ 
cional i social, o altres revolucionaris en altres països, que 
no passen pel seu millor moment. 

Israel juga un paper diferent. Es tracta d'un guardià de 
la regió. Aliat occidental, també té els seus moments d'ac¬ 
tuació autònoma sense retreure comptes a ningú i de ve¬ 
gades fins i tot contrariant els interessos nord-americans. 
L'aliança estratègica entre Israel i la monarquia saudita 
va mantenir la regió pacificada fins fa poc. Tots dos han 
estat els bastions del capitalisme en el territori que va ser 
amenaçat en els anys 60 pel socialisme àrab i panarabista 

de Nasser, per Muammar El Khaddafi, o pels comunistes. 
Després vam veure que el socialisme àrab no era tan soci¬ 
alista i que el moviment comunista es va enfonsar. 

Síria. 

Comencem amb aquest país, ja que és el que porta en 
guerra més temps. El seu conflicte va començar el 2011 
quan va esclatar la Primavera Àrab. La Primavera Àrab 
havia enderrocat els governs d'Egipte i Tunísia, i ara s'es¬ 
tenia a Síria i Iemen. Amenaçaven d'enderrocar també 
aquests règims autoritaris (que ho són encara que celebrin 
eleccions), però aquests governs van aconseguir resistir el 
conflicte intern i van acabar en guerra. 

Estats Units tenia Síria en el seu punt de mira des de 
2001. Síria era un dels tres "estats terroristes" dels quals 
parlava George Bush, juntament amb l'iran i Corea del 
Nord. Per tant estava cantat que hi hauria alguna opera¬ 
ció contra aquest país. De tal forma quan va esclatar la 
primavera àrab a algú se li va acudir que també es podria 
aprofitar per organitzar una "revolució de colors", és a 
dir, provocar un canvi de règim mitjançant les protestes 
controlades i impulsades per una oposició favorable als 
interessos occidentals. 

Les revolucions de colors van funcionar per canviar els 
governs a Ucraïna i en una sèrie de països de l'Àsia Cen¬ 
tral. Ara es repetiria l'operació amb Síria i Líbia, dos pa¬ 
ïsos enemics d'Occident. Es va saber més tard el paper 
central que van tenir els Germans Musulmans a les prima¬ 
veres àrabs. Aquest partit de tendència islamista modera¬ 
da i democràtica va ser utilitzat com a arma per canviar 
els règims de l'Orient Mitjà i posar-los al servei d'Occi¬ 
dent. Era finançat per Qatar, país del golf Pèrsic d'immen¬ 
sa fortuna. Qatar en aquest cas també va voler enderrocar 
el règim sirià perquè volien controlar els seus gasoductes 
i oleoductes. 

El cas és que les protestes van derivar en una guerra 
oberta. Hi havia agitadors professionals tant afins a la 
Germandat Musulmana (controlats per Qatar i Turquia), 
com a integrants dels serveis secrets occidentals. Però les 
protestes també van desembocar en un procés revolucio¬ 
nari. Molts barris i pobles van ser controlats per comitès 
populars que van començar a controlar el seu territori. 

Però la presa de territoris també va produir la gradual 
entrada de combatents mercenaris i aventurers per Jordà¬ 
nia i Turquia, que al principi van estar a càrrec de Qatar 
i de Turquia, però també de França i Gran Bretanya. En 
aquesta primera etapa Israel i Aràbia Saudita romanien 
com a espectadors, col·laborant però sense tenir un paper 
primordial. El suborn de certs generals i oficials de l'exèrcit 
sirià va provocar defeccions nombroses de soldats sunni- 
tes, que ara es posaven al servei de la revolució. Aviat 
es va crear l'Exèrcit Lliure de Síria i més tard un govern 
provisional a l'estranger. 

Però el govern sirià va aconseguir resistir. Es va tancar a 
les ciutats i va abandonar el camp que va ser pres per les 
milícies [veure anàlisi de la Revista Amor i Rabia. pdf]. Sí¬ 
ria va començar a rebre suport militar de Rússia. I així van 
sobreviure l'any 2012, amb grans revessos però aguan¬ 
tant. Els partidaris del govern generalment es concentra¬ 
ven a les regions poblades per les minories cristiana, drusa 
i xiïta. Els seus detractors predominaven entre la majoria 
sunnita. 

L'any següent la guerra va passar a majors. Les ofensi¬ 
ves estaven millor realitzades, amb millor material bèl·lic i 
amb un major nombre de tropes implicades. L'exèrcit sirià 
s'havia refet, i l'Exèrcit Lliure era cada vegada més gran. 
En aquest moment anaven entrant al país a poc a poc 
jihadistes que anaven contractant els governs d'Aràbia, 
Qatar i Turquia. Buscaven tenir un exèrcit milicià capaç 
de derrotar el govern sirià. Ja no bastaven mercenaris. Ja 
no s'allistaven nous voluntaris locals en els números ne- 

cessaris, de manera que calia portar-los de fora. Els pri¬ 
mers "voluntaris" van ser els 1500 condemnats a mort a 
l'Aràbia Saudita. Més tard van enviar a tots els islamistes 
radicals de la península aràbiga que van poder reclutar. I 
quan el flux de persones s'aturava, s'afegien nous països. 
Islamistes de Líbia, de Tunísia, d'Egipte, de Jordània ... fins 
i tot palestins. 

D'aquesta manera es va anar ofegant la revolució políti¬ 
ca al país. Els revolucionaris anaven sent apartats de tots 
els fronts. Els substituïa una horda de fanàtics disposats a 
tot. També poc a poc van començar les execucions dels 
líders militars laics, els que no es plegaven a les ordres 
dels islamistes. El control va passar a mans de la Jihad. I 
la Jihad va començar a l'estiu de 2013 un atac sistemàtic 
contra el territori kurd. D'aquesta manera va entrar en el 
joc el PYD (partit germà del PKK del Kurdistan turc) i les 
seves milícies YPG i YPJ (una milícia de dones kurdes). 

Els kurds fins ara havien intentat mantenir-se al marge del 
conflicte. Van formar milícies d'autodefensa per controlar 
el seu territori, i es van dedicar a portar a terme un procés 
de transformació social i cultural. Quan van dominar el seu 
territori van posar al capdavant una nova administració 
kurda en marxa. I quan la Jihad els va atacar, es van de¬ 
fensar. Les milícies van anar creixent i guanyant experièn¬ 
cia. Comptaven amb bastants milicians foguejats a Turquia 
que havien lluitat amb el PKK. Van aconseguir derrotar 
tots els atacs que els van fer, i van començar a conquerir 
tots els territoris de majoria kurda que van poder, que en 
diuen Rojava. Quan els van tenir, van establir tres can¬ 
tons que romanen com illots independents. Al Kurdistan 
sirià funciona una mena d'administració democràtica i re¬ 
volucionària basada en el confederalisme democràtic de 
Abdullah Òcallan, el líder del PKK empresonat a Turquia. 
Són el territori més lliure de Síria ara mateix, i és cèlebre 
per les seves nombroses milicianes que combaten braç a 
braç amb els homes, cosa que contrasta amb el masclisme 

imperant a la regió. De fet són l'única força d'esquerres 
que controla un territori (considerar Al-Assad d'esquerres, 
per molt que es digui antiimperialista i sigui sostingut pels 
comunistes sirians, és una exageració). La revolució kurda 
segueix el seu curs avui dia, i fins i tot es comença ja a 
estendre per l'Iraq. 

Però l'any 201 3 també va veure l'entrada en el conflicte 
sirià de Hezbol·là. Aquest partit-milícia va decidir donar 
suport al govern sirià militarment. Van enviar diversos mi¬ 
lers de milicians, i aviat van marcar la diferència. Pel que 
sembla les tropes de Hezbol·là tenen una preparació mi¬ 
litar molt competent, i van ser utilitzades de tropa de xoc 
en diversos combats importants. Els sirians governamentals 
van recuperar amplis territoris durant aquest any. 

Com la línia que prenia la guerra a Síria sembla que no 
li agradava als Estats Units, el setembre de l'any passat 
van ordir un muntatge basat en una explosió amb armes 
químiques. Els russos van ser capaços de desactivar tot el 
muntatge i oferir una sortida diplomàtica que va salvar la 
cara fins i tot als americans, que havien fet el ridícul. Síria 
es va salvar de la intervenció internacional. 

Des de finals de l'any passat al camp islamista anava 
destacant una formació anomenada Estat Islàmic de l'Iraq 
i de Síria (EIIS o EIIL, per Llevant, en referència al Llevant 
àrab (Líban, Síria, Iraq, Jordània). També se la coneix per 
les sigles en anglès, ISIS; o en àrab, Daaesh. Quan l'any 
passat es van produir 8 fugides enormes de presos a l'Iraq, 
Pakistan, Líbia, Tunísia ... Eren fugides molt sospitoses, ja 
que es van produir en la mateixa temporada. Era obvi 
que algú havia orquestrat tot això. Se li donava la culpa 
Al-Qaida, però estava l'operació orquestrada per l'Aràbia 
Saudita. Alguns acusen Bandar Bin Sultan, un dels homes 
més poderosos d'Aràbia i cap dels serveis d'intel·ligència 
saudites de ser el cap d'Al-Qaida. El cas és que Bin Sultan 
estava a càrrec de la guerra bruta a Síria. 

D'altra banda, el cop d'estat a Egipte del general Al Sisi 
va donar el cop de gràcia als Germans Musulmans. Això 
va produir una crisi política a Qatar. La via de l'islamisme 
democràtic va quedar tancada definitivament. Qatar es va 
anar apartant discretament de la guerra a Síria. 

Al començament d'aquest any esclatava una guerra a la 
rereguarda del bàndol rebel. No s'entenia aquest movi¬ 
ment egoista i suïcida, atès que podia provocar la victòria 
del bàndol governamental. Però hem vist en el transcurs 
dels mesos que s'ha consolidat en un ampli territori un 
exèrcit seriós, l'EIIS. Fins ara el bàndol rebel era una co¬ 
alició inestable de fins a 800 grups de milícies diferents. 

L'EIIS a Síria està conformat per una plèiade de com¬ 
batents estrangers de tot el món. Hi ha txetxens i dagues- 
tanesos. Hi ha pakistanesos, tayics, xinesos musulmans, 
uzbeks, indonesis, malais. Hi ha molts integrants dels 
països del golf Pèrsic, de Líbia, de Tunísia, d'Egipte, del 
Marroc. Però també hi ha europeus i nord-americans. Ser¬ 
veixi d'exemple que fa uns dies van detenir dues noies de 
Melilla per intentar unir-se a la Jihad. Es diu que comba¬ 
ten a Síria i l'Iraq fins a 10.000 ciutadans europeus. De 
fet preocupa l'actual onada de manifestacions a favor de 
l'Estat Islàmic en llocs com Amsterdam, Manchester o Ber¬ 
lín. Els musulmans d'Europa s'estan inclinant per la Jihad, 
cosa que portarà seriosos problemes en el futur. Sobretot 
preocupa el retorn de tot aquest contingent. Com aquest 
rocambolesc cas, en què un grup de 6000 jihadistes tuni- 
sians va ser expulsat de Turquia i va acabar a Itàlia. I tot 
això fa uns dies només. 

Però la Jihad és el gran monstre que ha provocat la situa¬ 
ció siriana. Es l'exèrcit concebut estratègicament pels EUA 
i l'Aràbia Saudita per enfrontar eventualment amb l'iran, 
en cas que guanyessin les guerres de Síria i l'Iraq. Però en 
els últims temps sembla haver pres un camí autònom, sense 
fer gaire cas de les condemnes internacionals, provocant 
un distanciament de l'Aràbia Saudita, i els bombardejos 


69 


@BlackSpartak 

actuals dels avions dels EUA. Curiosament els jihadistes no 
fan res contra Israel, ara que està atacant Gaza. Tots els 
seus esforços se centren a consolidar l'Estat Islàmic a Síria 
i l'Iraq. Aquesta situació dóna lloc a no poques teories de 
la conspiració. 

Qui més pateix la guerra és, lògicament, el poble sirià. 
Avui ja es calcula en unes 170.000 persones mortes i hi 
ha més de 7 milions de persones desplaçades pel con¬ 
flicte, una bona part repartida pels països de la zona. 
Per exemple, el Líban té un problema seriós respecte a la 
quantitat de refugiats, ja que aquests representen ara gai¬ 
rebé una quarta part de la població del país. Els camps de 
refugiats a l'estranger van ser llocs de reclutament de mili¬ 
cians rebels. Era lògic que existís un odi contra al-Assad, 
especialment entre la població sunnita. Però amb el temps 
aquest flux s'ha anat acabant també. 

El conflicte ha superat les fronteres de l'estat sirià. S'ha 
estès a l'Iraq i el Líban, i ha fet que Jordània i Turquia es 
vagin replantejant el seu suport total als rebels. De fet s'ha 
produït un retraïment d'aquests dos estats. No obstant això 
fins fa molt poques setmanes Turquia seguia permetent el 
pas de jihadistes pel seu territori. Alguns ben armats. I fins 
i tot creuaven la frontera autèntics combois amb diversos 
tancs que passaven des de Turquia a Síria. Sembla que 
Turquia ja es vol treure de sobre tots els jihadistes i els 
envia a Síria. A la primavera va participar directament 
en l'operació d'invasió de Latakia a la costa siriana. Els 
rebels van creuar uns quilòmetres de Turquia per sorpren¬ 
dre els soldats sirians a la seva rereguarda. Aquesta ope¬ 
ració no va arribar a bon port, i els sirians van reconquerir 
el territori perdut, infringint fortes pèrdues als rebels, la 
qual cosa també ha contribuït que els turcs es vagin reti¬ 
rant discretament de l'escenari. Cal dir-ho, es va tractar de 
tota una invasió des de territori turc contra Síria. Si això 
ho hagués fet Síria, la comunitat internacional ja l'hauria 
envaït. També Israel ha arribat a vegades a bombardejar 

territori sirià per protegir els rebels. Però els sirians prou 
tenen amb guanyar la guerra en què estan ficats com per 
atacar Israel. 

En aquests moments els principals actors són tres. El go¬ 
vern d'al-Assad amb el seu exèrcit, les seves milícies vo¬ 
luntàries i el seu gran aliat, Hezbol·là; l'Estat Islàmic que 
està guanyant la batalla a tots els grups rebels i que en uns 
mesos serà segurament l'única força que s'enfronti amb el 
govern; i els kurds, que controlen el nord del país, i que 
s'enfronten tant als jihadistes com al govern. 

No seria descartable un pacte entre el govern sirià i els 
kurds a mitjà termini. Però hauria d'intervenir l'Iran en el 
procés, i és bastant anti-kurda. De totes maneres si la guer¬ 
ra dura prou temps potser els kurds puguin assentar-se de¬ 
finitivament. Una altra de les claus està en quina força real 
té l'Estat Islàmic i si serà capaç de mantenir l'impuls que 
té ara. S'ha guanyat tants enemics que en cert moment no 
donarà l'abast. Finalment dir que el govern sirià continua 
augmentant les seves conquestes, i està duent a terme la 
presa de territoris cada vegada més complicats. Continua 
guanyant la guerra. Però molt lentament. La seva força 
aèria està produint autèntics estralls entre els islamistes. 
Finalment Flezbol·là s'ha mostrat com l'exèrcit més potent 
de la regió. 

Iraq 

El segon conflicte a analitzar és el de l'Iraq. No parla¬ 
ré del 2003 més que per indicar que l'enderrocament de 
Saddam Hussein va obrir poc menys que les portes del 
caos de bat a bat. La llarga guerra de resistència àrab 
contra els ocupants nord-americans va anar creant l'em¬ 
brió d'una milícia vinculada a Al-Qaida, que ha anat pre¬ 
nent forma més concreta últimament. Tanta és la frustració 
de la població sunnita que no dubten a unir-se a les milíci- 


71 


@BlackSpartak 


es jihadistes. Han anat milers de milicians a l'Iraq. I ara és 
l'Iraq el mateix camp de batalla. 

Evidentment la responsabilitat no només és d'Al-Qaida. 
L'Estat Islàmic no hauria de tenir partidaris en una socie¬ 
tat lliure. Iraq no ho era. Governaven des de la invasió 
nord-americana els líders de la majoria xiïta, que repartien 
les seves lleialtats entre els EUA i l'iran, segons bufés el 
vent. La corrupció és endèmica, i els assassinats freqüents. 
Iraq era ja un dels països més violents del món, i això que 
no hi havia una guerra formal. Però des de mitjans de 
l'any passat la violència va créixer més del que és habitu¬ 
al. Diverses tribus àrabs es van aliar amb l'Estat Islàmic de 
l'Iraq i de Síria. Alguns van tornar de Síria per establir les 
bases de la nova milícia. 

Al juny d'aquest any van llançar l'ofensiva. Tant si és una 
operació preparada des d'Aràbia Saudita per enderrocar 
el govern d'Al-Maliki (pro-iranià) com si es tracta d'una 
revolta islamista de la població sunnita, el cas és que es va 
produir poc després de celebrar-se les eleccions iraquia¬ 
nes. El moment va ser ben escollit, ja que després de les 
eleccions el poder va quedar en l'aire per impugnacions i 
el desgovern. Això va ser el que segurament va animar a 
diversos líders més d'altres tribus àrabs per aliar-se defini¬ 
tivament amb Al-Qaida. 

L'ofensiva va ser imparable. Van prendre ràpidament la 
zona de l'Eufrates, i després es van llançar sobre Mossul. 
En aquesta ciutat, la segona més gran de l'Iraq, l'exèrcit es 
va desintegrar. En un parell de dies els jihadistes van pren¬ 
dre la ciutat, el que va commocionar el món. I ràpidament 
es van llançar sobre altres ciutats, com Tikrit o Samara, 
amenaçant de caure sobre Bagdad. El pànic es va apo¬ 
derar de tots. L'exèrcit s'havia enfonsat. Es va saber que 
alguns oficials sunnites s'havien unit als islamistes. 

Aviat es va formar una milícia progovernamental orga¬ 
nitzada pels xiïtes. Iran va enviar una delegació militar, 
que ha començat a dirigir l'esforç de guerra de l'Iraq. I 

li va tornar els avions que "guardaven" des que el 1991 
Saddam Hussein enviés tota la seva força aèria a l'iran per 
salvar-la de la destrucció durant la Guerra del Golf. Rússia 
va enviar diversos avions més, en el que va ser un suport 
clar al bàndol governamental. I és que el govern d'Al-Ma- 
liki molt probablement busqui als russos com aliats en el 
futur. Síria també va bombardejar diverses posicions isla- 
mistes a l'Iraq. En aquests temps les fronteres tenen menys 
importància que mai. 

Un altre factor, del qual no he parlat són els kurds. El Kur- 
distan iraquià viu des de 2003 en una situació d'indepen¬ 
dència de facto. Governen sobre un territori que tracten 
com a propi i que fins i tot han començat a exportar el seu 
petroli. Els ha costat molt esforç, però finalment han acon¬ 
seguit que Turquia accepti convertir-se en la seva sortida 
natural cap als mercats internacionals. I és que al Kurdis- 
tan iraquià, Bashur, en kurd, governa un partit que és pro- 
turc i que representa interessos dels Estats Units i d'Israel 
a la zona. El principal partit de l'oposició kurda, per la 
seva banda, representa els interessos de l'iran. I entre tots 
dos han governat el Kurdistan sense deixar dir la seva a 
cap força revolucionària de l'estil del PKK, que ha hagut 
de conformar-se fins ara amb romandre acantonada a les 
muntanyes del Qandil, una zona fronterera entre l'Iraq, 
Turquia i Iran on hi ha les bases del PKK. 

D'aquesta forma quan va esclatar la revolta sunnita/jiha- 
dista (es pot dir que és les dues coses alhora) el Kurdistan 
va enviar a les seves forces militars, els Peixmergues, a 
prendre tot el territori que reclamava històricament el Kur¬ 
distan a l'Iraq i que encara romania en mans del govern 
central. Així van prendre l'estratègica ciutat de Kirkuk, amb 
els seus pous de petroli i els seus oleoductes. La regió del 
Kurdistan controlada pels kurds va créixer de cop un 40%. 

Si el Kurdistan ha estat semiindependent fins ara, ha es¬ 
tat perquè mai han volgut proclamar la independència de 
forma unilateral. Els governs kurds han estat curosos de 

no enemistar-se amb els seus aliats turcs, nord-americans 
o israelians. Però ara es donava un escenari nou. Ja no 
hi havia moltes excuses. La Jihad havia esclatat i l'Iraq se 
sumia en la guerra civil. La població kurda va celebrar 
aquesta situació entenent que era el moment que havien 
esperat tota la vida. Però el president kurd Barzani, es 
va negar a declarar la independència, erosionant la seva 
imatge de moment. 

Els últims esdeveniments a l'Iraq indiquen que d'una 
banda s'està formant un gran exèrcit iraquià basat en les 
tropes xiïtes, en les altres minories i en algunes tribus i po¬ 
blacions sunnites que no desitgen la Jihad. Es van reclutar 
no menys de 60.000 voluntaris al juny i probablement una 
xifra similar al juliol. Els iranians van enviar alguns agents 
a ajudar a organitzar i comandar aquest exèrcit i Hezbol- 
là va aparèixer novament per enquadrar militarment a la 
milícia. Hezbol·là és vista amb molt de respecte i admira¬ 
ció pels xiïtes donat el seu paper important a Síria. Des de 
Síria també va arribar la milícia formada per voluntaris xi¬ 
ïtes iraquians que havien estat combatent en territori sirià. 
Són forces altament motivades i entrenades. 

Però l'enorme avanç de l'Estat Islàmic és difícil de revertir 
a curt termini, ja que compten amb el suport tàcit o decidit 
de la població sunnita que el veu una forma d'oposar-se al 
govern de Bagdad. 

A les últimes setmanes s'ha desencadenat una ofensiva 
islamista contra el territori kurd i turcman. Això ha provo¬ 
cat l'entrada a la guerra definitivament del Kurdistan, que 
fins ara intentava romandre al marge. Es tracta d'un fet 
clau per al desenvolupament de la guerra. Però ha passat 
el que ningú esperava. La desgana amb què havia actuat 
la milícia peixmerga kurda fins ara, va provocar una der¬ 
rota espectacular a la població kurda de Sinjar. Les imat¬ 
ges de 50.000 kurds de religió iazidi (zoroàstrica) vagant 
per unes muntanyes sense aigua ni menjar han donat la 

volta al món. Han mort milers de persones d'inanició. I els 
islamistes han assassinat almenys a 3000 persones. 

Els islamistes es van trobar amb una victòria fàcil, i van 
avançar tot el que van poder. Van arribar a la frontera 
amb Síria i amenaçaven d'entrar a Rojava, el Kurdistan si¬ 
rià. Llavors va arribar la reacció. Les forces revolucionàries 
del PYD, i les seves milícies YPG i YPJ van entrar a l'Iraq. El 
contraatac va destrossar als jihadistes, i pràcticament han 
recuperat Sinjar. YPG ha salvat diverses desenes de milers 
de iazidis. 

Un altre moviment inesperat va ser el del PKK. Les seves 
milícies HDP (d'homes) i YJA-Star (milícia de dones) han 
sortit per fi de les muntanyes de Qandil i han arribat tant 
a la zona de Sinjar com a Mexmur, una altra regió kur¬ 
da atacada pels islamistes. En els seus esforços combaten 
braç a braç al costat dels peixmergues. Molts d'ells ara 
s'estan unint a aquestes tropes revolucionàries, atès que el 
seu govern no dóna la talla davant aquesta delicada situ¬ 
ació. A més els revolucionaris han creat una milícia autò¬ 
noma formada per centenars de voluntaris de Sinjar. Fins i 
tot el partit germà del PKK i del PYD, però per al Kurdistan 
iraquià, acaba de proclamar la creació de la seva milícia. 
Veurem en el futur canvis dràstics al Kurdistan. 

Els peixmerga van començar a atacar la zona de Mos- 
sul, prenent nous pobles habitats per kurds i turcmans. Però 
els cristians de la regió es queixen de l'autoritarisme de 
l'ocupació kurda i alhora reclamen la independència o 
l'autonomia. Encara que veient el que fan els islamistes, 
gairebé millor estar amb els kurds. Es una situació compli¬ 
cada, ja que els islamistes encara poden donar una sor¬ 
presa, com ho mostra que recentment van prendre la presa 
més important de l'Iraq, que és la font d'aigua més gran 
del país. 

Tot aquest caos al nord de l'Iraq ha provocat dues reac¬ 
cions. D'una banda per fi els americans han "fet alguna 
cosa" per l'Iraq. Comencen els bombardejos sobre les po- 

sicions dels islamistes. Imagino que per poc temps. Estats 
Units actua sota comanda expressa de Barzani, president 
del Kurdistan que veu ara el seu prestigi per terra i sent la 
necessitat de "fer alguna cosa". D'altra banda Turquia i 
l'iran han atacat els kurds revolucionaris a les muntanyes. 
No ha estat casual. Si a aquests països ja els costa tole¬ 
rar un Kurdistan sota control de la nova burgesia kurda, 
imaginem el que han de pensar si a sobre els kurds fan la 
revolució, perquè ara és probable que els territoris allibe¬ 
rats per les tropes revolucionàries triïn les seves administra¬ 
cions a la forma en què ho ha fet el Kurdistan sirià. 

El que més em crida l'atenció és el comportament de 
l'Estat Islàmic. Estan duent a terme atrocitats contra totes 
les minories. Execucions massives, decapitacions, fuetades 
al carrer... fins i tot venen a persones com esclaves, dones 
i nenes després d'assassinar als seus homes. Han instituït 
càstigs medievals que xoquen amb el que entenem per 
guerra moderna. Però el terror és molt poderós i fa que 
si les tropes enemigues no estan totalment segures de la 
victòria, el més probable és que surtin corrent. I així ha 
passat en nombrosos pobles, que han caigut sense un tret. 

Però alhora, aquest comportament pot produir un efecte 
bumerang, ja que els odis que estan generant no faran que 
els seus enemics sentin molta pietat a l'hora de liquidar-los. 
En aquests moments combaten a Síria contra els rebels, els 
kurds i el govern sirià. A l'Iraq combaten contra el govern, 
els xiïtes, Iran, Hezbol·là, i els kurds. Sona que s'han fet 
massa enemics massa aviat. Tots busquen ara una aliança 
de tots contra els islamistes i aquesta s'està començant a 
produir. Fins i tot entren en escena els Estats Units, que ja 
veurem què fa. El més probable és que rebutgi implicar-se 
en una guerra de resultat tan incert com aquesta. 

Un altre efecte secundari que ha provocat la situació a 
l'Iraq és que Jordània hagi retirat el seu suport formal als 
rebels sirians, que veuen com el front sud es va enfonsant a 
poc a poc davant les tropes sirianes. En una ciutat jordana 

han tingut lloc manifestacions a favor de l'Estat Islàmic, de 
manera que el país està en alerta i s'allunya dels conflictes 
internacionals. 

Líban. 

Si semblava petit el caos sirià i iraquià, ara s'afegeix una 
situació de conflicte bèl·lic al Líban. Aquest país duu anys 
sense un govern estable. De fet la inestabilitat porta des de 
2006 quan Israel es va enfrontar amb Hezbol·là i aquesta 
va resistir molt bé l'agressió d'Israel. A partir d'aleshores 
la milícia xiïta es va convertir en la principal força armada 
del Líban, per sobre del mateix exèrcit nacional. 

La guerra de Síria va provocar que des de l'any passat 
Hezbol·là estigui enviant milers de milicians a combatre. 
Ara fins i tot els està enviant a l'Iraq, a combatre contra 
l'Estat Islàmic i dirigir els esforços del nou exèrcit iraquià. 
Per tant aquesta milícia era summament odiada pels isla- 
mistes sunnites de totes les tendències. Des de fa un any, 
creixen els atacs terroristes contra els seus partidaris i re¬ 
presentants. Especialment al nord del país, que és un terri¬ 
tori poblat per musulmans sunnites. 

Però la guerra siriana ha esquitxat definitivament al 
Líban. A les muntanyes del Qalamoun, que dibuixen la 
frontera entre Síria i el Líban es refugiava un contingent 
d'uns 4.000 (altres fonts diuen 10.000) milicians. S'ads¬ 
crivien sobretot al Front al-Nusra, que és una altra branca 
d'Al-Qaida a Síria. Ara al-Nusra ha proclamat un altre 
califat islàmic a Síria, a veure si aconsegueixen consolidar 
una mica de territori com ha fet el seu rival iraquià. 

El cas és que l'exèrcit sirià va començar aquest mes unes 
operacions destinades a netejar les muntanyes, ja que la 
presència d'aquesta milícia feia perillar l'estabilitat a la 
zona. L'exèrcit sirià era ajudat per Hezbol·là que podia 
actuar a banda i banda de la frontera. Però la situació 
va fer un gir nou, quan els islamistes (aproximadament la 

meitat de la milícia) van creuar la frontera i van prendre 
un municipi sencer, que es diu Arsal. Es tracta d'un dels 
municipis més extensos del Líban i està poblat per sunnites. 
També té un nombre gran de refugiats sirians de religió 
sunnita. En resum, aquesta presa va provocar que s'unissin 
als jihadistes entre 1000 i 1500 voluntaris locals. 

L'exèrcit libanès va prendre cartes en l'assumpte envi¬ 
ant el gruix de les tropes. Hezbol·là es va retirar discreta¬ 
ment de l'escenari, per no donar peu a què es parli d'una 
guerra entre xiïtes i sunnites. L'exèrcit libanès està compost 
predominantment per sunnites, comandat per cristians i 
drusos. Després d'una setmana d'ocupació l'exèrcit liba¬ 
nès finalment va entrar en Arsal. Però ara hi ha milers de 
milicians islamistes armats a les muntanyes del Líban. Veu¬ 
rem si no esclata a més Trípoli, la capital sunnita al Líban. 
De moment sembla que el brot està controlat. Els islamistes 
són relativament pocs i ara estan atacats per tot arreu. La 
seva operació ha acabat en derrota. 

França i Aràbia Saudita es van oferir a enviar ajuda 
militar i econòmica al Líban. Se succeeixen les declara¬ 
cions de suport al govern de l'Iraq (les accions de suport 
són molt més escasses). Però a Síria ningú li dóna suport. 
Es probable que si Ahmadinejad seguís al poder estaria 
implicant-se en aquests conflictes de manera més clara i 
decidida. Però Iran, encara que de forma bastant discreta, 
sí que està donant suport als seus aliats. Aquesta situació 
al Líban ha col·locat a l'exèrcit del país directament com a 
aliat de Hezbol·là i l'exèrcit sirià. 

Palestina 

I arribem finalment al conflicte de Gaza. Aquest és el 
que ha seguit majoritàriament la població occidental, així 
que no m'estendré tant. Es tracta d'un llarguíssim conflicte 
que esclata de tant en tant. En aquest cas la milícia Hamàs 
ha exercit el paper principal. 

Antiga aliada dels Germans Musulmans, Hamàs va tenir 
un moment d'enfrontament amb el govern sirià. Va arribar 
a enviar voluntaris a Síria. Però el canvi en el govern Egip¬ 
ci la va aïllar políticament. En enfrontar-se a Síria havien 
perdut el suport de l'iran. Però durant un temps havien re¬ 
but ajuda de l'Egipte governat pels Germans Musulmans, 
des del govern de Mursi. Quan aquest govern va ser en¬ 
derrocat pels militars, Hamàs va perdre tots els seus vale¬ 
dors. De manera que no va tenir més remei que tornar a la 
cleda i demanar ajuda a l'iran. Amb això havia de retirar 
la seva gent de Síria. 

Israel per la seva banda no va voler implicar-se en excés 
en els conflictes de la zona. Dóna suport a algunes facci¬ 
ons dels rebels sirians, però no va a donar suport en cap 
cas res semblant com l'Estat Islàmic. Dóna suport als kurds 
de l'Iraq, de la facció de Barzani. De fet el primer envia¬ 
ment de petroli kurd va anar a parar a Israel. 

L'extrema dreta israeliana exigia des de feia temps una 
guerra contra els palestins. El seu objectiu no és altre que 
exterminar, o fer que se'n vagin per la seva pròpia voluntat 
de Palestina. De manera que fan insofribles les seves vi¬ 
des. Però això no desanima als palestins, que radicalitzen 
cada vegada més. De manera que Fatah va ser substituïda 
per Hamàs. I ara hi ha un braç d'Al-Qaida que comença 
a prendre forma també a Gaza. 

El govern israelià de Netanyahu va decidir provocar la 
guerra. Per a això va utilitzar un causus belli bastant sos¬ 
pitós, com va ser el segrest i assassinat de tres adolescents 
israelians. Després es va demostrar que no va ser Hamàs 
qui els havia segrestat. Però era igual, es tractava d'una 
excusa per desencadenar la guerra. 

Començaren els bombardejos, que van durar setmanes. 

I com Hamàs s'havia estat preparant per a aquest moment 
tenien míssils. Molts míssils. Hamàs va llançar els míssils 
sobre Israel, amb molt mala punteria, però indicant que 
estava disposada a arribar fins al final. I en aquestes set- 

manes no se'ls han acabat els míssils. Es llancen des de 
qualsevol lloc, túnels, cases, patis, etc., i els han anat in¬ 
troduint a través d'una àmplia xarxa de túnels que van des 
d'Egipte a Gaza. La victòria moral és evident quan a Israel 
no li queda més remei que entrar a la franja de Gaza. Els 
palestins estaven esperant aquest partit amb moltes ganes. 
150 soldats israelians han caigut fins al moment. 

Aquest nombre de baixes, i el fet que a Hamàs sembla 
no importar-li que l'enemic hagi provocat gairebé 2000 
palestins morts (400 nenes i nens entre ells) i segueixen 
amb la seva guerra particular llançant míssils sobre territori 
israelià. Com més dura el conflicte pitjor imatge dóna Isra¬ 
el. Menys aliats li queden. Més creix la dissidència interna 
contra el sionisme. Més probabilitats hi ha que aquesta 
dissidència creixi també en l'exèrcit. Els grups revoluciona¬ 
ris tant a Israel com a Palestina són desgraciadament una 
ínfima minoria. 

De manera que igualment que el 2006 amb Hezbol·là, 
el guanyador moral d'aquesta guerra és Hamàs. Una Ha¬ 
màs novament bolcada cap a l'iran. 

Escenaris. 

Com veiem hi ha una clara aliança encapçalada per 
l'iran, que inclou el govern sirià, el govern iraquià, l'exèr¬ 
cit iraquià, i a la milícia Hezbol·là. Ara potser comenci a 
acostar-se també Hamàs. Però també Iran representa la 
"pàtria" dels xiïtes del món, com els que poblen Bahrain, 
Qatar o Iemen. La guerra del Iemen també té els seus com¬ 
batents xiïtes, el seu Al-Qaida i els seus independentistes. 
Es un altre punt del caos en què està sumida la regió. 

Contra aquest bloc de poder que amenaça amb contro¬ 
lar Orient Pròxim, s'alcen els interessos de l'Aràbia Saudi¬ 
ta. Tenen una sèrie d'aliats com Israel, Kuwait o els Emirats 
Àrabs. Però sobretot la veritable força de xoc és l'Estat Islà¬ 
mic, que han estat finançant durant anys. Ara és l'únic exèr- 

cit que pot posar en perill l'hegemonia de l'iran a la regió. 
Per si aquest equilibri fos poc, ara Egipte també mira a 
Rússia com a aliat estratègic. Rússia s'oposava a la guerra 
de Líbia, però aquesta es va dur a terme malgrat les seves 
protestes. I Líbia va acabar sent un altre país en descompo¬ 
sició, en un caos total. Els militars d'Egipte eren conscients 
que el país s'estava islamitzant ràpidament, i van decidir 
deposar per la força el govern de Mursi. Però com un cop 
d'estat no és molt popular avui en dia, van ser condemnats 
per occident, que semblava a gust amb els Germans Mu¬ 
sulmans governant els països musulmans. De manera que 
l'únic país que va recolzar la nova dictadora va ser Rússia, 
pensant que el que calia era mà dura. I mà dura va ser el 
que ha portat a terme el dictador Al Sisi. Ha destruït les 
bases dels islamistes de la península del Sinaí. I continua el 
seu lent enquadrament al costat de Rússia, i eventualment 
de l'iran. 

Si existeix aquest caos al Pròxim Orient és precisament 
perquè Estats Units està en plena decadència. Si hagués 
demostrat la fortalesa d'antany cap conflicte s'haguera en¬ 
quistat de la manera en què ho han fet tots. Israel no és 
capaç d'aconseguir victòries militars contundents. Aràbia 
Saudita juga de vegades contra els interessos dels Estats 
Units. Qatar ha anat per lliure totalment. Turquia juga a 
acostar-se a Rússia en algunes ocasions, mentre està a 
l'OTAN. Però en la majoria dels casos és un ferm aliat 
d'Aràbia Saudita i d'Israel i bé que ho demostra. 

Els temps caòtics en què vivim han ressuscitat el movi¬ 
ment d'alliberament kurd. És el problema més gran de Tur¬ 
quia i això no ha fet més que començar. L'única solució 
és la concessió de l'autonomia i la desmilitarització de la 
zona, cosa que no crec que Erdogan vagi a acceptar per 
ara. Però els kurds van guanyant poder a poc a poc i les 
victòries a Síria i l'Iraq van en aquest sentit. En algun mo¬ 
ment hauran de seure turcs i kurds a parlar sobre el futur 
del territori. 

I l'Estat Islàmic? Em temo que s'ha creat massa enemics 
en molt poc temps. Ara tots ells conjuren i s'alien per aca¬ 
bar amb ell. Es qüestió de temps que caigui. Llevat que 
sigui fermament recolzat per l'Aràbia Saudita o algun dels 
seus aliats. 

Respecte a la Revolució, de moment només té lloc en 
una part del Kurdistan. Veurem el que passi en els pròxims 
mesos a l'Iraq, ja que la situació té possibilitats d'esclatar-li 
a la cara als kurds neoliberals per la seva falta de suport 
a les minories. Per descomptat un Kurdistan socialista o 
confederalista democràtic ho canviarà tot a la regió i els 
kurds seran considerats com una autèntica avantguarda 
revolucionària internacional. gAcabarà amb això l'auge 
dels moviments islamistes? La caiguda del comunisme va 
donar peu a l'aparició dels moviments islamistes, que po¬ 
drien ser col·locats en l'extrema dreta en el social. Així que 
si hi hagués una clara victòria d'una revolució, per poc 
que duri, podria marcar l'inici d'altres moviments revoluci¬ 
onaris en la regió que imitessin el model kurd. 

CAPÍTOL 7: 
BREU HISTÒRIA DE ROJAVA 


Editorial Descontrol 

En els capítols anteriors hem pogut observar algunes de 
les causes que han permès l'oportunitat de l'experiment so¬ 
cial que s'està visquent a Rojava. Hem pogut veure quines 
han estat les raons de la opressió del poble kurd i quins els 
seus referents de resistència, hem analitzat la determinant 
evolució ideològica del PKK i les seves propostes polítiques 
i finalment hem fet una petita aproximació al complicat 
context geopolític d'Orient Mitjà. En tots aquests punts es 
pot aprofundir en les explicacions, així com analitzar-los 
amb més detall, però l'objectiu era poder establir les bases 
per entendre el fenomen del que està passant a Rojava. 

Abans d'entrar a analitzar aquests canvis socials queda 
per explicar quins han estat els precedents a nivell local. 
En els capítols anteriors ja s'han fet algunes pinzellades 
sobre la situació dels kurds a Síria i quins han estat els 
mecanismes de repressió, aquí acabarem de detallar la 
situació dels últims anys a Síria i explicarem l'evolució del 
moviment contestatari en aquest estat. 

La síria dels Assad. 

Al moment d'esclatar les revoltes el règim del partit Baas 
ja feia 50 anys que durava, dels quals 40 havien estat sota 
el mandat absolut dels Assad, pare i fill. Aquest règim de 
naturalesa autoritaria s'havia mantingut al poder durant 
tot aquest temps mintjançant una barreja de polítiques re- 
presives, relacions clientelars, nacionalisme panarabista i 

algunes polítiques de caire social. Els crims del règim du¬ 
rant tot aquest temps són incontables i les violancions als 
drets humans constants. Es practiquen detencions, tortures, 
desaparicions i assasinats de milers d'opositors, siguin po¬ 
lítics, activistes, comunistes, kurds o musulmans. Qualsevol 
ombra de resistència és durament reprimida. 

Per altra banda es practiquen polítiques de repartiment 
desigual de la riquesa, afavorint certes ètnies i tribus afins 
al règim, creant tensions que ajuden a mantenir el control 
de la població. El lema del govern per a aquestes qüesti¬ 
ons és "una religió, una llengua, una nació, un estat, una 
bandera". 

Els kurds a Síria viuen principalment a tres zones: Afrïn, 
Kobanè i Cizïrè; també hi ha una gran quantitat a la ciutat 
d'Alep. En total són entre 2 i 3 milions. La política respecte 
els kurds de la família Assad ha estat ambivalent. Tot i do¬ 
nar cert suport a la lluita del PKK durant alguns anys per 
interessos geoestrategics (Turquia, que és l'estat contra el 
que lluita el PKK ha estat un rival de Síria a la regió), dei¬ 
xant que tinguessin algunes bases a Síria, la posició princi¬ 
pal respecte als kurds va ser la de l'hostilitat. Per un costat 
s'ha negat la seva existència, com la de cualsevol altre 
minoria ètnica del país, sota l'afirmació que tots els ciuta¬ 
dans siris eren àrabs. Per tant el govern ha intentat sempre 
desprendre als kurds de la seva cultura, llengua i identitat. 
Alguns exemples d'això són la prohibició de parlar en la 
seva llengua o la prohibició de posar un nom kurd als fills. 
Però no només els kurds sofrien aquestes polítiques: assíris, 
caldeus, turcmans o qualsevol altra ètnia o religió minori¬ 
tària sofrien les polítiques homogeneitzadores del règim. 

Es van aplicar polítiques de repressió i assimilació en tots 
els àmbits, així com una política d'arabització de la regió, 
confiscant les terres dels kurds i concedint-les a àrabs per 
a que repoblessin les zones tradicionalment kurdes. Amb 
aquesta política es buscava crear un 'cinturó àrab' per 
controlar millor a la població kurda. A part del confisca- 

ment de terres el règim va crear tota una sèrie de lleis, la 
última aprovada el 2008, que feien que les condicions de 
vida per als kurds a la regió fossin pèsimes, obligant-los a 
migrar a les ciutats o a altres zones de Síria. Bàsicament 
es va determinar que Rojava sols havia de produir blat i 
petroli i s'havia d'evitar que es dugués a terme qualsevol 
altra activitat. Això es va dur a terme prohibint que es 
poguessin crear indústries o qualsevol activitat econòmica 
que no fos l'agricultura de blat. Rojava es va convertir en 
el graner de Síria, produint el 70% 23 de les necessitats de 
blat del país. Tot i això el govern no va permetre que es 
construís cap molí per a moldre el gra o per a proces- 
sar-lo. Es a dir, es feia l'impossible per mantenir l'activitat 
econòmica només en l'àmbit de l'agricultura, la resta de 
processos es feien en altres parts del país. A part de blat 
a Rojava s'extreia petroli, ja que és on es concentren les 
principals reserves del país, però altre cop les refineries 
se situaven fora del territori kurd. Fins i tot es va fer una 
llei que prohibia la construcció d'edificis grans. El resultat 
va ser que abans de la revolució no hi hagués cap mena 
d'infraestructura industrial. 

Per altra banda, a nivell de serveis també es va dur a 
terme una política de pauperització. Es va evitar que es 
construissin infraestructures sanitàries avançades. A nivell 
educatiu hi havia escola primaria i secundària, però per 
raons d'assimilació i arabització, les escoles superiors es¬ 
taven prohibides. 24 

Totes aquestes polítiques tenien com a resultat que la po¬ 
blació kurda visqués en la misèria i que molts haguessin de 
migrar. Per exemple a Alep abans de la revolució hi vivia 
un milió de kurds. 25 Als kurds se'ls reservaben els pitjors tre- 

23. - Zaher Baher, "El experimento de Rojava". 2014 

24. - Dr. Amaad Yousef , "Efrín Economy Minister: Rojava Challen- 
ging Norms Of Class, Gender And Power" Rojavareport.wordpress. 
com 

25. - Ibidem 

balls, els més durs i més mal pagats. Es calcula que abans 
de la revolució el 60% dels pobres a Siria eren kurds, tot i 
representar aproximadament un 15% de la població. 

Tot i això, la pobresa i la misèria no era quelcom exclu¬ 
siu dels kurds. La resta de la població síria també les pa¬ 
tia, fruit dels altísims nivells de corrupció del govern i dels 
tractes clientelars d'aquest amb la burgesia nacional. La 
situació es va anar agreujant durant els últims anys, ja que 
es van començar a adoptar reformes neoliberals de priva- 
tització i desregulació, eliminant les poques polítiques so¬ 
cials que el règim havia mantingut fins aleshores, com per 
exemple els subsidis al gasoil i als aliments. Es va destruir 
la pobre i atrassada economia productiva del país a favor 
de l'economia de la banca, asseguradores, inmobiliaries i 
grans corporacions. El resultat va ser un augment del preu 
de la vida i que el llindar de pobresa arribés al 33% el 
2010 i que la infravivenda creixés un 220%. 26 

Fruït de les dinàmiques de funcionament de l'economia 
capitalista es produeix una concentració encara més ele¬ 
vada del poder econòmic en les mans d'uns pocs. Es cal¬ 
cula que el 60% de l'economia del país estava controlada 
per les empreses d'un sol home, Rami Makhlouf, cosí del 
president Asad. A banda d'això es comencen a aplicar 
polítiques neoliberals i es desposeeix a la classe mitja i 
treballadora dels pocs drets socials dels que gaudia fins 
aleshores. 

Tot i aquesta complicada situació els kurds es mantenen 
actius al llarg de la dictadura. Al mateix temps que opri¬ 
meix als kurds del país, el règim permet fins a l'any 1998 
que el PKK operi al seu territori i hi estableixi bases. El 
resultat és que molts kurds de Síria s'uneixin a la guerrilla 
del Kurdistan Nord. Això ha tingut un fort efecte en els úl¬ 
tims anys, ja que molts dels milicians que han estat lluitant 


26.- Càmara negra, "Resistència en la revolución siria" http://ca- 
maranegra.espivblogs.net/fanzine-syria/ 

defensant Rojava ja tenien una llarga experiència degut 
a aquesta participació en el PKK. Per altra banda a nivell 
ideològic també influirà molt en el moviment kurd de Síria 
aquest contacte amb el PKK i amb Abdullah Ocalan, que 
va estar refugiat durant molts anys a Síria. 27 

El 1999, com hem explicat en capítols anteriors, s'aca¬ 
ben les concesions al PKK per part de Síria, ja que el règim 
dels Assad rep un últimatum per part de Turquia: o expulsa 
al PKK de territori Siri o l'exèrcit turc entrarà per fer-ho ell 
mateix. El règim cedeix i el PKK i Abdullah Ocalan han 
de desmantellar les seves bases i abandonar el país. Això 
acaba provocant el segrest i empresonament d'Ocalan per 
part del servei secret turc. A Síria, per altra banda, s'in¬ 
tensifica la repressió contra el poble kurd. Això provoca 
l'efecte contrari a l'esperat, el poble kurd comença a reor¬ 
ganitzar-se i a crear estructures de contrapoder, seguint el 
paradigma i l'esquema polític del confederalisme demo¬ 
cràtic. El 2003 es forma el Partit per la Unió Democràtica 
(PYD en les seves sigles en kurd), i ràpidament guanya mol¬ 
ta força i es converteix en l'organització de referència a la 
regió. El 2004 es produeixen forts disturbis a Qamislo que 
acaben en una massacre per part del règim, moren uns 30 
kurds desarmats. A partir d'aquest moment el moviment 
kurd es converteix en molt actiu i és quan es comencen 
a crear les primeres unitats armades d'autodefensa, les 
Unitats de Defensa Popular (YPG). Als últims anys abans 
de l'inici de les revoltes a Síria, els kurds ja havien creat 
els primers consells i comitès de base, tot i la repressió 
ja estaven duent a terme les propostes del confederalisme 
democràtic. 28 Sobretot es fan grans esforços per sumar a 
la població local en el projecte del confederalisme demo¬ 
cràtic, els mateixos kurds han parlat sobre aquest tema, 
explicant que ha estat un procés llarg i que hi han dedicat 

27. - Michael Knapp, "Democràtic Autonomy in Rojava" http:// 
new-compass.net/articles/revolution-rojava 

28. - Ibidem 

moltes forces, per a ells l'educació i agitació han estat els 
pilars fonamentals de l'èxit. 

"Has d'educar 24 hores al dia per aprendre a discu¬ 
tir, per aprendre a decidir de forma colectiva. Has de 
rebutjar la idea de que s'ha d'esperar l'arribada d'un 
líder que digui a la gent que ha de fer, en comptes 
d'això has d'aprendre a exercir l'autogestió com una 
pràctica colectiva. Els aspectes diaris que ens concer¬ 
neixen a tots han de ser explicats, criticats i compartits 
colectivament. Des de la geopolítica de la regió fins a 
valors humanitaris bàsics, aquestes matèries han de ser 
discutides comunalment. Ha d'haver educació colecti¬ 
va per poder saber qui som, perquè ens enfrontem a 
certs enemics i que és per el que lluitem ." 29 

Crec que per entendre tot el procés de Rojava és im¬ 
portant destacar aquest últim punt; el moviment kurd ja 
estava organitzat abans de l'inici de les revoltes, en canvi 
a la resta de l'estat no hi havia cap mena d'organització 
de contestació. Aquest fet, des del meu punt de vista, és 
un dels factors determinants per al diferent resultat que ha 
tingut la revolució a les diferents zones. Més endavant ho 
analitzem amb més detall. 

La primavera àrab arriba a Siria 

Sobre aquest punt ens podriem extendre molt. El conflicte 
de Siria requereix d'un llibre sencer dedicat al tema. Aquí 
sols li dedicarem unes línies per a posar en context. 

A principis de 201 1 a Síria es comencen a notar els 
efectes de la Primavera Àrab. A Tunissia i a Egipte les 
revoltes han tingut molta força i el poble siri s'enmiralla en 
aquestes. El fet que fa esclatar la revolta és el brutal em¬ 
presonament d'uns nens a Daraa durant dies per part de 

29.- Saleh Muslim, Interview of Jonas Staal. 10 nov 2014 http:// 
tenk.cc/2014/1 1 /a-revolution-of-life/ 

la policia. Estaven acusats de fer unes pintades a la seva 
escola en solidaritat amb les revoltes a Egipte i Tunissia. Es¬ 
tant sota custòdia van ser durament torturats i els familiars 
que exigien el seu alliberament van ser humiliats. 

Després d'aquests successos les protestes es van esten¬ 
dre per tot el país. Milers de persones van sortir al carrer 
exigint llibertat i justícia. El règim va respondre amb una 
repressió ferotge, disparant contra els manifestants desar¬ 
mats, arribant fins i tot a bombardejar les manifestacions. 
Les matances de civils es van anar succeint. Des de l'inici 
de les revoltes fins al maig van morir un miler de civils. 
Tot i això les protestes van mantenir-se pacífiques durant 
aquest temps. Però a partir del juny de 2011 es van co¬ 
mençar a organitzar milícies per defensar-se dels atacs du¬ 
rant les manifestacions. Al mateix temps van començar les 
desercions a l'exèrcit, formant el que es va anomenar com 
Exèrcit Lliure de Síria (FSA en les sigles en Anglès). Arreu 
de l'estat s'organitzen milícies i es creen milers de grups 
d'autodefensa. Aquest conglomerat de grups, de natura¬ 
lesa molt diversa, és el que en un primer moment formen el 
FSA. Aquests grups comencen a alliberar zones del país, 
que entra de ple en una guerra civil. 

Un últim punt a destacar del conflicte de Síria és que en 
un primer moment les protestes i la lluita armada la van dur 
a terme el poble autoorganitzat i sectors progressistes de 
la societat. A causa dels interessos geoestratègics d'algu¬ 
nes potències internacionals i regionals, com ara els EUA 
o Qatar, es va patrocinar i donar suport a certs grups isla- 
mistes radicals. Aquests grups poc a poc han anat despla¬ 
çant a la resta i s'ha produït una fagocitació del FSA per 
part d'aquests sectors tant o més reaccionaris que el propi 
règim d'Assad. A més trobem que grups com Daesh han 

participat en la guerra civil de Síria atacant pràcticament 
únicament a les zones i grups no governamentals. 30 

Aquí és on crec que la prèvia organització del moviment 
kurd ha estat clau, ja que els ha permès encarar la revol¬ 
ta amb uns objectius clars, unes formes organitzatives ja 
assentades i una cohesió interna que els ha permès defen- 
sar-se amb èxit tant dels atacs d'elements externs com de 
les lluites internes. Una de les principals diferències amb 
la resta de protestes de la Primavera Àrab i de la resta de 
Síria és que les reivindicacions d'aquestes protestes eren 
força abstractes: 'llibertat, igualtat, justícia...' Però no hi 
havia un programa clar de com dur-les a terme, eren exi¬ 
gències que se li feien al govern, però sense un full de ruta 
de com implementar les demandes. Es buscava un canvi 
de govern, però no de sistema. En canvi el moviment kurd 
tenia unes demandes molt concretes i un projecte polític 
d'aplicació pràctica molt clar: el confederalisme democrà¬ 
tic. Sabien que la revolució s'havia de construir des de la 
base, no des de dalt, i sabien que ningú els atorgaria res i 
que, per tant, havien de fer-ho ells mateixos agrupant-se a 
nivell local. Estaven preparats, sabien el que volien, sabien 
com fer-ho possible i estaven determinats a aconseguir-ho. 

La posició dels kurds, la tercera via 

En esclatar la guerra civil a Síria els kurds es van veure 
davant la dicotomia d'haver d'escollir entre donar suport 
a la oposició o donar suport al règim. Cap de les dos op¬ 
cions tenia unes bones perspectives per als kurds. Per un 
costat el règim havia estat oprimint-los durant dècades, per 
l'altre l'opinió de la majoria dels grups que composaven 
el FSA sobre la qüestió kurda no era gaire diferent de la 

30.- Sobre el total de combats que hi va haver fins al Febrer del 
201 4 el 55% s'havien donat entre el FSA i les forces del règim. El 23% 
entre el FSA i Daesh. El 13% entre les YPG/YPJ i Daesh. En canvi sols 
el 5% s'havien prodït entre Daesh i les forces del règim. Font: «Ecos del 
desgarro» documental sobre la guerra civil a Síria. 

del règim. A aquest fet es sumen el procés d'islamització 
radical que s'estava vivint i la cooptació de la revolta per 
part dels interessos occidentals. La opció que van decidir 
dur a terme va ser 'la tercera via', es a dir: no donar suport 
a cap dels dos, declarar l'autonomia de la regió i defen¬ 
sar-se de qualsevol atac extern. En paraules del ministre 
d'economia d'Afrín: 

"Els àrabs ens deien: 'us estem esperant. Rebeleu-vos, 
nosaltres estem preparats, enderroquem el règim'. No¬ 
saltres vam respondre no, nosaltres som el 15% de Sí¬ 
ria i vosaltres el 85%. Quan el 50% de vosaltres s'ai¬ 
xequi el 100% de nosaltres ho farà. Van resultar ser 
uns mentiders. Si ho haguéssim fet tal i com ells volien 
el règim hagués dit 'aquests volen trencar la unitat de 
Síria' i haguèssin organitzat a tots els àrabs en contra 
nostre. I els kurds a Rojava estaríem vivint un genocidi. 
Ens en vam adonar. Vam respondre que nosaltres im¬ 
plementaríem el nostre model de fundació democràtica 
sense vesament de sang i que la nostra porta estava 
oberta als que volguèssin unir-se." 3 ' 

Durant els primers mesos de la revolta a la zona kurda es 
van crear dos grans coalicions opositores al règim forma¬ 
des per diferents partits i grups. Una de les coalicions era 
l'impulsada pel PYD, l'altre l'impulsada pels partits pro-Bar- 
zani. A principis del 2012 la tensió entre els grups afins al 
confederalisme democràtic i aquells afins al Govern Regi¬ 
onal del Kurdistan Iraquià era molt alta i existia el risc de 
conflicte armat. Sota el lideratge de membres prominents 
del PKK i del president del KRG Barzani es va celebrar una 
reunió per evitar confrontacions inútils i es va procedir a 
crear el Consell Suprem Kurd (SKC en les sigles en anglès), 
on cada una de les dos tendències tindria la meitat de re- 


31.- Dr. Amaad Yousef , "Efrín Economy Minister: Rojava Challen- 
ging Norms Of Class, Gender And Power" Rojavareport.wordpress. 
com 

presentants. A partir d'aquest moment es posaven les YPG 
sota comandament del SKC amb la missió de defensar la 
població de Rojava i es prohibia que els diferents grups 
polítics, religiosos o ètnics tinguessin grups armats sota el 
seu control, amb l'objectiu d'evitar lluites internes. 

A l'estiu de 2012 les zones kurdes van ser alliberades 
del control governamental per part de les YPG. En la ma¬ 
joria de casos es fa de forma pacífica, les unitats d'auto¬ 
defensa avancen sobre les zones kurdes i ofereixen als 
soldats del règim retirar-se de les seves posicions sense 
les armes, però sense perill per a la seva vida. Sols es 
produeixen combats a Derik, amb algunes poques baixes 
en ambdós costats. 

Sobre aquest punt hi ha certa controvèrsia, hi ha qui 
diu que els kurds van arribar a un pacte amb el règim i 
hi ha qui diu que la força de les milícies kurdes era tan 
aplastant respecte a la del règim que aquest no va tenir 
més remei que retirar-se. L'anàlisi d'alguns analistes, com 
Zaher Baher, és que la realitat va ser un terme mig. Per al 
règim no era el mateix entrar en conflicte amb els diferents 
grups del FSA que amb les YPG. Les forces d'autodefensa 
kurdes eren més nombroses, estaven millor organitzades i 
tenien més experiència en combat que la majoria de grups 
del FSA, per tant quan aquestes van començar a alliberar 
la regió, no va ser complicat convèncer als funcionaris del 
règim que es retiressin sense violència i que el govern fi¬ 
nalment retirés les seves tropes de forma pacífica. Hi ha 
dos raons més per les quals el règim va actuar d'aquesta 
manera: per un costat preveia que els kurds no entrarien 
al conflicte fora de les zones de majoria kurda i tampoc 
donarien suport al FSA. Per l'altre costat podia utilitzar 
les tropes en altres zones on eren més necessàries (com a 
Damasc, on hi havia una important ofensiva dels rebels en 
aquell moment); evitant així el cost econòmic i humà que 
suposaria obrir un altre front; probablement deixant per 
més tard el problema kurd. Es crea així una situació de 'ni 

pau, ni guerra'. De fet a la principal ciutat del cantó de 
Cizïrè, Qamislo, encara hi ha entre 6000 i 7000 soldats 
governamentals, que mantenen el control d'alguns barris 
(on la població dona suport al règim) i de l'aeroport sense 
que hi hagi hagut combats significatius. 

A partir d'aquest moment l'administració de la regió la 
duu a terme el SKC. Comencen a aparèixer grups a nivell 
local a iniciativa del PYD i altres grups afins per auto-ad- 
ministrar la regió. Al llarg dels mesos aquests grups aniran 
estenent-se pel territori i aniran guanyant pes, arribant a 
anular al SKC 

Aquesta victòria a nivell local i haver assolit l'autonomia 
no significa que es reivindiqués l'independència respecte 
a la resta de Síria, des del principi es va plantejar com a 
objectiu una solució política, democràtica per al conjunt 
de Síria. En aquest sentit s'han intentat teixir aliances amb 
elements afins de l'oposició Síria per a estendre el projecte 
del confederalisme democràtic arreu del país. 

Un cop es van retirar les tropes del govern es va proce¬ 
dir a expulsar els elements del règim, els seus funcionaris 
i organitzacions. Tot i això no es va actuar contra els seus 
partidaris, des d'un principi es van fer molts esforços per 
evitar venjances contra partidaris del règim o altres inci¬ 
dents que poguèssin afectar la cohesió social. L'objectiu 
era mantenir al poble unit dins de la pròpia diversitat. 

El confederalisme democràtic surt de la clandestinitat. 

Gràcies als anys de preparació i agitació que s'havien 
dut a terme per part dels partidaris del confederalisme de¬ 
mocràtic, quan les estructures estatals van desaparèixer de 
la regió la situació no va derivar en el caos. Els grups que 
havien operat en la clandestinitat ara podien fer-ho de for¬ 
ma oberta. A aquests grups s'hi sumaven els que s'havien 
anat formant en els darrers mesos. Per coordinar els grups 
i sumar tot el potencial es va crear el Tev-Dem, el Moviment 

per a la Societat Democràtica. El Tev-Dem era una coalició 
d'organitzacions i individus que tenien com a objectiu l'im- 
plementació del Confederalisme Democràtic. S'incloïen el 
PYD, altres partits afins, cooperatives, acadèmies, organit¬ 
zacions de dones i joves... L'objectiu era cobrir totes les 
àrees de la vida per donar resposta de forma colectiva 
a tots els temes que poguèssin aparèixer. Es van fer molts 
esforços per incloure a tota la població, independentment 
del seu origen, ja fossin kurds, àrabs, yezidis... i indepen¬ 
dentment de la seva religió. De la mateixa manera es va 
buscar incloure a les dones i als joves en el moviment. 32 En 
tots aquests aspectes van tenir força èxit, després analitza¬ 
rem millor com ho van dur a terme. 

Per tant de seguida, a iniciativa del Tev-Dem, es van for¬ 
mar un sistema de consells populars amb tot tipus de grups, 
assemblees, comitès, comunes... que abarcaven tots els 
aspectes possibles, dona, economia, salut, educació i un 
llarg etcètera. Però la base dels consells populars era la co¬ 
muna, l'espai on la població local s'organitzava de forma 
assembleària per tractar la majoria de temes. Cal destacar 
que es va aconseguir crear un sistema de democràcia di¬ 
recta i de poder des de la base força exitós i que, tot i els 
problemes, van aconseguir satisfer les necessitats bàsiques 
de la població. El confederalisme democràtic veia la llum 
en aquesta regió de Síria. 

Després d'uns mesos de treball, al gener del 2014, es 
va declarar l'Autonomia Democràtica i es va proclamar la 
creació de tres cantons: Afrín, Kobanè i Cizírè, cadascú 
amb independència per prendre les seves pròpies decisi¬ 
ons. A més el Tev-Dem va decidir crear la Auto-Administra- 
ció Democràtica o DSA (en les seves sigles en anglès), una 
espècie de cos executiu destinat a implementar algunes 
de les decisions del Tev-Dem. Sobre el sistema de presa 


32.- Zaher Baher, "El experimento de Rojava". 2014 

de decisions a Rojava en parlarem amb més detall més 
endavant. 

La guerra arriba a Rojava 

Al llarg del 201 3 les YPG i YPJ (el cos femení de les YPG) 
expulsen les forces governamentals de diferents zones i 
també hi ha petites confrontacions amb alguns sectors del 
FSA, però en general es manté una posició de neutralitat. 

Tot i això, Rojava no estava lliure d'amenaces. Per un 
costat Turquia percep com a un risc l'existència d'una re¬ 
gió alliberada de majoria kurda a la frontera del seu ter¬ 
ritori, sobretot tenint en compte que els referents de la po¬ 
blació a Rojava són el PKK i Abdullah Ocalan, contra els 
que l'estat turc porta 30 anys lluitant. Turquia afirma que 
el PYD i la resta del moviment kurd a Rojava són terroristes 
i, per tant, tanca les fronteres i declara un embargament. 
També reprimeix qualsevol mostra de solidaritat a territori 
turc, provocant els incidents més greus dels últims anys, 
amb uns 40 civils morts. A més comença a donar suport 
als grups islamistes radicals per a que acabin amb l'auto¬ 
nomia. 33 Per altra banda el govern del Kurdistan d'Iraq, 
liderat per Barzani, tampoc acaba de veure amb bons ulls 
el projecte de Rojava. Té diversos motius per oposar-s'hi, 
per un costat els partits polítics kurds afins a Barzani a 
Rojava són minoritaris i no tenen cap influència, ja que 
el SKC no té un pes polític real degut a l'empoderament 
dels consells populars. També veu que el projecte polític de 
Rojava està promogut pels seus rivals polítics dins del movi¬ 
ment d'alliberament kurd. Per altra banda és un important 
aliat de Turquia. 34 Per tant també intenta aïllar Rojava i es 
suma a l'embargament turc. Arriba fins i tot a fer excavar 
un fossar al llarg de la frontera per evitar el contacte. Entre 

33. - David L. Phillips, Research Paper: ISIS-Turkey Links David L. Phi¬ 
llips 

34. - Turquia és un dels principals compradors del petroli que es 
produeix al Kurdistan Iraquí i també ha finançat als kurds de l'Iraq per 
a que col·laborin en la lluita contra el PKK. 

la població d'arreu del Kurdistàn això té un efecte molt 
fort, ja que no aconsegueixen entendre com un kurd parti¬ 
cipa de la divisió del seu poble, popularment se l'anome¬ 
narà com el 'fossar de la vergonya'. Rojava, per tant, viu 
rodejada de forces hostils, en un embargament econòmic 
i absolutament aillada del món exterior, veient-se obligada 
a l'autosuficiència. 

Però sens dubte el principal perill són els grups jihadis- 
tes. Durant el 2013 els atacs per part del Front al-Nusra 
i de Daesh són constants. Com hem vist abans aquests 
grups centren les seves forces en atacar a la resta de grups 
rebels i no s'enfronta a Al-Assad. Els combats se centren 
als cantons de Cizïrè y Kobanè. La lluita és desigual, Da¬ 
esh supera en nombre i armament a les forces d'autode¬ 
fensa; té armament pesat com tancs i artilleria, capturat a 
les forces iraquiàns i peshmerga o rebut dels seus aliats 
com Qatar, Turquia... En canvi les forces de les YPG i YPJ 
compten només amb armament lleuger, principalment vells 
AK47 i alguns projectils anti-tanc RPG. Per altra banda no 
compten amb el suport de cap potència regional o interna¬ 
cional. Sols compten amb la solidaritat popular. En aques¬ 
tes condicions les forces d'autodefensa aconsegueixen re¬ 
butjar els atacs dels jihadistes, a costa de molts sacrificis. 

Les YPG i YPJ no només es dediquen a defensar els seus 
territoris, també intervenen a la zona iraquià de Sinjar a 
l'agost de 2014. Aquesta zona de l'Iraq està habitada 
per la minoria Yezidí i està dins del KRG. Durant l'estiu les 
forces de Daesh ataquen Sinjar i les forces dels peshmerga 
es retiren deixant a la població sense protecció. 35 Daesh 
avança massacrant als Yezidis i capturant les dones per 
vendre-les com a esclaves sexuals. En aquest moment les 
forces de les YPG i YPJ penetren al territori Iraquià, lluitant 


35.- El Govern Regional del Kurdistàn de l'Iraq ha estat duent a 
terme polítiques d'assimilació de les minories ètniques, sobretot contra 
els Yezidis i Xabaks. No és estrany que quan Daesh va atacar, aquestes 
minories fossin deixades sense protecció 

contra Daesh i obrint un corredor humanitari per on per¬ 
meten la fugida de la població civil. Uns 100 mil Yezidis 
aconsegueixen fugir a Rojava gràcies a això. 

Daesh no perdonarà aquest succés i al setembre de 2014 
reprèn l'atac a Kobanè, però aquest cop envia a les seves 
tropes d'èlit: txetxens i daguestanesos curtits en la lluita 
contra Rússia, armats amb el millor armament disponible, 
incloent tancs, morters etc. Quan comencen els combats 
tots els pronòstics diuen que Kobanè caurà en qüestió de 
dies. Mosul, una ciutat de quasi 2 milions de persones va 
caure en mans de Daesh en dos dies. Kobanè té poc més 
de 60 mil habitants, que sumats als refugiats per la guerra 
sumen un total de 300 mil civils. 

Fins a 9 mil soldats de Daesh participaran en el setge 
contra escassament 2 mil milicians de les YPG i YPJ. Res 
fa pensar que Kobanè pugui resistir, però les forces de les 
YPG i YPJ resisteixen els atacs dels jihadistes dia rere dia. 
Ho fan a un cost molt alt, mal armats, a vegades només 
els queda morir lluitant per mantenir la posició. Es donen 
actes d'heroisme increïbles, algunes militants de les YPJ 
s'autoinmolen amb explosius llançant-se sota dels tancs 
per aturar l'avanç d'aquests. Tots aquests actes fan que la 
ciutat aguanti. A les forces de defensa s'hi sumen algunes 
unitats del FSA i també cal comptar amb alguns bombarde- 
jos de la coalició internacional contra Daesh liderada pels 
EEUU; aquests bombardejos es faran de forma limitada, ja 
que Turquia fa molta pressió diplomàtica per evitar qualse¬ 
vol tipus de suport a Rojava. 

Tot i la defensa aferrisada Daesh va guanyant terreny i a 
principis de Novembre controla el 60% de la ciutat. També 
en aquest moment arriven peshmergues del KRG a ajudar 
a la defensa de Kobanè, però el que és més important, 
porten armament pesat, necessari per combatre contra els 
blindats de Daesh. A més, els bombardejos contra les po¬ 
sicions dels jihadistes s'intensifiquen. Poc a poc es va recu¬ 
perant terreny. Després de mesos de lluita, el 27 de gener 

Kobanè es pot declarar victoriosa, les forces de Daesh es 
retiren, però els combats segueixen a altres parts del cantó 
de Kobanè i també al cantó de Cizïrè. La guerra no ha 
acabat per a les YPG i YPJ, però han aconseguit vèncer a 
Kobanè i el que han guanyat no ha estat sols la ciutat, tal i 
com va dir Meryem Kobanè, una de les comandants de les 
YPJ: "Aquesta batalla s'ha combatut amb la consciència i 
la certesa que defensàvem i protegíem valors comuns de 
tota la humanitat." 36 

Per tot això al cantó de Kobanè no s'han dut a terme 
gaires transformacions socials ni han pogut realitzar molts 
dels seus projectes. 

Els altres cantons 

En canvi als altres cantons la situació no ha estat tant 
desesperada com a Kobanè. A Afrín hi ha hagut més o 
menys calma en aquest temps. El principal problema ha 
estat l'arribada massiva de refugiats de guerra, més de 
500 mil persones van arribar en aquells mesos al cantó, 
buscant una zona segura. 

Per la part de Cizïrè fins a la victòria de Kobanè els com¬ 
bats contra els jihadistes no havien estat molt rellevants, 
però a partir d'aquell moment les YPG i YPJ van aprofitar 
per recuperar el terreny perdut al llarg dels darrers mesos. 
També es van viure combats a la ciutat de Hesïçe contra les 
forces governamentals. 

Per tant ha estat en aquests dos cantons on s'ha pogut 
observar un canvi més radical de les relacions socials i es 
poden percebre els fruïts del procés revolucionari. 

Aquesta contextualització és un petit resum dels fets més 
importants que han envoltat el procés revolucionari de Ro- 


36.- Meryem Kobanè, entrevista a la Directa https://directa.cat/ 
kobane-ha-alimentat-consciencia-que-lautodefensa-pot-ser-base-de-resis- 
tencia 

En els darrers capítols hem explicat qui són els kurds, 
quina és la seva història i en quina situació es troven a dia 
d'avui. Hem vist quins són els referents teòrics per al Tev- 
Dem a Rojava i quin és el context geoestràtegic a l'Orient 
Mitjà. També hem fet un breu resum dels esdeveniments a 
Síria que han conduït a la situació que es viu a Rojava. 
Ara ens endinsarem en quins han estat els canvis socials, 
polítics, econòmics... que han dut a terme a Rojava, apli¬ 
cant els preceptes del Confederalisme Democràtic. 

Presa de decisions 

Ja hem parlat de com el Tev-Dem es va crear i de com 
la desaparició del poder estatal va crear les condicions 
per a què un nou model de societat es desenvolupés. A 
continuació intentarem explicar de forma resumida quin és 
el procés de presa de decisions a Rojava i com és aquesta 
nova forma organitzativa que ha substituït l'estat. 

Per tal d'organitzar la societat i per dur a terme la presa 
de decisions, el Tev-Dem ha creat una estructura compo¬ 
sada pel que anomenen Consells Populars. L'esperit dels 
Consells Populars és el de la democràcia directa. Pot par¬ 
ticipar tothom en condició d'igualtat i el consens és la pri¬ 
oritat a l'hora de prendre les decisions, les votacions s'in¬ 
tenten evitar. Es procura respectar a tots els grups socials, 

així com les diferents sensibilitats i opinions de la gent. 
Aquest és l'esperit que impera als Consells Populars. No 
són un espai de competició el poder polític com són els 
parlaments de les democràcies occidentals, els Consells 
Populars realment són espais on arribar a acords que inte¬ 
grin totes les postures. 

Els Consells Populars són una estructura federativa on la 
unitat més petita són les Comunes. Aquestes són l'espai 
més important i el que té tota la legitimitat de la presa de 
decisions. L'objectiu principal és la descentralització del 
poder polític en espais de participació directa. Les comu¬ 
nes normalment comprenen un veïnat, un carrer o una vila. 
El nombre de gent que acostuma a participar-hi pot ser des 
d'una vintena fins a dues-centes persones. S'intenta que el 
nombre de participants no sigui molt gran, de tal manera 
que pugui participar tothom i les assemblees siguin opera¬ 
tives. Per tant si a una comuna hi comença a assistir massa 
gent, se subdivideix en dos. Les reunions de les comunes 
són obertes a tothom, de fet s'intenta que hi participi el mà¬ 
xim nombre de persones possible i es fan grans esforços 
per mobilitzar a la gent. 

A més, per tal de garantir la participació dels grups soci¬ 
als tradicionalment menys implicats en la presa de decisi¬ 
ons (dones, joves, minories...), tenen un sistema de quotes 
de participació a les comunes i a la resta de nivells dels 
Consells Populars. Per un costat és necessari que la compo¬ 
sició de la comuna sigui d'un mínim d'un 45% de qualse¬ 
vol dels dos gèneres, obligant al fet que hi hagi paritat de 
gènere en l'assistència a totes les reunions. Per altra banda 
també hi ha una quota per a les minories ètniques, que 
obliga a una presència d'un 10% com a mínim de partici¬ 
pants de qualsevol minoria present a la comuna. Aquestes 
quotes garanteixen que tots els grups socials tinguin pre¬ 
sencia a les comunes, que la seva veu sigui escoltada i que 
participin de la presa de decisions. 

A les comunes es discuteixen i s'intenten resoldre tots els 
temes possibles, des de gestió dels recursos comuns, fins a 
seguretat, passant per política, economia, conflictes... Les 
decisions s'intenten prendre sempre per consens, arribant 
a acords que satisfacin a totes les parts. Si és necessari, es 
poden realitzar votacions per prendre una decisió, però en 
tot cas s'intentarà que no s'imposi a una minoria la decisió 
de la majoria. A més també són les pròpies comunes les 
que implementen les seves decisions, decideixen qui du a 
terme els projectes adoptats per la comuna o com s'imple¬ 
menten. 

Sobre aquest aspecte s'ha de tenir en consideració que 
amb la retirada del poder estatal, totes les funcions ne¬ 
cessàries per a la vida del dia a dia que duia a terme 
han hagut de ser autogestionades i dutes a terme per la 
població. Un aspecte de la vida social la gestió del qual 
no sigui adoptada per la pròpia població serà irremeiable¬ 
ment abandonat. 

A més cada comuna escull un mínim de dos co-presi- 
dents. Per a l'elecció de càrrecs tenen un sistema que ano¬ 
menen co-lideratge. Per un costat no existeixen càrrecs uni¬ 
personals, sempre són duals, per exemple a cada cantó 
hi ha una co-presidenta i un co-president. A més s'obliga 
a la paritat de gènere i a què qualsevol càrrec hagi d'es¬ 
tar compartit entre un home i una dona. Per altra banda 
intenten que el perfil sociocultural de les persones que es¬ 
cullen sigui el més variat possible, per exemple escollint a 
dues persones de diferents religions, ètnies, tribus, edat... 
Aquesta mesura evita la concentració de poder i afavo¬ 
reix el diàleg entre els diferents grups socials de la regió. 
També hi ha el compromís que l'exercici de càrrecs de 
representació i de delegació sigui rotatiu, tot i que no hi 
ha un plaç fixat. 

A les comunes hi haurà temes que hauran de ser co¬ 
ordinats amb altres comunes (defensa del territori, submi¬ 
nistrament energètic...) o projectes que tindran un marge 

territorial més ampli que el de la pròpia comuna (creació 
d'infraestructures...). Per a tals aspectes les comunes es co¬ 
ordinen entre elles en una estructura federativa de quatre 
nivells: comuna, districte o comunitat de viles, ciutat i can¬ 
tó. Tota aquesta estructura és el que s'anomenen Consells 
Populars. Ja hem explicat qui integra i com funciona la 
Comuna. A tots els nivells de l'estructura de Consells Popu¬ 
lars, s'han de respectar els principis de funcionament de 
les Comunes, com són la presa de decisions per consens i 
el sistema de quotes. El primer nivell de coordinació depèn 
de si és una zona urbana o rural; en el cas de les zones ur¬ 
banes el consell es dóna a nivell de districte, que comprèn 
unes 8 comunes; en el cas de les zones rurals el consell es 
dóna a nivell de comunitat de viles, que comprèn entre 7 
i 1 0 viles. 

Per sobre dels consells de districte hi ha els consells de 
ciutat. Als consells de districte s'escullen dos co-presidents i 
els delegats que aniran al consell de la ciutat. Però les per¬ 
sones escollides al consell del districte per anar al consell 
de ciutat són poques i no haurien estat escollides directa¬ 
ment per les bases. Per tant a les comunes també s'escullen 
delegats que van al consell de ciutat, que el compondran 
unes 200 persones. D'aquesta manera no es perd la con¬ 
nexió dels consells amb les bases. A més dels delegats 
escollits pels òrgans territorials al consell de ciutat també 
hi haurà delegats de diferents partits, cooperatives, associ¬ 
acions civils, d'organitzacions de joves i de dones, de mi¬ 
nories ètniques i d'altres grups que es consideri necessari 
que participin. 

A manera de comparació podríem dir que a les demo¬ 
cràcies occidentals l'objectiu és tenir el màxim de diputats 
per poder ocupar el poder i aplicar el teu programa po¬ 
lític. Veiem que l'esperit dels Consells és que hi hagi una 
composició el màxim de plural possible, garantint la pre¬ 
sència de grups minoritaris. L'objectiu és escoltar a totes 
les parts i arribar a consensos reals. 

Finalment, el nivell més elevat de l'estructura federativa 
dels Consells populars és el consell de cantó, al que ano¬ 
menen Assemblea del Poble. En aquest consell s'ajunten 
els delegats dels diferents consells de ciutat, sumats als es¬ 
collits de forma directa per les comunes. A més, igual que 
als Consells Populars de ciutat, hi assisteixen representants 
de les diferents organitzacions sindicals, polítiques, de jo¬ 
ves, dones o altres minories. És el màxim l'òrgan coordina¬ 
dor de les comunes i és on s'aproven i es discuteixen les 
decisions que afecten a tot el cantó. 

És important destacar que els delegats als consells tenen 
mandats, no són representants amb llibertat de decisió, 
sinó que transmeten les decisions preses al nivell inferior. 
És per això que ser escollit com a delegat no atorga un 
poder polític, ja que aquest és mantingut sempre per les 
comunes. 

Un dels punts més importants a tenir en compte per enten¬ 
dre el sistema que estan aplicant és la idea del confedera- 
lisme democràtic de la descentralització del poder polític. 
L'objectiu és que hi hagi la màxima autonomia dels òrgans 
més petits, en aquest cas les comunes, a l'hora de prendre 
decisions. Per un costat s'intenta eliminar la possibilitat que 
a un nivell de coordinació els delegats prenguin decisions 
amb les quals no estiguin d'acord els nivells inferiors. Per 
fer-ho estableixen que les comunes tenen la llibertat d'apli¬ 
cació dels acords presos als Consells populars superiors. 
L'efecte que té això és que totes les decisions preses als 
nivells superiors, han d'estar formalment adoptades per les 
comunes, en cas contrari en aquesta comuna la decisió 
no és vinculant. Això no vol dir que no es puguin prendre 
decisions per majoria, si sobre un tema concret no es pot 
arribar a un consens, hi ha la possibilitat de realitzar una 
votació. La decisió majoritària serà la vàlida i les comunes 
que estiguin d'acord amb aquesta decisió la implementa¬ 
ran o participaran de la seva aplicació. Però les comunes 
que estiguessin en desacord podran decidir entre acceptar 

la decisió (tot i la seva oposició inicial) o desestimar la 
proposta i no participar de la seva aplicació. 

Per exemple, a l'agost de 2014 a un consell de districte 
es va decidir que les forces de seguretat locals podrien 
portar armes mentre patrullaven, però tres comunes no van 
aprovar la decisió i, per tant, dins dels límits d'aquestes co¬ 
munes les forces de seguretat havien d'abstenir-se de dur 
armes. 37 Amb aquest mecanisme s'assegura que s'intenti 
arribar sempre a consensos, ja que per dur a terme grans 
projectes es necessita l'activa col·laboració de tothom i no 
hi ha un mecanisme per obligar a una minoria disconforme 
d'acceptar acords presos per la majoria (com sí que passa 
en totes les democràcies parlamentàries occidentals). 

Podem dir que han creat una nova forma de presa de 
decisions amb l'objectiu de resoldre tots els assumptes per 
la via del consens, però també mantenen la possibilitat de 
poder utilitzar la votació i la presa de decisions per majo¬ 
ria sense que això impliqui una imposició a la minoria. En 
general es pot dir que s'intenta maximitzar el poder local 
i la descentralització a la vegada que es manté un mínim 
de coordinació regional. 

Per altra banda, adjuntes a tots els nivells dels Consells 
Populars, hi ha un gran nombre de comissions. Aquestes 
es dediquen a gestionar aspectes concrets, com poden 
ser la creació de cooperatives, la defensa, temes de joves 
o infraestructura. Per exemple les comissions d'ecologia 
s'ocupen del sanejament urbà així com problemes espe¬ 
cíficament d'ecologia. A on tenen més importància les co¬ 
missions és al nivell de comuna, que és on es gestionen 
la majoria d'assumptes. Tot i això cada una d'aquestes 
comissions es coordina amb altres comissions que estiguin 
treballant en el mateix àmbit d'altres comunes o nivells dels 
Consells Populars. 


37.- Strangers In A Tangled Wilderness: "A Mountain River Has 
Many Bends" 

Un altre òrgan que existeix és el Consell Suprem Kurd 
(SKC en les sigles en anglès). Aquest és l'únic òrgan polític 
que comprèn tot el territori de Rojava i està composat en 
un 50% per membres del PYD o afins al Confederalisme 
Democràtic, i en l'altre 50% per membres dels partits kurds 
afins a Barzani. Cal tenir en compte que aquest òrgan no 
forma part del projecte del confederalisme democràtic i 
que es va crear com una plataforma de coordinació entre 
les diferents tendències dels partits kurds i per evitar una 
confrontació entre aquestes. Aquest òrgan no ha tingut 
cap rellevància política a la presa de decisions de Rojava 
ni té cap pes a la vida política, més enllà dels acords de 
col·laboració que es puguin dur a terme. 

Per completar aquesta estructura de Consells Populars al 
gener del 2014 es va crear l'Autoadministració Democrà¬ 
tica (DSA en les sigles en anglès). La DSA es pot resumir 
com una estructura executiva, paral·lela a l'estructura de 
participació directa, però fiscalitzada per aquesta. L'objec¬ 
tiu principal de la DSA ha estat assumir tasques executives, 
administratives i algunes funcions de proposició legislativa 
(però no de decisió), com la redacció d'una pseudocons- 
titució anomenada "Carta del Contracte Social" o d'una 
nova llei electoral. La DSA fa propostes de polítiques a 
implementar que són analitzades pels Consells Populars i, 
si es troba pertinent, són aprovades i executades. Per tant 
no té autonomia d'aplicació ni legislativa ni executiva i es 
pot dir que té un caràcter més aviat tècnic. 

Cada cantó escull la seva pròpia DSA, dos copresidents 
i 22 ministeris. Les persones que conformen els ministeris 
són escollides per les Assemblees Populars de cada cantó i 
intenten que hi hagi pluralitat per a representar tots els sec¬ 
tors socials, respectant el sistema de quotes. Les principals 
tasques de la DSA són en àmbits que afecten la totalitat 
del cantó, com per exemple defensa, salut, relacions exte¬ 
riors... I han creat ministeris per a cada un dels àmbits de 

treball. Però les funcions de la DSA s'executen sota el man¬ 
dat i supervisió de l'Assemblea del Poble de cada cantó. 

Com hem dit, una de les feines de la DSA ha estat la cre¬ 
ació d'una "Carta del Contracte Social". Aquest document 
estableix les bases i òrgans d'una democràcia parlamen¬ 
tària clàssica: un parlament escollit per sufragi universal 
i secret, la creació d'un govern... Aquesta estructura par¬ 
lamentaria hauria de substituir l'actual SKC. Pot semblar 
contradictòria aquesta dualitat de poder, entre un sistema 
de democràcia directa i un altre de democràcia parlamen¬ 
taria. L'Autodeterminació Democràtica pot semblar un Es¬ 
tat en alguna de les seves formes, ja que té un parlament, 
ministres, etc. 

Però hi ha dos diferencies absolutament claus. Per un 
costat el poder polític legítim sempre es manté a les orga¬ 
nitzacions de base, per exemple les decisions preses pel 
SKC han d'estar aprovades per 2/3 dels delegats de les 
comunes i qualsevol decisió presa pot ser no aplicada en 
un dels cantons si no s'està d'acord. I el que és més impor¬ 
tant: el poder coercitiu (les YPG) està sota control de les co¬ 
munes, com explicarem més endavant. La descentralitza¬ 
ció de l'ús legítim de la violència comporta el trencament 
amb les formes d'organització estatal, que requereixen la 
centralització i monopoli d'aquesta. 

Per altra banda el Tev-Dem té representació permanent a 
totes les estructures parlamentàries. Cal afegir que no s'ha 
dut a terme la creació de la majoria d'òrgans que disposa 
la Carta del Contracte Social a causa de les vicissituds de 
la guerra. 

L'argument des del Confederalisme Democràtic per a 
mantenir aquesta dualitat, és que l'estructura de Consells 
Populars no pot assumir l'administració i gestió de forma 
directa de tots els aspectes encara, ja que està en fase 
embrionària. Creuen que s'ha d'anar augmentant la politit- 
zació de la societat per enfortir les comunes, de tal manera 

que finalment les estructures representatives siguin inneces¬ 
sàries. 

Per tant podem veure que hi ha una gran quantitat de 
mecanismes per tal que el poder estigui sempre a les bases 
i per evitar la centralització. Però s'ha de tenir en con¬ 
sideració que el confederalisme democràtic més que un 
projecte d'organització social determinat, és un procés. 
Per tant veiem que a Rojava aquest nou sistema d'organit¬ 
zació social està en permanent procés d'evolució, buscant 
solucions als problemes que es van trobant. 

També cal afegir que les persones no només participen 
en assemblees a nivell territorial, també s'organitzen als 
llocs de treball, organitzacions civils i d'altres agrupacions 
per afinitat com per exemple organitzacions de joves. Es 
crea així tota una sèrie d'organitzacions civils indepen¬ 
dents que ajuden a mantenir el poder a les bases. 

És interessant citar la introducció de la Carta del Con¬ 
tracte Social com a resum de l'esperit del projecte: 

"Nosaltres, el poble de les Regions Autònomes Demo¬ 
cràtiques d'Afrin, Kobanè i Jazira, una confederació 
de Kurds, Arabs, Assiris, Caldeus, Arameus, Turcmens, 
Armenis i Txetxens , 38 lliure i solemnement declarem i es¬ 
tablim aquesta Carta, que ha estat redactada d'acord 
amb els principis de l'Autonomia Democràtica. 

En cerca de llibertat, justícia, dignitat i democràcia i 
guiada pels principis d'igualtat i sostenibilitat ambien¬ 
tal, la Carta proclama un nou contracte social, basat 
en la coexistència mútua i pacifica i la comprensió 
entre tots els components de la societat. Protegeix els 


38.- En realitat des d'un punt de vista ètnic i antropòlogic no serien 
Txetxens, sinó Circassians, però per un tema històric s'autoanomenen 
així 

drets i llibertats humanes fonamentals i reafirma el dret 
dels pobles a l'autodeterminació. 

Sota la Carta, nosaltres, el poble de les Regions Autò¬ 
nomes, ens unim en l'esperit de la reconciliació, el plu¬ 
ralisme i la participació democràtica per tal que tothom 
s'expressi lliurement en la vida pública. Construint una 
societat lliure d'autoritarisme, militarisme, centralisme i 
de la intervenció de l'autoritat religiosa en els afers pú¬ 
blics, la Carta reconeix la integritat territorial de Síria i 
aspira a mantenir la pau domèstica i internacional ." 39 

Economia 

Per poder explicar el funcionament del model econòmic 
a Rojava s'han de tenir en compte alguns elements del con¬ 
text en el qual neix i es desenvolupa. Per un costat, i com 
hem explicat abans, l'economia de Rojava estava limitada 
pel règim a la producció de gra i a l'extracció de petro¬ 
li, la resta d'activitats es duien a terme fora de la regió. 
Les úniques indústries estaven en mans del govern, que 
en fugir van ser expropiades per les comunes. Per altra 
banda, anteriorment hi va haver un procés d'expropiació 
de les terres dels kurds per part de l'estat. Per tant la gran 
majoria de la població era classe treballadora, i en unes 
condicions de pobresa generalitzades. A més cal dir que 
les classes més altes dels kurds no vivien a la regió, sinó a 
la capital, ja que eren afins al règim. 

A les dificultats esmentades s'afegeixen les derivades 
de la guerra, que són principalment dos. Per un costat el 
problema de la destrucció generalitzada de les infraestruc- 
tures (carreteres, equipament de subministrament d'aigua 
i electricitat...). Per l'altre l'arribada massiva de refugiats 
a les zones kurdes buscant protecció, per exemple a Afrín 

39.- Charter of the Social Contract: http://peaceinkurdistancam- 
paign.com/resources/rojava/charter-of-the-social-contract/ 

abans de la guerra hi vivien 450 mil persones, a mitjans 
de 2014 hi havia més d'l milió. En total es calcula que 
a Rojava hi ha vivint uns 4,6 milions de persones des del 
2014. 40 S'ha de destacar que tots aquests refugiats han 
estat acollits i tractats en peu d'igualtat que la resta de la 
població. S'han garantit les necessitats bàsiques de tothom 
independentment de l'origen i se'ls ha convidat a partici¬ 
par als Consells Populars. Evidentment això ha suposat un 
sobreesforç econòmic per a la regió. Aquestes són les ba¬ 
ses materials sobre les quals la societat de Rojava ha hagut 
de construir la seva alternativa econòmica. Per altra banda 
la majoria del teixit econòmic existent encara es basa en 
el model capitalista, però hi ha una forta voluntat política 
per canviar això i s'estan duent a terme molts canvis en 
aquest sentit. 

El model que han plantejat a Rojava és el de " l'econo¬ 
mia social", al que defineixen com "la ciència que busca 
assegurar les necessitats de la comunitat lluny del mono¬ 
poli dels mitjans de producció." 4 ' Es a dir, plantegen la 
producció al nivell de la comunitat, allunyada tant de la 
producció centralitzada d'un estat socialista com del lliure 
mercat del sistema capitalista. Per a aconseguir-ho creuen 
que s'ha de desenvolupar un model d'autosuficiència, per 
tant la producció per satisfer les necessitats mínimes de la 
població ha de ser duta a terme a escala local. Per altra 


40. - Estimació de mitjans de novembre de 2014, incloent nombro¬ 
sos refugiats. "La població de Rojava s'ha quasi doblat fins als 4,6 
milions. Els nouvinguts són àrabs sunnites i xiites de la resta de Siria que 
han fugit de la terra cremada en la que Assad ha convertit el país. Tam¬ 
bé hi ha assíris cristians ortodoxes, catòlics caldeus i d'altres, que fugen 
de la distopia jihadista que s'ha creat a l'espai que abans ocupaba el 
règim." Font: "In Iraq and Syria, it's too little, too late". Ottawa Citizen. 
14 November 2014. http://ottawacitizen.com/opinion/columnists/ 
iraq-and-syria-too-little-too-late 

41. - Dr. Ahmad Yousef 17th of November 2014 "Social economy 
in Rojava" http://sange.fi/kvsolidaarisuustyo/wp-content/uploads/ 
Dr.-Ahmad-Yousef-Social-economy-in-Rojava.pdf 

banda la producció ha d'estar en harmonia amb el medi 
ambient i per tant ha d'estar basada en criteris ecològics. 
També creuen que l'economia no és una ciència neutra, 
afirmen que "l'economia social" ha d'estar basada en va¬ 
lors ètics com són la llibertat o la justícia. Obertament han 
"rebutjat el model capitalista que consumeix el medi ambi¬ 
ent i empobreix a la població " 42 Expliquen que "el model 
econòmic de Rojava és una resposta al neoliberalisme de 
la modernitat capitalista i una crítica al capitalisme d'estat 
que caracteritza el socialisme real". El que cal tenir en 
compte a l'hora d'examinar la gestió econòmica a Rojava 
és que no és un model tancat, sinó que és un procés de 
creació d'un nou model, que barreja conceptes de moltes 
teories diferents. Tot i així podem dir que gira al voltant 
de tres conceptes principals: "comunitat, propietat privada 
basada en l'ús i cooperatives ." 43 

Les mesures que han aplicat per dur a terme aquest plan¬ 
tejament són molt variades. L'any 2012 es va aprovar i 
començar a implementar el Pla Econòmic del Poble (PEP), 
basat en els escrits d'Abdullah Ocalan i les experiències 
viscudes al Kurdistan Nord. 

El règim tradicional de propietat privada de la terra es 
va abolir a finals del 2012, totes les terres, edificis i infra- 
estructures passaven a ser propietat formal dels Consells 
Populars. 44 Això no vol dir que les persones fossin des- 
posseïdes de les seves propietats. El principi que s'aplica 
és el de "propietat d'ús", que significa que si una casa o 


42. - Michael Knapp, 07 Feb 2015 Rojava - the formation of an 
economic alternative: Private property in the Service of all. http://kurdi- 
shquestion.com/index.php/kurdistan/west-kurdistan/ rojava-the-forma- 
tion-of-an-economic-alternative/604-rojava-the-formation-of-an-econo- 
mic-alternative.html 

43. - Strangers In A Tangled Wilderness: "A Mountain River Has 
Many Bends" 

44. - En aquest cas els bens no immobles, com vehicles, materials o 
animals, no estan subjectes a aquesta regulació 

unes terres estan sent utilitzades per una persona o grup 
de persones, aquestes tenen el legítim dret de propietat 
d'ús de forma indefinida. Però la "propietat d'ús" també 
implica que els drets de transacció, de cessió i la capa¬ 
citat de vendre aquesta propietat, estan en mans de les 
Comunes. De la mateixa manera una Comuna no pot ex¬ 
propiar una propietat que està sent legítimament utilitza¬ 
da. Ocalan creia que aquest sistema evita l'especulació i 
l'acumulació de capital que porta a l'explotació. Per tant, 
a partir del 2012, totes les terres, edificis i infraestructu- 
res sobre les quals no hi hagi un dret d'ús passen a ser 
propietat comunal. Les comunes poden decidir atorgar el 
dret d'ús d'aquestes propietats a individus o cooperatives 
per tal d'assegurar a tothom un mínim d'autosuficiència 
econòmica i com una manera de maximitzar l'ús dels re¬ 
cursos materials de la comunitat. Segons Ahmad Yousef, el 
co-ministre d'economia d'Afrín, es calcula que el 75 % de 
la propietat és comunal i que el 25% restant és privada. 

En termes de producció el centre de "l'economia soci¬ 
al" són les cooperatives, creades al voltant del sistema de 
comunes. Aquestes cooperatives han estat creades per 
desenvolupar les activitats més variades, però totes amb 
l'objectiu de satisfer les necessitats de la comunitat. Els 
membres de la cooperativa són els propietaris dels mit¬ 
jans de producció, però responen davant de la comuna. 
El que produeixen aquestes cooperatives és distribuït entre 
la comunitat fins que hagin estat cobertes les necessitats 
de tothom, la decisió sobre com utilitzar els excedents de 
producció recau en les estructures de decisió comunals. 
Les cooperatives estan coordinades entre elles i amb les 
comissions i ministeris d'economia, per assegurar la mà¬ 
xima cooperació entre elles. De totes maneres perviuen 
les empreses i negocis que no són formalment cooperati¬ 
ves, però que col·laboren amb les comunes. En relació a 
aquest tema s'ha de puntualitzar que no existeixen grans 
empreses i que la gran majoria d'empreses privades són 

molt petites. També cal destacar que estan duent a terme 
un gran procés d'expansió del model cooperativista, amb 
acadèmies, seminaris i debats per a la reconversió. 

Les comunes gestionen els recursos comuns, donant mit¬ 
jans productius als membres més pobres i assegurant una 
justa distribució del combustible, el pa, l'energia i d'altres 
recursos bàsics i/o escassos. Sobre aquest aspecte cal 
destacar que això es pot dur a terme amb facilitat i eficièn¬ 
cia degut a la descentralitació i al fet que al nivell de Co¬ 
muna tots els membres coneixen la situació personal de la 
resta. Moltes vegades la gent treballa en serveis comunals 
de forma voluntària (fent funcionar el sistema de subminis¬ 
trament d'aigua, la neteja dels carrers etc.), però quan les 
comunes han tingut capacitat, han intentat donar un salari 
als treballadors al seu servei. Normalment aquests salaris 
varien segons les necessitats de l'individu, per exemple, si 
està solter cobrarà menys que si està casat o té família a 
càrrec seu. 

Encara que es permeti el comerç i l'existència d'empre¬ 
ses privades, hi ha una estricta regulació en termes de pro¬ 
ducció ecològica i de satisfacció de les necessitats socials. 
Per exemple a Afrín, per qüestions ambientals, s'ha prohi¬ 
bit la creació de més plantes de processament d'oli o que 
fonguin plom. També es regulen els preus als que es poden 
vendre els productes, aquests preus els marquen les comis¬ 
sions econòmiques dels cantons segons les necessitats de 
la població. La premissa bàsica és que la satisfacció de les 
necessitats de la societat sempre és més important que els 
beneficis econòmics privats. 

Aquest model ha tingut molt d'èxit i tant a Afrín com a Ci- 
zïrè s'han creat gran quantitat de cooperatives. 45 A Cizírè 
han decidit posar en marxa uns 200 pous de petroli (dels 
milers a la regió), creant cooperatives de treballadors, per 


45.- A Kobanè aquest procés no s'ha pogut desenvolupar a causa 
de la guerra. 

tal de produir el necessari per al consum local. S'han cre¬ 
at cooperatives agrícoles per tot arreu, utilitzant les terres 
que el govern d'Assad havia expropiat als kurds. Però la 
millora més substancial ha estat la diversificació de l'eco¬ 
nomia, amb la creació de fàbriques de sabó, de material 
de construcció, tèxtils, molins i un llarg etc. 

El sistema de producció i satisfacció local de les necessi¬ 
tats fa que no es necessiti una direcció econòmica centralit¬ 
zada. A Rojava els cantons no han creat impostos, només 
compten amb els ingressos fruït de la venda de combusti¬ 
ble a la població, que venen per sota del preu del que cos¬ 
ta l'aigua; i d'alguns aranzels del pas fronterer amb l'Iraq. 
Tot i això hi ha projectes per implantar un sistema d'impos¬ 
tos inspirat en models de concert econòmic amb l'Estat, 
com el del País Basc, i de pressupostos participatius. 46 

De totes maneres cal dir que en l'actualitat els diners re¬ 
captats de moment es destinen en un 70% a les despeses 
de la guerra, és a dir: mantenir als combatents i armes. 
Aquest esforç bèl·lic evidentment limita el desenvolupament 
dels objectius socials. La resta del pressupost s'utilitza en 
garantir un accés gratuïta l'educació, la sanitat, alimentar 
a la població, subministrar aigua i energia... Tot una sèrie 
de serveis que es consideren bàsics, així com la construc¬ 
ció d'infraestructures i el suport al desenvolupament de les 
cooperatives. 

Per altra banda volen que la producció econòmica sigui 
ecològica i respectuosa amb el medi ambient i, per exem¬ 
ple, estan limitant certs tipus de producció, com la de sabó 
o de metalls, als nivells que siguin sostenibles. Tot i això en 
l'àmbit de l'ecologia encara hi ha molta feina a fer, sobre¬ 
tot en el que es refereix a educar a la població. No hi ha 


46.- Bàsicament s'inspiren en el concepte que les funcions de recau- 
dació d'impostos i de legislació sobre aquests recaiguin en les institu¬ 
cions locals i que, del total recaptat, una part consensuada es destini 
a la institució central per contribuir en les despeses de les funcions no 
descentralitzades. 

costum de reciclar i la gestió dels residus encara és molt 
precària. També s'ha de tenir en compte que els mitjans 
tècnics dels que disposen per a dur a terme una producció 
industrial ecològica són pràcticament nuls. 

En l'àmbit financer no han creat cap moneda pròpia 
i utilitzen la lliura siriana. De totes maneres cal tenir en 
compte que les transaccions monetàries a Rojava s'han 
reduït de forma dràstica. Per altra banda han prohibit les 
finances com a negoci. Es permeten institucions bancàries, 
l'atorgament de crèdits... Però han prohibit que es generin 
beneficis derivats del capital financer, així com els interes¬ 
sos i l'especulació. El sistema bancari que mantenen és 
descentralitzat i existeix exclusivament per a l'estalvi i per 
a ajudar a les comunes a iniciar projectes. 

Per resumir, el canvi que s'està duent a terme en l'àmbit 
econòmic segon les paraules d'Amaad Yousef, coministre 
d'economia d'Afrïn, són molt adequades: 

"Prenem com a principi la protecció i la defensa dels 
recursos naturals. Quan ens referim a la defensa no ho 
fem en el sentit militar, sinó a l'autodefensa contra l'ex¬ 
plotació i l'opressió a la qual s'enfronten les persones. 
Hem de superar molts obstacles per poder reestructu¬ 
rar l'economia comunal de Rojava. Els governs basats 
en polítiques capitalistes han intentat obstaculitzar el 
nostre progrés en l'àmbit econòmic i social. Estem tre¬ 
ballant per crear un sistema que combina l'antiliberalis- 
me, la sostenibilitat ecològica, la propietat comú moral 
i la producció comunitària i cultural ."' 17 


47.- Dr. Amaad Yousef , "Efrín Economy Ministeri Rojava Challen- 
ging Norms Of Class, Gender And Power" Rojavareport.wordpress. 
com 

Antifonamentalisme 

Si donem una lleugera ullada a la situació de l'Orient 
Mitjà, podem veure que la regió s'està dessagnant a causa 
de conflictes sectaris de tot tipus des de fa decades: tribals, 
ètnics, confessionals, nacionals... La identitat de grup és 
utilitzada en contraposició a altres identitats per afavorir la 
confrontació. La coexistència pacífica entre diferents iden¬ 
titats sembla impossible. A Rojava la diversitat d'identitats 
és enorme, hi conviuen diferents nacionalitats amb una ma¬ 
joria kurda, que representa el 65 % de la població; el 35% 
restant el composen àrabs, assiris, caldeus, txetxens, ar¬ 
menis i d'altres minories. Per altra banda també hi ha pre¬ 
sents diferents religions, molts kurds practiquen una versió 
pròpia del sunnisme, així com també el practiquen molts 
àrabs; però també podem trobar xiïtes, jueus, cristians, 
yezidis... Finalment s'ha de tenir en compte l'existència 
de les tribus, que són estructures tradicionals basades en 
els lligams familiars i representen un altre eix de diversitat. 
Totes aquestes identitats podrien ser potencialment fonts de 
conflictes, però amb grans esforços a Rojava han aconse¬ 
guit evitar-los. També cal tornar a destacar que s'ha acollit 
a centenars de milers de refugiats àrabs de la resta de Sí¬ 
ria sense impediments i que se'ls han atorgat els mateixos 
drets de participació política que a la resta. S'està duent a 
terme una política de pluralisme i tolerància radical. 

Per un costat, des de l'inici de la revolució van treba¬ 
llar per evitar que la població susceptible d'haver donat 
suport al règim o que hagués estat afavorida per aquest, 
fos víctima de revenges. Creien que la població civil, fos 
de la nacionalitat que fos, no tenia la culpa de les injus¬ 
tícies viscudes per les minories. Per intentar solucionar els 
conflictes interètnics o interreligiosos es van constituir uns 
consells de resolució de conflictes per tal d'arribar a con¬ 
sensos i solucions no-violentes. Aquests consells intenten 
reunir les parts implicades en conflictes relacionats amb 

l'enfrontament entre diferents grups socials per fer-los dia¬ 
logar i evitar una confrontació. L'objectiu és arribar a un 
acord satisfactori per a les parts implicades i la restauració 
de la cohesió social. 

En el pla polític han instituït un sistema de quotes per tal 
que totes les minories estiguin representades. Per exem¬ 
ple als consells de coordinació superiors ha d'haver-hi un 
10%, com a mínim, de membres de cada minoria present 
al territori, encara que aquesta representi menys d'un 10% 
sobre el total. La raó d'aquesta discriminació positiva és 
la creença que per poder arribar a consensos reals s'ha 
de poder escoltar a totes les parts implicades, indepen¬ 
dentment de la importància quantitativa que tingui el grup 
social. 

Hem parlat abans del sistema de copresidencia i hem dit 
que sempre ha d'haver-hi un home i una dona. En realitat 
aquest és el mínim, ja que en alguns casos es pot donar 
que hi hagi tres, quatre o més copresidents, per tal de 
poder representar a tots els grups socials de la regió. Com 
a exemple podem veure que el copresident del cantó de 
Cizïrè és àrab, encara que la població de Rojava sigui 
majoritàriament Kurda. 

Per altra banda no s'ha permès que hi hagi grups o milí¬ 
cies armades independents de les YPG i YPJ. Les YPG i YPJ 
estan plantejades com les forces de defensa de la població 
de la regió, no sols dels kurds i no poden intervenir en 
assumptes interns. Dins de les YPG es poden trobar unitats 
formades sols per àrabs, assiris... amb la seva pròpia es¬ 
tructura i organització, però segueixen els mateixos objec¬ 
tius que la resta: protegir a la població (sigui quin sigui el 
seu grup social) dels atacs externs. Això ha tingut diversos 
efectes positius. Per un costat s'ha evitat que en casos de 
conflictes ètnics o religiosos hi hagi grups armats autònoms 
que puguin derivar en un una confrontació armada. Per al¬ 
tra banda s'ha creat un sentiment de solidaritat a l'hora de 

protegir-se entre tots davant dels atacs de forces externes 
com Daesh o l'Estat Siri. 

Podria semblar que prohibir que hi hagi grups armats 
independents de les YPG i YPJ és una política autoritària, 
però això ha evitat que cada grup ètnic o religiós tingui un 
braç armat que pugui barallar-se amb la resta i ha obligat 
que els conflictes es resolguin amb mitjans pacífics. 

El resultat amb aquestes polítiques es pot dir que és 
força positiu. De moment la cohesió social en l'àmbit in¬ 
tern s'ha mantingut i els únics conflictes d'aquest tipus 
s'han donat a alguns assentaments àrabs que van ar¬ 
ribar durant les polítiques d'arabització del règim i que 
són hostils a la revolució. Però els àrabs i la resta d'èt¬ 
nies que han estat durant generacions a la regió estan 
participant molt activament en tots els àmbits i de forma 
fraternal. Els assiris per exemple expliquen que " des¬ 
prés d'una llarga i difícil relació amb el règim, sentien 
que a la fi se'ls permetia llibertat religiosa i cultural." 
Com a exemple de l'esperit de les polítiques en aquest àm¬ 
bit són interessants les explicacions de dues persones molt 
involucrades al moviment a Rojava: 

"En comptes d'un Estat independent, preferim l'auto¬ 
nomia. La solució ha de ser a nivell de base. El sistema 
d'Estat-nació ha creat molts prejudicis, i la gent pensa 
que àrabs, kurds i turcs no poden conviure. Aquesta 
idea ha estat reforçada pel sistema d'Estat-nació. Ha 
estat gravada als cervells de la gent, amb resultats per¬ 
niciosos. Aquest sistema va excloure les condicions de 
coexistència i cooperació entre el poble. Estem lluitant 
per superar aquests prejudicis i crear condicions per 
una vida en comú." 48 


48.- Janet Biehl, 31 Gener 201 5, Rojava's Communes and Councils 
http://www.biehlonbookchin.com/roiavas-communes-and-councils/ 

"Tenim una estratègia, no veiem als grups com a mi¬ 
nories. Són els habitants originals de la regió. Si el 
nombre és gran o petit no és important per nosaltres, 
han estat vivint amb nosaltres durant centenars d'anys. 
Compartim la nostra comunitat i la nostra cultura amb 
ells. Junts millorem la civilització ." 49 

Autodefensa 

Com hem explicat abans, dins del projecte del Confede- 
ralisme Democràtic l'autodefensa és un punt molt impor¬ 
tant. A Rojava la vida de la població i la supervivència del 
projecte sols s'ha pogut mantenir aplicant aquest principi. 
Per a ells tothom (tant a nivell individual com col·lectiu) ha 
de ser capaç de defensar-se d'una agressió. L'autodefensa 
planteja que l'ús de la violència és legítim quan és per a 
defensar-se d'una agressió. I per tal d'evitar que la gestió 
de la violència generi capacitat de coacció sobre la po¬ 
blació i acaparament de poder polític han descentralitzat 
la capacitat d'autodefensa. Són les comunes les que s'or¬ 
ganitzen, en comptes d'un aparell centralitzat. Analitzem 
quines són les formes organitzatives. 

YPG (Yekineyèn Parastina Gel; Unitats de Defensa Popu¬ 
lar) 

Les YPG es comencen a formar l'any 2004, després dels 
disturbis de Qamislo. En aquell moment, joves kurds afins 
al PYD, van veure la necessitat de formar-se per ser capa¬ 
ços de defensar-se de la repressió del règim. Tot i això 
les YPG no van començar a actuar fins al 201 1 i no es 
van presentar de forma pública com a organització fins al 
201 2. En un inici les YPG eren un grup armat kurd lligat al 
PYD, però des del 2012 sols respon davant els cantons i 
té una composició plural. L'objectiu de les YPG és defensar 


49.- Saleh Muslim. Exclusive Interview with PYD Co-chair Salih Mus- 
lim: Rojava Will Establish a New Civilisation. Kurdish Question 

a tota la població del territori de Rojava. Es calcula que 
estan formades per unes 65000 persones, 50 de les quals 
entre 7000 i 10000 són dones. 51 Les dones tenen la seva 
pròpia organització i estructura independent de les YPG, 
són les YPJ (Yekíneyèn Parastina Jinè, Unitats de Defensa 
de les Dones), de les quals en parlarem més endavant. 

Sobre els mitjans materials cal dir que són molt precaris. 
Pràcticament sols tenen vells AK47 i algun tot-terreny. No 
disposen ni d'armament pesat, ni vehicles blindats, ni cas¬ 
cos ni armilles antibales. L'armament de què disposen el 
compren al mercat negre, ja que no reben el suport de cap 
govern extranger. 52 Per cobrir aquestes mancances han co¬ 
mençat a produir armanent propi, com, per exemple, blin¬ 
dats a partir de la reconversió de camions d'escombraries 
o bombes a partir de bombones de butà. 

Aquestes forces d'autodefensa no estan plantejades com 
un exèrcit estatal sota el control del govern central, sinó 
que estan sota el comandament de les estructures políti¬ 
ques descentralitzades. Cada brigada està lligada a una 
comuna, districte o cantó; i si està servint fora de la seva 
jurisdicció original, respon davant de l'estructura pertinent 
del nou marc d'operacions i sota les ordres de la briga¬ 
da original d'allà. Aquesta descentralització de coman¬ 
dament atorga a les YPG una superioritat bèlica front als 
seus adversaris en termes de flexibilitat operativa i llibertat 
d'acció. 


50. - Wiil the Islàmic State last through 2015? 4 de Gener de 2015. 
http:// www.todayszaman.com/op-ed_will-the-islamic-state-last-throu- 
gh-201 5_368806.html 

51. - Octubre 2014 http://www.telesurtv.net/english/news/ 
Kurdish-Women-Turning-Kobani-into-a-Living-Hell-for-lslamic-Sta- 
te-20141014-007 2.html 

52. - L'entrega d'armes per part d'EUA als kurds de Rojava ha estat 
residual. Les entregues sobretot s'han centrat al govern del Kurdistan 
Iraquí. 

Per altra banda tenen funcions limitades a la defensa de 
la regió, és a dir, no poden intervenir en assumptes interns 
ni poden ser utilitzades per a interessos polítics: sols en cas 
d'amenaça a la vida de la població poden actuar. Com 
a exemple d'això podem veure que al territori de Rojava 
hi ha unitats de l'exèrcit governamental, però sols als bar¬ 
ris de la ciutat de Qamislo habitats per simpatitzants del 
règim. Per tant podem veure que les YPG actuen quan no 
hi ha més remei, en la resta de casos s'intenta arribar a 
solucions pacífiques dels conflictes. 

Per altra banda l'estructura interna també intenta trencar 
amb la jerarquització dels exèrcits clàssics, les unitats es¬ 
cullen els seus propis comandants de forma democràtica i 
aquests poden ser revocats. Els comandants no tenen pri¬ 
vilegis especials, conviuen amb la resta de milicians i no 
estan exempts de treballs de manteniment. Les YPG estan 
integrades principalment per voluntaris, el que fa que l'au¬ 
to disciplina sigui el que regeix a nivell intern. Els volunta¬ 
ris poden ingressar o abandonar les YPG de forma lliure, 
però la destinació i les funcions que duran a terme vénen 
marcades per les necessitats del moment. 

Tot i l'afluència de voluntaris, i a causa de la intensitat 
dels atacs per part de les forces jihadistes, al Juliol del 
2014 als cantons es va fer una crida a la mobilització 
general. A la pràctica aquesta mobilització general es de¬ 
finia com la obligatorietat que a cada família un membre 
jove s'allistés a les YPG. Les condicions d'aquest enllista- 
ment varien segons els cantons, a Cizïrè el servei dura 6 
mesos, en canvi a Kobanè dura 1 2. 53 A més es contemplen 
vàries situacions per les quals es pot eximir del servei, com 
per exemple que a una família sols hi hagi un membre 
jove. Per altra banda, les persones reclutades d'aquesta 
manera seran destinades a protegir les seves pròpies ciu- 

53.- Ahmad Khalil and Karen Leigh, 7 agost 2014 YPG's Manda- 
tory Military Service Rattles Kurds http://www.syriadeeply.org/arti- 
cles/2014/08/6014/ypgs-mandatory-military-service-rattles-kurds/ 

tats i viles i no podran ser destinats a altres localitzacions o 
al front. Per tant sols entraran en combat si hi ha un atac a 
les zones de les que són originaris. Finalment, s'ha de tenir 
en compte que si algú no es presenta a l'enllistament no se 
l'anirà a buscar a casa, sols serà conduït a les oficines de 
reclutament si se l'atura a algun checkpoint. Veiem per tant 
que aquesta campanya de reclutament s'aplica sota unes 
condicions molt diferents de les del reclutament forçós duta 
a terme per governs estatals. De totes maneres la gran 
majoria de combatents a les YPG són voluntaris, sols una 
petita fracció han estat reclutats amb aquest sistema. 54 

Un altre punt diferenciador de les YPG és quin tipus de 
formació donen. Als camps d'entrenament s'imparteixen 
lliçons d'història, de gènere, de resolució no-violenta de 
conflictes... No només s'ensenya a utilitzar una arma, es fa 
un èmfasis especial en l'educació política. Això explicava 
un comandant de les YPG, Heval Rustem: 

"La ment és la millor arma, i els homes estan al mig de 
la batalla. L'alliberament de les dones i especialment 
la batalla contra la identitat masculina i patriarcal d'un 
mateix és una de les batalles més dures que s'ha de 
combatre per tal de ser socialment efectiu. [...] Les YPG 
i YPJ estan completament compromeses amb valors hu¬ 
manístics com l'alliberament de les dones, la coexistèn¬ 
cia de tots els grups socials i a una vida en la democrà¬ 
cia de base, més enllà de la modernitat capitalista " 55 

Els graduats a les acadèmies de les YPG fan un jura¬ 
ment on prometen defensar el paradigma d'una societat 
democràtica, ecològica i alliberada del patriarcat. Aques- 

54. - SYRIA, Military Service, Mandatory Self-Defence Duty and 
Recruitment to the YPG http://www.nyidanmark.dk/NR/rdonlyres/ 
991 BA1 A7-84C6-42A2-BC 1 6-23CE6B5D862C/0/Syriennotat- 
26feb201 5.pdf 

55. - Janet Biehl, 1 de febrer 201 5, The First Kobanè http://www. 
biehlonbookchin.com/first-kobane/ 

ta formació pot ser una de les raons per les quals la moral 
i l'auto disciplina són tan altes a les YPG i expliquen els 
incomptables actes de sacrifici que duen a terme per tal de 
protegir el projecte de Rojava. 

Asayish 

A part de les YPG i YPJ existeix un altre organisme ar¬ 
mat a Rojava. Són els Asayish (seguretat en kurd), una 
força d'ordre civil que compleix funcions policials. Tot i 
aquesta definició ells mateixos volen allunyar-se del terme 
"policia". Creuen que la policia és una institució de con¬ 
trol social i ells entenen els Asayish com un organisme de 
protecció civil. 

Els Asayish estan vinculats als Consells Populars i els 
seus membres són escollits per aquestes per un període 
determinat. Com la resta de càrrecs a Rojava les funcions 
d'Asayish són rotatòries. A més, a nivell intern els Asayish 
també tenen la seva pròpia assemblea, on s'escullen els 
comandaments i es prenen les decisions. Però el punt més 
diferenciador dels Asayish respecte a una policia tradicio¬ 
nal és que es vol trencar amb l'especialització de la gestió 
i utilització legítima de la violència. Per a fer-ho, volen 
que tota la població hagi tingut formació d'Asayish durant 
almenys 6 setmanes en algun moment de la seva vida. 
D'aquesta manera, diuen, si tothom és capaç d'auto de¬ 
fensar-se i té els coneixements per resoldre conflictes, ja no 
és necessari un cos especialitzat. Volen que tothom sigui 
capaç de practicar l'autodefensa i d'intervenir en situaci¬ 
ons on en altres societats sols podria fer-ho la policia. Ve¬ 
iem doncs, que el seu objectiu final és eliminar els Asayish 
com a organisme. 

Sobre la formació d'Asayish cal destacar que la part 
d'autodefensa, és a dir, aprendre a utilitzar un arma o a 
respondre a una agressió és la part final de l'entrenament. 

La part principal és la formació en resolució no-violenta de 
conflictes i teoria feminista. 

Per altra banda, actualment la seva funció principal és 
la gestió dels controls de carretera, on es revisen vehicles i 
identificacions per evitar l'accés a les ciutats de terroristes 
o cotxes bomba. De fet aquests controls han estat objectiu 
de nombrosos atemptats per part de forces jihadistes. Una 
altra funció que tenen és la gestió del tràfic, principalment 
a Qamislo, ja que a la resta del territori no hi ha gaires 
vehicles. Finalment també actuen en conflictes civils i crims 
comuns, com robatoris, assassinats... 

Cal remarcar que els Asayish són els encarregats d'ac¬ 
tuar en un primer moment, en tots els casos l'actuació és 
pal·liativa, no resolutiva. Per a la solució permanent dels 
conflictes existeixen altres estructures basades en la justícia 
restaurativa. 

Justícia i resolució de conflictes 

Com hem dit abans, en cas d'haver un problema que 
requereixi una acció immediata, són els Asayish els res¬ 
ponsables d'aquesta. Però la solució de conflictes recau en 
el sistema de consells judicials lligat als Consells Populars. 

Els Consells Populars són competents per resoldre conflic¬ 
tes de tota mena, es discuteixen els casos, s'intenta arribar 
a resolucions basades en el consens i la compensació i, 
per altra banda, s'adopten mesures per protegir a la víc¬ 
tima. No obstant això, a vegades resoldre un conflicte és 
més complicat com per poder resoldre-ho en una reunió 
ordinària d'una Comuna. 

Per tal d'explicar el sistema judicial i com funciona la 
resolució de conflictes transcrivim a continuació un article 
d'Ercan Ayboga, un investigador universitari alemany que 
va viatjar vàries vegades a Rojava al llarg del 2014 i que 
ha estat seguint d'a prop el projecte. 

La clau és el consens: el nou sistema judicial de Rojava 56 

Després de l'inici de la revolució a Rojava el Juliol de 
2012, el sistema judicial siri es va demostrar obsolet. Òb¬ 
viament el poble, i el moviment polític iniciat per aquest, 
rebutjaven l'aparell de seguretat, els representants polítics 
estatals i les agències d'intel·ligència, però també rebutja¬ 
ven els representants judicials i molts van ser deposats dels 
seus càrrecs. 

Però igual d'important que expulsar el personal del rè¬ 
gim dictatorial del Baas era la qüestió de com seria la 
nova forma de justícia. En qualsevol societat que no és lliu¬ 
re de dominació, completament emancipada o alliberada 
socialment en termes de gènere, els crims (encara que si¬ 
gui a un nivell molt baix) encara succeiran; i especialment 
en un context de guerra, on la violència, els conflictes i el 
robatori són freqüents. 

Els fonaments d'aquest nou sistema de justícia són els 
Comitès de Pau i Consens. Alguns ja havien estat creats 
als anys 90', per part d'activistes kurds a ciutats de Síria 
amb grans majories kurdes afins. Fins a dia d'avui s'encar¬ 
reguen de mantenir la pau social al seu districte o localitat 
i prenen mesures contra la criminalitat i la injustícia social. 
Sota el règim Baas aquests comitès funcionaven clandes¬ 
tinament, ja que l'estat els veia com una amenaça al seu 
monopoli sobre la justícia, per tant, operaven de forma 
paral·lela al sistema judicial estatal. Tot i l'increment de 
la repressió a partir del 2000, i especialment a partir del 
2004, van aconseguir seguir existint, encara que en petits 
nombres i sense poder abastar la majoria de la població 
kurda. 

Després de l'alliberament de les localitats de Rojava a 
l'estiu del 201 2, als llocs que ja havien tingut experiència 


56.- Ercan Abyoga. Article publicat a l'agost del 2014. Consensus 
is Key: Newjustice System in Rojava. http://new-compass.net/articles/ 
consensus-key-new-justice-system-rojava 

amb els Comitès de Pau i Consens no hi va haver «caos» 
o confusió pel que fa a resoldre diferencies en casos civils 
i criminals. Els comitès existents es van convertir en el refe¬ 
rent per temes de justícia, i allà on no existien prèviament 
van ser ràpidament constituïts seguint el mateix model. 

L'estructura del sistema judicial 

Per descriure l'estructura del sistema judicial a Rojava 
hem d'analitzar l'estructura que s'ha desenvolupat al llarg 
dels darrers dos anys. Un cop les ciutats i viles van ser 
alliberades el 19 de juliol del 201 2, es van crear consells 
judicials regionals (en Kurd, diwana adalet). Aquests van 
emergir a iniciativa del Tev-Dem (Moviment per una Socie¬ 
tat Democràtica), que va organitzar els Consells Populars 
per tot Rojava; que eren la força decisiva que guiava la 
revolució. Els consells judicials van aplegar jutges, advo¬ 
cats, fiscals, juristes i d'altres persones que havien trencat 
amb el poder governamental. A més, les comunes eren 
també membres dels Comitès de Pau i Consens; i escollien 
els seus delegats. Des d'aleshores els consells judicials han 
estat crucials en la construcció del nou sistema judicial. 

Les tres regions de majoria kurda han estat recentment 
anomenades cantons; el més gran dels tres és Cizïrè. El 
seu consell judicial, que té onze membres, agrupa dife¬ 
rents consells de districte; els consells judicials a Afrïn i Ko- 
banè tenen set cada un (aparentment no hi seu gaire gent 
en aquests importants comitès). Aquests consells judicials 
es coordinen amb els Consells Populars i són responsables 
davant d'aquests; després d'àmplies discussions a les co¬ 
munes, es va fundar el nou sistema judicial. 

Al nivell més baix d'aquest nou sistema estan els Comitès 
de Pau i Consens, creats a nivell de vila, barri i a vegades 
fins i tot de carrer. Resolen casos sobre la base del con¬ 
sens. Si no ho aconsegueixen, el cas és portat al següent 

nivell. S'ha de remarcar que casos difícils com l'assassinat 
són directament tractats als nivells superiors. 

Al nivell comunal els Comitès de Pau i Consens tenen 
una estructura dual. Els comitès generals són responsables 
pels conflictes i crims; les comissions de dones són respon¬ 
sables dels casos de violència patriarcal, matrimoni forçat, 
poligàmia o d'altres relacionats. Aquestes comissions es¬ 
tan directament lligades a l'organització de dones Yekitiya 
Star (Estrella d'Unió de les Dones). 

Al següent nivell superior, a la principal ciutat de cada 
àrea, estan els tribunals populars (dadgeha gel), que van 
ser posats en marxa pels consells judicials. Els jutges mem¬ 
bres (dadger) poden ser proposats pels consells judicials 
o per qualsevol persona, no hi ha un requisit mínim. Els 
Consells Populars de nivell regional (com Serè Kaniyè, Qa- 
mi lo, Amude, Dèrik, Heseke, Afrín, Kobanè) discuteixen 
sobre els possibles candidats; a partir d'aquests s'escu- 
llen set persones per cada zona. Els escollits no tenen per 
què ser juristes; al contrari, a diferència d'altres sistemes 
judicials, alguns dels escollits no tenen cap experiència 
judicial. Es considera molt més important que la gent esco¬ 
llida siguin els que puguin representar els interessos de la 
societat. Els altres nivells del sistema judicial de Rojava són 
semblants als d'altres estats. 

Un cop tancat un procediment en un tribunal popular una 
de les parts pot objectar i portar el cas al tribunal d'apel- 
lacions (dadgeha istinaf). Rojava sols té quatre d'aquests 
tribunals, dos a Cizïrè, un a Kobanè i un a Afrín. En aquest 
nivell els jutges han de ser juristes. 

Al següent nivell, aquells que vulguin portar una deman¬ 
da tenen a la seva disposició el tribunal regional (dadgeha 
neqit); només n'hi ha un per cobrir els tres cantons. 

Finalment, hi ha el tribunal constitucional (dadgeha he- 
vpeyman), on els set jutges controlen que el contracte so¬ 
cial (que va ser adoptat a principis del 2014 en comptes 

d'una constitució), i altres lleis importants siguin respecta¬ 
des en els procediments i altres decisions del govern. 57 A 
cada regió els advocats (dizgeri) i altres fiscals dels tribu¬ 
nals populars treballen per l'interès comú. 

Al capdamunt del sistema legal està el parlament judicial 
(meclisa adalet); cada un dels tres cantons en té un. Cada 
parlament judicial està format per 23 persones: tres repre¬ 
sentants del ministeri judicial, recentment format al gener 
de 2014; onze dels consells judicials, set del tribunal cons¬ 
titucional i dos de l'associació d'advocats. Un membre del 
parlament judicial exerceix de portaveu. Aquesta composi¬ 
ció és un altre canvi important respecte als sistemes judici¬ 
als típics, ja que amb només tres representants, el govern 
transitori té molt poca influència legal. 

Els parlaments judicials tenen la responsabilitat d'as¬ 
segurar que el sistema legal s'acomoda a les necessitats 
d'aquesta societat en procés de democratització i ràpi¬ 
dament canviant. La prioritat principal és la reconstrucció 
del sistema judicial. Encara és només un esquelet, i molts 
detalls i pràctiques encara no s'han discutit o decidit. El 
sistema legal afronta la gran necessitat de treballar les no¬ 
ves bases jurídiques (la més important de les quals és el 
contracte social), però també s'ha de remetre a les lleis 
Síries existents, ja que encara no hi ha noves lleis per a 
cobrir tots els casos. Tot i això, no totes les àrees han de 
ser cobertes per noves lleis. 

Cada llei, regulació o pauta és analitzada de nou; els 
elements antidemocràtics són eliminats i reemplaçats per 
nous, i noves parts són afegides si és necessari. Els tres 
cantons es conceben a si mateixos com una part de l'estat 
Siri, però d'un estat democràtic. Si una transformació de¬ 
mocràtica no és possible, una nova llei completament nova 
per a l'àrea afectada serà creada. 


57.- Quan parla de govern es refereix a l'autoadministració demo¬ 
cràtica 

A més els parlaments judicials aconsellen en qüestions 
tècniques i administratives pendents d'aprovació. Els pro¬ 
blemes i demandes de l'associació d'advocats també es 
discuteixen aquí, i solucions comuns es desenvolupen. 

Fins ara el treball als parlaments judicials s'ha desenvolu¬ 
pat a través de moltes discussions, però els seus membres 
no han dissentit gaire, o almenys això diuen. Tenint en 
compte la pressió de construir un sistema judicial funcional 
relativament de pressa, no hi ha hagut molt temps per a 
discussions. Els debats profunds necessaris han estat pos- 
posats en la seva majoria pels pròxims anys; quan, espe¬ 
rem, hi hagi temps més pacífics. 

Educació del personal 

A mitjans del 2013 a Qami lo es va fundar una acadè¬ 
mia de juristes per als tres cantons de Rojava. Era neces¬ 
sària perquè el nou sistema judicial requereix almenys uns 
quants centenars de professionals i personal. Cada curs 
d'educació bàsica dura quatre mesos. Al maig del 2014 
dos grups d'unes 36 persones van completar la primera 
fase. Després de passar uns exàmens al final dels quatre 
mesos els estudiants poden començar a treballar al nou 
sistema judicial. Però la seva educació no acaba aquí, 
tornen a l'acadèmia a intervals regulars per seguir amb la 
formació durant molts mesos. Cóm es fa la formació enca¬ 
ra està sota discussió, ja que el relativament curt període 
de quatre mesos va ser instituït sols per la gran necessitat 
de professionals. 

Els resultats del nou sistema legal 

No cal dir que el nou sistema va abolir la pena de mort. 
La pena de cadena perpetua (el màxim permès són 20 
anys) pot ser aplicada sols en casos d'assassinat, tortura o 
terrorisme. Fins a dia d'avui 58 sols s'ha utilitzat dos cops a 

58.- Es refereix a l'estiu del 2014. 

Cizïrè: per a un home que va assassinar a una dona d'una 
forma salvatge i per a un home que va torturar i assassi¬ 
nar a un membre de les forces de seguretat (anomenades 
Asayish). 

A Rojava, la detenció i l'empresonament són conside¬ 
rades com l'última opció. I d'acord amb els principis del 
sistema legal, la persona empresonada no ha de ser con¬ 
siderada com un criminal, sinó com a algú a ser rehabili¬ 
tat. Les presons són enteses com a institucions educatives i 
quan els mitjans ho permetin han de ser transformades en 
centres de rehabilitació; no seran institucions punitives. Les 
comissions judicials de Rojava estan especialment preocu¬ 
pades amb la qüestió de les condicions de les presons; ja 
que, tal com un membre del consell judicial ens va expli¬ 
car: «Ja hem privat als presoners de la seva llibertat; no 
volem castigar-los més amb l'estat de les presons». 

En els darrers dos anys, i com a resultat del nou sistema 
de justícia i especialment de la major autoorganització de 
la gent en comunes i consells, el nombre de crims ha bai¬ 
xat lentament, encara que les xifres exactes encara són 
difícils de determinar. Els crims es concentren a les perifè¬ 
ries urbanes. Al Kurdistan Sud 59 , els anomenats assassinats 
d'honor segueixen sent comuns, però a Rojava, especial¬ 
ment a causa del treball del moviment de dones, aquests 
crims s'han reduït de forma notable. 

Els Comitès de Pau i Consens 

La diferència bàsica entre el sistema judicial de Rojava i 
els sistemes judicials d'altres tipus d'estats (capitalistes, so- 
cialistes-reals, parlamentaris, dictatorials...), és l'existència 
dels Comitès de Pau i Consens en l'àmbit local i el rol que 
juguen en l'estructura comunal. 

Els membres dels Comitès de Pau i Consens són escollits 
pels consells populars. Al nivell de comuna, tots els resi- 

59.- NdT: Kurdistan Iraquià 

dents assisteixen a una assemblea i escullen els membres. 
Al següent nivell superior, el districte o la comunitat de 
viles, els membres dels Comitès de Pau i Consens són es¬ 
collits quan al Consell Popular es reuneixen els delegats de 
les comunes. Als nivells superiors del sistema de consells 
no hi ha Comitès de Pau i Consens. 

El sistema de consells de Rojava va ser construït a l'inici 
de la revolució Síria tres anys enrere; per tant els Comitès 
de Pau i Consens van ser creats al nivell de vila i distric¬ 
te. A partir de 2012, amb el sorgiment de les comunes, 
els Comitès de Pau i Consens comencen a ser escollits als 
nivells més baixos. La majoria de les comunes no tenen 
autoritat sobre aquests comitès. 60 

Com he mencionat abans, els primers Comitès de Pau i 
Consens van ser creats als anys 90', cosa que beneficia 
l'estructura de consells populars. Sense aquesta duradora 
experiència hagués estat molt difícil crear aquests comitès 
tan ràpidament en altres zones. Els més de quinze anys 
d'experiència van ser molt valuosos. 

Cada Comitè de Pau i Consens normalment consisteix 
entre cinc i nou persones, amb una quota de gènere del 
40%. La gent escollida normalment són aquells que tenen 
l'habilitat de mediar entre les parts en conflicte. La majoria 
són majors de 40 anys. 

Els procediments dels comitès no estan escrits i registrats 
amb gaire detall o en la seva totalitat. Les normes i princi¬ 
pis han estat desenvolupats amb la pràctica al llarg dels 
anys i, fins a cert punt, són transmesos verbalment. 

Els membres dels Comitès de Pau i Consens no s'han 
d'entendre com els magistrats tradicionals, ja que són es¬ 
collits democràticament amb paritat de gènere. Això és im¬ 
portant, ja que els consells i el moviment polític que dona 
suport a la constitució dels comitès està influenciada pels 

60.- És a dir, participen de la seva elecció i tenen mecanismes de 
fiscalització, però el comitè manté la seva independència 

consells de savis de la societat tradicional. Aquests con¬ 
sells de savis pràcticament no existeixen avui en dia, van 
ser dissolts durant els anys 60' i 70'. Rojava s'identifica 
amb aquestes institucions tradicionals, però les va infondre 
amb els valors del contracte social: democràcia de con¬ 
sells, alliberament de gènere i drets humans. Incorporant 
i superant els tradicionals consells de savis, creen un pont 
d'entesa entre el que és tradicional i la revolució. 

L'estructura paral·lela de les comissions de dones i la Yiki- 
tiya Star ha de garantir que les estructures feudals no tenen 
jurisdicció en casos de violència patriarcal. En aquest con¬ 
text les dones són la força directriu. 

L'objectiu dels Comitès de Pau i Consens no és condem¬ 
nar una o ambdós parts en un procediment, sinó aconse¬ 
guir un consens entre les parts en conflicte. Si és possible, 
l'acusat no és ostracitzat amb un càstig o tancat, sinó que 
se li fa entendre que la seva actitud ha portat a una injus¬ 
tícia, perjudici o lesió. Si és necessari, la qüestió es discu¬ 
teix durant molt de temps. Arribar a un consens entre les 
parts és un resultat que porta a una pau més duradora. 

A llarg termini això és un gran benefici per a la societat 
local, ja que promou un acostament entre grups i individus 
i promou la pau. La solidaritat social i la cohesió social 
creixen en aquesta terra; aquesta ha estat l'experiència 
de dos anys de revolució a Rojava. Avui a les comunes 
i localitats, si la majoria de gent actua en solidaritat, són 
capaços de fundar cooperatives i són capaços de prendre 
decisions plegats; és parcialment gràcies al fet que el tre¬ 
ball dels Comitès de Pau i Consens ha estat exitós. 

Que els comitès són acceptats per la societat i que tenen 
un gran respecte es pot veure també en el fet que cada 
cop més i més gent d'altres grups ètnics s'hi adrecen per 
a solucionar els seus problemes. No s'ha d'oblidar que un 
gran nombre d'àrabs viu a algunes ciutats de Rojava. 

Un altre indicador dels efectes positius dels comitès és el 
fet que allà a on estan ben organitzats, les disputes i els 
altercats entre individus, famílies i grups estan reduint-se a 
poc a poc; a més el crim, especialment els robatoris, està 
en declivi. 

Ercan Ayboga, Estiu de 2014 


Nota final sobre justícia 

El nou sistema judicial intenta deixar enrere el concepte 
de justicia punitiva per utilitzar el de justicia restaurativa, 
garant de la cohesió i pau socials. Com a exemple del 
seu compromís cap a aquest nou model de justicia és inte¬ 
ressant comentar el cas concret dels presos de guerra de 
l'Estat Islàmic. En cap cas són maltractats, son atesos igual 
que la resta de presos i no se'ls aplica cap càstig més 
enllà de l'empresonament. Durant el període en que estan 
empresonats reben educació sobre principis morals i ètics, 
així com sobre feminisme i formació política. Normalment 
aquest procés dura entre sis mesos i un any. Passat aquest 
temps en la majoria dels casos són posats en llibertat. El 
2012 va succeir que 5 presos del grup jihadista Al-Nusra 
quan van ser alliberats van tornar a les files del seu antic 
grup i van capturar 50 dels seus antics companys per a 
portar-los a Rojava per tal que els eduquessin també. 61 

Educació 

Hem pogut veure en els anteriors capítols que la forma¬ 
ció i l'educació són un punt clau per al moviment. Creuen 
que sense una població degudament formada i polititza¬ 
da no es pot mantenir el projecte de transformació social 
que estan duent a terme. Els paradigmes del nou sistema 
educatiu són democràcia de base, l'economia ecològica i 


61.- Sores, Juny de 2015 http://rojavanoestasola.noblogs.org/ 
post/2015/06/1 3/cronicas-desde-rojava-parte-iii-marzo-y-abril/ 

l'emancipació de gènere. Aquests són els conceptes que 
vehiculen l'ensenyament a Rojava. 

A continuació transcrivim un article de Janet Biehl, que 
a l'octubre del 2014 va estar al cantó de Cizïrè i va tenir 
l'oportunitat de vuere l'aplicació del confederalisme demo¬ 
cràtic de primera mà. En aquest article fa una petita expli¬ 
cació del model educatiu a Rojava. 

Dues acadèmies a Rojava 62 

"Us heu d'educar, les vint-i-quatre hores del dia, per 
aprendre a debatre, a prendre decisions de forma col- 
lectiva. Heu de rebutjar la idea que algun líder vindrà 
i li dirà a la gent què ha de fer; en lloc d'això, heu 
d'aprendre a exercir l'autogovern com a pràctica col- 
lectiva... Ensenyar-nos els uns als altres. Quan poses 
a deu persones juntes i els hi demanes una solució a 
un problema o els hi planteges una qüestió, busquen 
de forma col·lectiva una resposta. Crec que d'aquesta 
forma trobaran la solució correcta. I aquesta discussió 
servirà per a polititzar-los" 

- Salih Muslin, co-president del PYD, novembre de 2014. 

Després de la revolució de 2012, quan les recentment 
creades institucions d'autogovern varen arribar al poder 
a Rojava, la necessitat d'un nou model educatiu es va fer 
patent. No tots els habitants del Kurdistan Occidental eren 
illetrats; les taxes de graduats en estudis superiors eren i 
són altes; tal com vàrem poder comprovar la delegació 
acadèmica durant la visita el desembre de 2014. Però 
l'educació era crucial per a construir la cultura revolucio¬ 
nària en la qual les noves institucions poguessin desenvo- 
lupar-se. No es tracta d'un assumpte que impliqui només a 


62.- NdT: Les cites han estat editades per a fer-les més concises. 

infants i joves, sinó que els adults, fins i tot ancians, també 
n'han de formar part. 

Tal com ens va explicar Aldar Xelïl, membre del consell 
del Tev-Dem, el projecte polític de Rojava "no consisteix 
només a canviar el règim , sinó en construir una mentalitat 
que porti la revolució a la societat. Es tracta d'una revolu¬ 
ció del nostre model de societat." Dor Tn Akïf, professora, 
afegia: "La percepció ha de canviar, ja que l'educació és 
molt important per a l'èxit de la nostra revolució en aquests 
instants. L'educació és crucial." 

El primer obstacle al qual va haver d'enfrontar-se la revo¬ 
lució fou la de l'idioma vehicular. Durant les quatre dèca¬ 
des sota el règim de la família Assad, els infants kurds ha¬ 
vien d'aprendre àrab i estudiar en àrab. La llengua kurda 
estava prohibida a la vida pública; ensenyar-la era delicte 
i podia ser penat amb empresonament i fins i tot tortures. 
És per això que quan els kurds siris varen prendre el con¬ 
trol de les seves comunitats, varen iniciar immediatament 
una campanya d'ensenyament de la llengua kurda. La pri¬ 
mera escola oberta fou l'escola de ehïd Fewzï, al cantó 
d'Efrín, seguida de dues més a Kobanè i Cizïrè. Pels vols 
de l'agost de 2014, només a Cizïrè ja hi havia 670 esco¬ 
les amb 3000 professors oferint cursos de llengua kurda a 
49000 alumnes. 

L'Acadèmia Mesopotàmica de Qamislo 

El 8 de desembre la delegació acadèmica visità la prime¬ 
ra i única institució d'educació superior de Rojava, l'Aca¬ 
dèmia de Ciències Socials de Qamislo. El règim d'Assad 
no havia permès mai l'existència d'aquest tipus d'instituci¬ 
ons a les regions kurdes; aquesta va obrir el setembre de 
2014 i encara està en construcció. 

L'ensenyament i els debats tenen lloc predominantment 
en kurd, tot i que diverses fonts de consultes es troben en 

àrab, doncs bastants textos essencials no han estat traduïts 
encara al kurd. 

Allà vàrem conèixer diversos membres de l'administració 
i de la plana docent, incloent-hi el rector, Rojda Firat, i els 
professors Adnan Hasan, Dor ïn Akïf, Medya Doz, Meh- 
mod Kalè, Murat Tolhildan, Serhat Mosis i Xelïl Hussein. 

Un dels reptes als quals han de fer front, ens comenta¬ 
ven, és al fet que els habitants del nord-est de Síria pensen 
que han d'anar fora per a rebre una bona educació. "Vo¬ 
lem canviar això," ens comenta un professor, assegurant 
que es tracta d'una noció instigada per les forces hege¬ 
mòniques del país. "No volem que la gent se senti inferior 
per ser d'on són. A l'Orient Mitjà hi ha un gran dipòsit 
de coneixements i saviesa, i volem fer-lo sortir a la llum. 
Molts dels grans esdeveniments de la història han tingut 
lloc aquí." 

L'any escolar es divideix en tres períodes, cadascun d'en¬ 
tre tres i quatre mesos, que avancen progressivament des 
de temes generals fins a l'especialització mitjançant pro¬ 
jectes finals. Les matèries curriculars comprenen principal¬ 
ment història i sociologia. Per què centrar-se en aquestes 
àrees? "Són crucials," ens comenten. Durant el règim, "la 
nostra existència [com a kurds] era negada. Estem inten¬ 
tant mostrar que existim i que hem fet grans sacrificis pel 
camí... ens considerem part de la història, subjectes histò¬ 
rics." El sistema educatiu busca " treure a la llum la histò¬ 
ria dels pobles que han estat negats... amb la voluntat de 
construir una nova visió que ens permeti superar els anys 
i segles d'esclavatge del pensament que ha estat imposat 
a la gent." El seu objectiu últim és "construir una nova 
història." 

El temari de sociologia ofereix una visió crítica al pen¬ 
sament positivista del segle XX i busca desenvolupar en 
el seu lloc unes ciències socials alternatives per al segle 
XXI, allò que Abdullah Ocalan anomena "sociologia de la 
llibertat." Per als projectes finals, els estudiants han de triar 

un problema social concret, investigar-lo i escriure una tesi 
de com resoldre'l, de forma coherent amb aquesta alter¬ 
nativa. Així, l'ensenyament pràctic alhora que intel·lectual 
persegueix un bé social. 

Al contrari que els seus homòlegs occidentals, la peda¬ 
gogia de l'acadèmia rebutja la transmissió unidireccional 
del coneixement. De fet, la distinció entre alumnes i pro¬ 
fessors no és estricta. Els professors aprenen dels alumnes 
i viceversa; en teoria, a través de la discussió entre sub¬ 
jectes, arriben a conclusions compartides. Els instructors 
no són necessàriament professors; es tracta de gent a la 
qual les seves experiències al llarg de la vida els han do¬ 
nat coneixements que ara poden compartir. Un professor, 
per exemple, recull llegendes i contes populars un dia a la 
setmana. " Volem que els professors ens ajudin a entendre 
el significat de la vida. Ens centrem a donar significat a les 
coses, en ser capaces d'interpretar i comentar, així com 
analitzar." 

Els i les estudiants duen a terme exàmens, però aquests 
no tenen com a finalitat avaluar els coneixements; servei¬ 
xen "com a recordatoris, com si es tractés d'un diàleg." 
Els professors, al seu torn, són subjectes d'avaluació per 
part dels alumnes. "No expliques això gaire clar," pot dir 
un alumne. Un professor que és criticat ha de parlar amb 
l'alumne sobre el problema fins que tots dos arribin a un 
punt d'enteniment. 

En molts aspectes, la línia pedagògica em va recordar 
a les idees educatives proposades pel filòsof americà del 
segle XX John Dewey (1859-1952). Com els professors 
de Rojava, Dewey era crític amb els mètodes tradicionals, 
en què els mestres transmetien els coneixements de forma 
unidireccional a estudiants passius. En comptes d'això, 
concebia l'educació com un procés interactiu, en què els 
alumnes exploren qüestions socials a través d'un intercanvi 
amb els seus professors. 

Dewey hauria aprovat que a l'acadèmia, en comptes 
d'exigir als estudiants que memoritzin, se'ls ensenya a 
trencar barreres. "Emfatitzem que cadascú és un subjec¬ 
te." Més encara, s'estimulen hàbits per a un aprenentatge 
constant al llarg de la vida: "El nostre objectiu és donar 
als estudiants l'habilitat d'autoeducar-se," més enllà de la 
graduació. Dewey també creia que l'ensenyament havia 
de dirigir-se a tota la persona, no només al seu intel·lecte; 
havia de ressaltar la nostra condició humana, i havia de 
continuar tota la vida. 

L'acadèmia no busca desenvolupar professionals sinó 
cultivar persones equilibrades. "Creiem en els éssers hu¬ 
mans com a organismes; no podem separar-los en parts, 
dividir-los en ciències," ens va dir un professor. "Un pot 
ser escriptor o poeta i alhora estar interessat en economia 
i entendre-la, ja que totes són coses que formen part de la 
vida." 

Durant dècades, les escoles del règim, amb la seva visió 
nacionalista, va intentar construir una mentalitat autorità¬ 
ria. L'Acadèmia Mesopotàmica busca trencar amb aquest 
passat obscur "ajudant a crear individus lliures amb pensa¬ 
ment lliure." Altre cop em va recordar Dewey, el qual tam¬ 
bé rebutjava la noció del fet que la meta de l'educació era 
la creació de treballadors dòcils en estructures de treball 
jeràrquiques. En comptes d'això, ell creia que l'educació 
havia de servir als estudiants per a assolir el màxim del seu 
potencial humà. 

L'Acadèmia Mesopotàmica no estimula el professiona¬ 
lisme; molt menys ensenyar als seus alumnes a mirar de 
maximitzar el seu èxit econòmic. Als Estats Units, masses 
d'alumnes brillants es dirigeixen a Wall Street per a fer 
carrera com a especuladors, però l'educació a Rojava no 
consisteix en "construir-te una carrera i fer-te ric." Més avi¬ 
at als alumnes se'ls ensenya a "preguntar-se com poden 
enriquir la societat." 

John Dewey creia que el propòsit últim de l'educació 
era crear persones reflexives que participessin èticament 
en una comunitat democràtica, i que l'educació havia de 
ser per tant una força de canvi social. Com fent-se ressò 
d'aquesta idea, un dels instructors ens va remarcar " quan 
fem ciència per a la societat, el que estem intentant és llui¬ 
tar per la llibertat social." 

Cap dels professors de l'acadèmia va mencionar John 
Dewey, i no hi ha motiu per pensar que coneguin les se¬ 
ves idees; segurament hi hauran arribat de forma indepen¬ 
dent. Però la similitud era colpidora. 

Vaig quedar impactada també per una altra coincidèn¬ 
cia. A mitjans del segle XX, les idees de Dewey varen in¬ 
fluir profundament diverses escoles experimentals als Estats 
Units. La més destacada fou el Goddard College, localitzat 
al bell mig de Vermont i el qual fou entre els anys seixanta 
i setanta un baluard de l'educació seguidora dels principis 
de Dewey. Durant la major part dels setanta, un dels pro¬ 
fessors al Goddard College fou Murray Bookchin, el qual 
ensenyà allà les seves idees sobre "ecologia social". Bo¬ 
okchin no va escriure de forma específica sobre educació, 
però els seus escrits sobre democràcia i ecologia varen in¬ 
fluenciar enormement a Abdullah Ocalan i el confederalis- 
me democràtic, la ideologia guia del projecte de Rojava. 

Algunes paraules més sobre l'educació a Rojava 

És interessant tenir en compte altres aspectes no reco¬ 
llits o no suficientment explicats a l'article de Janet Bie- 
hl. L'educació a tots els nivells es dóna a les acadèmies. 
Anomenen així les institucions educatives perquè creuen 
que és un terme més adequat per al tipus d'educació que 
duen a terme. Per a ells l'acadèmia és un espai on la so¬ 
cietat construeix el seu propi poder intel·lectual, produint 
coneixement i ciència per si mateixa. És per això que la 
majoria d'objectes d'estudi tenen relació amb els proble- 

mes socials reals. S'han creat tot tipus d'acadèmies i arreu 
del territori. N'hi ha a nivell de comuna i n'hi ha a nivell 
de cantó. Les acadèmies responen a necessitats de forma¬ 
ció de la societat. Per exemple hi ha acadèmies on es fa 
formació d'autodefensa, de dones, de joves, d'economia, 
de llei, sociologia, historia i qualsevol altra matèria que es 
consideri necessari. 

L'educació bàsica i infantil és un dels punts on també 
estan treballant molt a fons. Les escoles del règim encara 
es mantenien en alguns llocs, davant la manca de mitjans 
per substituir-les; però en la major part de la regió el siste¬ 
ma escolar ha passat a ser controlat pel poble. Han creat 
els seus propis llibres de text, introduint temes d'igualtat 
de gènere i de coexistència pacífica entre diferents grups 
socials. Per altra banda la relació amb els professors és 
radicalment diferent, la relació que es crea amb els infants 
és d'igualtat i d'amistat, no de dominació i autoritat. A més 
no hi ha un pla educatiu únic. Cada cantó crea el seu pro¬ 
pi pla educatiu, seguint un paradigma comú (democràcia 
de base, economia ecològica i alliberament de la dona), 
però adaptant-lo a la realitat social de cada un. En tots els 
casos es respecta la identitat ètnica i religiosa dels infants 
en l'educació. 

Finalment cal afegir que han creat els seus propis mit¬ 
jans de comunicació. Han creat la seva pròpia cadena de 
televisió, vinculada als Consells Populars i han aparegut 
multiutd de diaris de forma descentralitzada. Aquests mit¬ 
jans serveixen a la població per informar-se i educar-se de 
forma independent als mitjans controlats pels estats, així 
com per poder influir en el contingut. Per exemple han cre¬ 
at una cadena de televisió dedicada a explicar la història 
del moviment revolucionari kurd. 

La idea principal del sistema educatiu de Rojava és que 
l'educació no sigui una eina de dominació de l'estat o 
d'un grup social sobre els altres, sinó una eina d'empode- 

rament individual que condueix a una societat alliberada, 
cohesionada i participativa. 

Salut 

La situació referent a la salut és molt més complicada 
que la resta de temes. En aquest àmbit és on la manca de 
recursos, l'embargament i la destrucció produïda per la 
guerra es fa notar més. 

Primer de tot, cal dir que a Rojava encara hi ha dos hos¬ 
pitals controlats pel govern, un a Qamishli i l'altre a Derik, 
però el règim sols paga el salari dels metges, la resta de 
necessitats financeres de l'hospital han de ser cobertes per 
l'autoadministració. De totes maneres aquests dos hospi¬ 
tals atenen a un nombre insignificant de la població, ja 
que la majoria de serveis mèdics especialitzats no es po¬ 
den utilitzar per manca de fons, material o personal que el 
sàpiga utilitzar. 

La gran majoria de l'atenció sanitària es duu a terme a 
centres mèdics creats i gestionats pel Tev-Dem a través de 
les comunes o consells. Originàriament hi havia uns 700 
doctors a Rojava, avui en dia sols en queden 100 per 
cobrir una població de més de 4,5 milions de persones. A 
aquests doctors s'han de sumar uns 190 voluntaris de Hey- 
va Sor a Kurd (Mitja Lluna Kurda), que treballen de forma 
voluntària; i la majoria dels quals no ha completat una for¬ 
mació sanitària professional. Falten metges especialitzats, 
per exemple no hi ha cap neurocirurgià que pugui tractar 
amb casos de ferides de bala al cap. La cirurgia és duta 
a terme en condicions molt precàries per part dels metges. 

Per altra banda la majoria d'hospitals i infraestructures 
sanitàries han estat destruïdes per la guerra; per exemple, 
l'hospital de Serekaniye durant un temps es va instal·lar a 
una antiga fàbrica de fosfats, ja que l'edifici original va 
quedar arrassat. Però el principal problema és la manca 
de medecines. L'embargament al qual està sotmesa Rojava 

fa que no puguin entrar subministres de cap tipus, ni tan 
sols medecines o ambulàncies. La majoria de medecines 
entren de contraban o quan algun comboi d'ajuda huma¬ 
nitària aconsegueix creuar la frontera amb Iraq o Turquia 
sense ser saquejat pels guardes a la frontera. A aquesta 
manca s'afegeix la inexistència d'un banc de sang a tota 
Rojava. En cas de baixes durant els combats es fan anun¬ 
cis a través de megàfons i ràdio demanant a la població 
donacions de sang per a ús immediat. Per altra banda 
l'equipament mèdic dels hospitals ha estat en la seva gran 
majoria destruït o saquejat i no hi ha equipament per a 
monitoritzar els pacients, per assistir la respiració o per 
diagnòstics bàsics. La flota d'ambulàncies també és força 
reduïda, sols queden unes 30, que estan molt pobrament 
equipades i no estan adaptades als transports fora de car¬ 
retera, com és necessari a la regió. 

Un altre dels problemes ha estat el massiu desplaçament 
de refugiats a Rojava, provinents d'altres zones de Síria o 
Iraq. Per exemple, quan a l'estiu del 2014 les YPG i YPJ 
van intervenir a Sinjar per tal de salvar a la població Yezi- 
di del genocidi que estaven patint a mans de Daesh. Van 
arribar 100 mil refugiats de cop al cantó de Cizïrè. Tots 
amb necessitats mèdiques molt greus, molts havien estat 
dies sense menjar ni beure, exposats a les inclemències 
temporals. Tots van ser atesos amb els mitjans dels que 
disposaven. 

Davant d'aquesta precarietat material i personal, i de 
les ingents necessitats de la població, s'estan fent molts 
esforços per garantir accés a la sanitat de forma gratuïta 
per a tothom. L'objectiu és atendre a tothom, sense impor¬ 
tar l'origen ètnic o religiós, 63 creuen que l'accés a la salut 
ha de ser a cost zero o a un cost molt baix. Per a fer-ho 


63.- Fins i tot curen als presoners de Daesh que tenen sota custò¬ 
dia; cosa increïble, ja que als milicians de les YPG o YPJ que cauen 
en mans de Daesh en la majoria de casos els espera, com a mínim, la 
decapitació 

realitat sols compten amb la solidaritat d'ells mateixos. Els 
Consells Populars creen, financen i gestionen les instituci¬ 
ons de salut bàsiques a on es realitzen la majoria de cures. 
A vegades es cobren alguns serveis mèdics, però sols a 
aquells que tenen els mitjans per pagar-los. 

Per altra banda estan intentant canviar l'enfocament clàs¬ 
sic de la medecina, un doctor explicava: "Bé, creiem que 
el millor enfocament sobre la salut pública és la prevenció, 
la majoria de malalties són causades per l'estrès. Creiem 
que si reduïm l'estrès, els nivells de malalties cardiovas- 
culars, diabetis, fins i tot càncers, baixaran. Així que el 
nostre pla en últim terme és reorganitzar les ciutats perquè 
siguin en un 70% espai verd...". 

La idea no només és crear un sistema sanitari modern i 
gratuït. També volen reunir i difondre els coneixements so¬ 
bre salut en termes de cures i prevenció, de tal manera que 
es desespecialitzi. Creuen que si la gent és més conscient 
de com funciona la salut les malalties es reduiran. També 
creuen que modificant l'estil de vida del capitalisme, que 
aïlla a la gent i els desconnecta de la naturalesa, es po¬ 
den reduir les malalties físiques i mentals. Evidentment, tota 
aquesta voluntat de canvi topa amb els límits materials i 
amb el context de guerra. 

Feminisme 

Una de les característiques més importants del procés 
que s'està duent a Rojava és el paper de les dones. Hem 
deixat per al final l'anàlisi del tema del feminisme, ja que 
és un aspecte de la revolució que és transversal i influen¬ 
cia tots els altres aspectes d'aquesta. En els darrers capí¬ 
tols ja s'han anant introduit alguns punts, però hem cregut 
pertinent dedicar un apartat sencer per tal de percebre 
millor la seva magnitud. Podem dir que el feminisme és un 
concepte que avui en dia és present pràcticament a totes 
les àrees socials de Rojava que estiguin influenciades pel 

moviment d'alliberament kurd afí al Confederalisme Demo¬ 
cràtic. 

No deixa de sorprendre veure un procés d'empodera- 
ment femení tan radical a una regió com és Orient Mitjà, 
on trobem algunes de les pràctiques patriarcals més ex¬ 
tremes. Aquest procés és directament gràcies al moviment 
d'alliberament kurd del PKK i concretament al Confedera¬ 
lisme Democràtic d'Abdullah Òcalan. 

Com hem explicat abans per al Confederalisme Demo¬ 
cràtic el feminisme és una peça clau de tot procés revoluci¬ 
onari. A Rojava estan duent a terme una revolució feminista 
que aporta esperança a la resta de la regió. Les persones 
implicades expliquen que una revolució que no transforma 
d'arrel l'estatus de les dones no és una revolució, ja que 
deixa intactes les relacions de poder sobre la meitat de la 
població; que la llibertat de la dona és inseparable de la 
llibertat de tota la societat. Creuen que les dones són "les 
actrius principals en l'economia, la societat i la història." 64 
A més relacionen el sistema estatal amb l'opressió de les 
dones, creuen que sense lluitar per l'autonomia democrà¬ 
tica i contra el poder estatal, l'alliberament de la dona no 
és possible. 

Aquest procés d'empoderament de la dona i de destruc¬ 
ció del patriarcat s'està duent a terme a tots els nivells: 
polític, productiu, educatiu, militar... Als mitjans de comu¬ 
nicació occidentals sols s'ha fet ressò de la presència de 
dones en els combats contra Daesh, però no han parat 
atenció sobre els seus motius. Tal com explica Dilar Dirik: 

"Després de l'ascens de l'Estat Islàmic, el món s'ha 
adonat que hi ha dones lluitant al Kurdistan. Moltes 
persones que desconeixien el que passava en aquesta 
regió s'han sorprès que les dones d'una societat que es 
veu com a conservadora i dominada pels homes lluitin 

64.- Janet Biehl. Desembre 2014 Pobres en Recursos, rics en espe¬ 
rit. http://www.upaya.es/?p=l 858 

i fins i tot derrotin aquesta organització brutal. Els mit¬ 
jans de comunicació capitalistes de masses, i fins i tot 
les seves revistes de moda, s'han afanyat a apropiar-se 
i instrumentalitzar la lluita legítima d'aquestes dones 
com si fossin una mena de fantasia sexi a l'estil occi¬ 
dental. Han focalitzat el seu interès en elements molt 
superficials com que "els combatents de l'Estat Islàmic 
tenen por de les dones kurdes perquè si una dona els 
mata no van al cel". Però ignoren que aquest és un 
tema profundament complex i que hi ha alguna cosa 
més que lluita armada en aquest conflicte. El que hi ha 
és un projecte polític d'emancipació radical. " 6S 

Intentarem posar una mica de llum sobre aquest aspecte 
tant essencial de la revolució a Rojava. 

Autodefensa 

El moviment polític revolucionari a Rojava sempre ha tin¬ 
gut el feminisme com una de les seves bases, ja que està 
inspirat en el Confederalisme Democràtic. Tot i això l'inici 
de l'expansió del feminisme a Rojava el podem trobar a 
les YPJ, les YekTneyèn Parastina Jinè o les Unitats de De¬ 
fensa de les Dones. Les YPJ són la contrapart femenina de 
les YPG, però mantenen la seva pròpia autonomia i estruc¬ 
tura. Es van formar el 2012, després d'un congrés on es 
va discutir la necessitat de crear una estructura femenina 
pròpia, com una forma d'empoderament i per demostrar 
la capacitat de les dones d'assumir les tasques militars al 
mateix nivell que els homes. Abans de la revolució ja hi 
havia organitzacions autònomes de dones i guerrilles de 
dones, però les estructures patriarcals tradicionals impera¬ 
ven a tota la societat. La formació de les YPJ va permetre 
a les dones un espai d'autonomia, on lluitar per la llibertat 
i on guanyar consciència política i social. El fet d'ajun- 


65.- Entrevista a Dilar Dirik. 6 de Novembre 2014 https://directa. 
cat/que-ha-kobane-es-un-projecte-politic-demancipacio-radical 

tar-se amb altres dones va fer que s'empoderessin, que 
poguessin desenvolupar les seves pròpies capacitats sense 
limitacions. I el més important: els va donar les eines per 
defensar la seva llibertat. 

Un cop creades les YPJ es va redactar un codi de funci¬ 
onament intern, on es buscava crear una estructura el més 
democràtica possible. També es va començar a treballar 
més enllà de la formació militar, impartint cursos de for¬ 
mació política, social, de feminisme i d'altres temes que 
creien convenients. 

A poc a poc van anar guanyant-se el respecte de la so¬ 
cietat, al camp de batalla van demostrar la major valentia 
i determinació. Moltes dones, especialment noies joves, es 
comencen a unir a la guerrilla, com una forma d'escapar 
dels ambients tradicionals i asfixiants familiars. Veuen en 
les YPJ una opció d'alliberament personal i col·lectiu. 

El respecte i admiració guanyades van servir perquè el 
discurs de les dones comencés a estendre's per tota la so¬ 
cietat i el moviment feminista incidís més enllà de les YPJ. 

Les dones del moviment creuen que arribarà el dia que 
una organització com les YPJ ja no serà necessària, ja 
que podran estar integrades dins les YPG sense que això 
suposi una renúncia a les seves demandes. Tot i això tenen 
clar que en un futur pròxim seguirà sent necessari que les 
YPJ segueixin existint com una organització armada feme¬ 
nina independent, per tal de fer de contrapès a les milícies 
tradicionalment masculines com les YPG. 

Presa de decisions 

Fins al febrer del 2015, la principal organització civil 
de dones, que agrupa altres organitzacions, havia estat la 
YekTtiya Star i ha sigut la principal impulsora de les trans¬ 
formacions feministes a nivell civil a Rojava. Però en el 
darrer congrés del febrer es va decidir agrupar-se en el 
KJA (el Congres de Dones Lliures). 

Sobre la presa de decisions ja hem explicat els dos can¬ 
vis més rellevants i visibles: el sistema de co-lideratge i les 
quotes de gènere del 40%. A partir d'aquests dos mecanis¬ 
mes s'assegura una paritat de gènere a totes les estructures 
i organitzacions. 

Però hi ha un altre mecanisme molt important per a en¬ 
tendre la rellevància política és la creació dels Consells 
de Dones, que creen una dualitat del sistema de Consells 
Populars, a través de l'existència d'un organisme de dones 
equivalent a cada nivell dels Consells Populars. Les dones 
tenen les seves pròpies comunes no-mixtes, coordinades a 
través d'un sistema de consells igual que el dels Consells 
Populars. Aquesta estructura paral·lela no decideix sobre 
assumptes generals, però si que els discuteixen per decidir 
quina posició portaran a les reunions mixtes. Per altra ban¬ 
da, té capacitat prioritària de decisió sobre els assumptes 
que afecten específicament a les dones. Si hi ha un con¬ 
flicte social, per exemple un conflicte interpersonal, una 
comissió del consell popular intenta resoldre'l (normalment 
el Comitè de Pau i Consens). El consell de dones té també 
una comissió com aquesta i si veu que la qüestió implica a 
les dones, com ara en un conflicte de violència domèstica, 
i està en desacord amb el consell popular, té poder de veto 
sobre aquest. El veto s'accepta sempre i si una qüestió no 
es pot resoldre al nivell més baix es porta al nivell superior, 
però sempre s'intenta treballar tots els problemes a nivell 
local i descentralitzat. 

Per altra banda cal detallar una mica més com funcio¬ 
na l'elecció en el sistema de co-lideratge, ja que l'home i 
la dona que han d'ocupar un càrrec s'escullen de forma 
diferent. Per un costat l'home és escollit a la corresponent 
reunió del sistema de Consells Populars entre totes les per¬ 
sones que hi participen. Però en l'elecció de la dona sols 
hi participen les dones i se l'escull des del corresponent 
nivell dels Consells de Dones. Per tant veiem que les dones 

participen en l'elecció de les dos persones i en canvi els 
homes sols participen en l'elecció de l'home. 

Un dels principals objectius dels consells de dones és 
l'empoderament de les dones i la politització d'aquestes. 
S'intenta que als consells de dones hi participin totes les 
del veïnat. Per tal d'aconseguir-ho dos cops al mes visiten 
diferents cases per xerrar amb les dones que encara no 
participen. Tal com ho expliquen elles: "Moltes encara es¬ 
tan influenciades per la lògica de l'estat, no es veuen a si 
mateixes com a gent que pugui gestionar els seus propis 
assumptes. Tenen fills i hi ha baralles a casa. Els nens ju¬ 
guen al carrer tot el dia en comptes d'anar a l'escola. Ens 
preocupa tot això." 66 

Els consells de dones no són només espais de presa de 
decisions, sinó que són espais de treball polític, formació 
i suport mutu. 

Educació 

Per al moviment de dones el punt principal per a l'em¬ 
poderament és l'educació, ja que no sols has de canviar 
les condicions objectives, per aconseguir una participació 
efectiva de les dones també s'han de canviar les condici¬ 
ons subjectives. Han creat setmanaris on es discuteix d'or¬ 
ganització de dones i de desenvolupament polític, el distri¬ 
bueixen a un preu molt baix i en diferents idiomes per tal 
que tothom el pugui llegir. En relació als mitjans expliquen 
que "abans hi havia un televisor encès 24 hores a totes 
les cases, amb programació turca en llengua àrab. Amb 
l'aturada energètica les televisions també es van aturar, 
i la ment de les persones va quedar lliure per poder fer 
altres coses." 67 Un altre dels factors contextuals és que les 
dones sovint es casen molt joves, fins i tot menors d'edat. 


66. - Michael Knapp, Democràtic Autonomy in Rojava, 10 octubre 
2014 http://new-compass.net/articles/revolution-roiava 

67. - Ibidem 

A aquestes dones se'ls intenta mostrar que si s'eduquen a 
si mateixes poden tenir una vida millor. 

Una de les tasques que es fan als consells de dones és 
la formació. Per exemple, un cop per setmana es fan semi¬ 
naris on llegeixen llibres per discutir-los o es duen a terme 
debats sobre temes concrets. Tanmateix l'educació feminis¬ 
ta no està reservada sols a les dones. A tot arreu on es faci 
formació de qualsevol tipus, s'aprofita per introduir forma¬ 
ció de gènere. Així com també es fa formació tant a homes 
com a la infància. Per exemple a les acadèmies d'entrena¬ 
ment de les forces de defensa i seguretat o a les acadèmies 
professionals sempre hi ha apartats de feminisme. 

L'espai principal de formació feminista per a dones són 
les acadèmies de dones. Les acadèmies de dones intenten 
trencar amb les definicions i construccions socials mascu¬ 
lines i crear una nova estructuració social, on l'educació 
estigui vehiculada per la identificació de les dones. A les 
acadèmies és on es genera el canvi de paradigma. A con¬ 
tinuació transcrivim un altre fragment de l'article de Janet 
Biehl sobre educació i un fragment d'una entrevista a Dor- 
sin Akif, una professora d'aquestes acadèmies. 

Fragment sobre l'Acadèmia Yekitiya Star, Rimelan 68 

L'acadèmia de dones Yekitiya Star de Rimelan porta les 
idees de l'Acadèmia Mesopotàmica encara més enllà. 
Fundada el 201 2, el seu objectiu és formar els quadres re¬ 
volucionaris femenins, i per això el seu èmfasi en la ideolo¬ 
gia és molt més acusat. La delegació acadèmica la vàrem 
visitar el 3 de desembre de 2014. 

Durant els últims trenta anys, ens va explicar la professora 
Dor Tn Akíf, les dones han participat al moviment d'allibe¬ 
rament kurd, primer com a combatents, després en institu¬ 
cions femenines. Fa tres anys les dones kurdes varen crear 


68.- Janet Biehl, Two Academies in Rojava, 7 de Febrer 2015, 
http://www.biehlonbookchin.com/revolutionary-education/ 

la Jineolojï, o "la ciència de les dones", com a culminació 
de dècades d'experiència. A l'acadèmia de Rimelan, les 
estudiants reben primer una visió general de la Jineolojï, 69 
"el coneixement que va ser robat a les dones" i que les 
dones avui en dia poden recobrar. "Volem superar la in- 
visibilització de les dones al llarg de la història. Intentem 
entendre com els conceptes i idees es produeixen i es van 
reproduint a través de les relacions socials existents, per 
acabar en els nostres coneixements actuals. Volem establir 
una interpretació veritable de la història fixant-nos en el rol 
que hi han jugat les dones i fent-lo visible." 

La Jineolojï, ens diu Dorïn, considera les dones com "el 
principal actor de l'economia, així com l'economia és la 
principal activitat de les dones. Tot i així, la modernitat ca¬ 
pitalista defineix l'economia com una activitat preeminent¬ 
ment masculina. Nosaltres diem que això no és així, que 
arreu i en totes les èpoques el principal motor de l'econo¬ 
mia han estat les dones." És a causa d'aquesta contradic¬ 
ció que el capitalisme serà superat. 

La forma en què la gent interpreta la història afecta la 
forma en què actuen, diu Dorïn. És per això que "parlem 
de l'organització social presumèria. Estudiem també com 
va sorgir històricament l'estat i com s'ha anat construint el 
concepte." Però estat i poder no són el mateix. "El poder 
és arreu, però no Testat. El poder pot operar de formes 
diferents." 

El poder, per exemple, està present en la democràcia de 
base, que no té res a veure amb l'estat. I la Jineolojï veu a 
les dones com essencialment democràtiques. L'acadèmia 
forma estudiants (majoritàriament dones) en les polítiques 
cíviques de Rojava. "Examinem els mecanismes polítics: 
les comunes i els consells de dones; les comunes i els con¬ 
sells populars. Aquí a Rojava sempre tenim institucions tant 


69.- La paraula ve de "Jine", Dona en kurd i de "Logía", coneixe¬ 
ment 

mixtes, com exclusives de dones. A les mixtes, la represen¬ 
tació de les dones és del 40% com a mínim, a més de tenir 
una co-presidència per assegurar la igualtat. A l'Acadè¬ 
mia Yekitiya, igual que a l'Acadèmia Mesopotàmica, a les 
estudiants se'ls hi ensenya a veure's com a subjectes amb 
"capacitat de debatre i construir". "No hi ha professor i 
alumne. Les sessions es basen en compartir experiències." 
Les estudiants van des d'adolescents a àvies. "Algunes 
s'han graduat a la universitat, d'altres són analfabetes. Ca¬ 
dascuna té coneixements, i aquests coneixements són vitals 
per a nosaltres... La dona gran té experiència. La dona de 
divuit anys és la nova generació, el nostre futur." 

Cada programa finalitza amb una sessió final anomena¬ 
da la plataforma. Cada estudiant s'aixeca i explica com 
participarà en la democràcia de Rojava. S'unirà a una 
organització, o a les YPJ, o participarà en un consell de 
dones? Quines responsabilitats prendrà? 

Li vàrem preguntar a Dor Tn sobre els ensenyaments de 
l'acadèmia en qüestions de gènere (una paraula que no 
existeix en kurd). "El nostre somni" ens deia, "és que les 
dones que estan ara participant i construint una nova so¬ 
cietat canviïn als homes, que un nou model de masculi¬ 
nitat neixi. Els conceptes home i dona no són biològics, 
estem en contra d'aquesta visió. Definim un gènere com 
a masculí i masculinitat en relació amb el poder i l'he¬ 
gemonia. Per tant, el gènere és una construcció social." 
Encara més, el problema femení no és només assumpte de 
les dones: "es troba imbricat a la societat; l'exclusió de les 
dones és un problema de la societat. Així, hem de redefi- 
nir a la dona, la vida i la societat, tot al mateix temps. El 
problema de la llibertat de les dones és un problema de 
llibertat social." 

Finalment ens va citar una frase d'Òcalan, "mata a 
l'home" , que ha esdevingut un mantra, tot significant que 
" l'home masculí ha de canviar." Igualment, la subjectivitat 
femenina colonitzada, o feminitat, ha de morir. L'ambició 


150 


Capítol 8: Les transformacions socials 

social de l'acadèmia és superar la dominació i el poder 
hegemònic i "crear una vida igualitària tots junts." 

Fragment Entrevista Education s/stem in Rojava 70 

Derya Aydin: Hi ha acadèmies de dones. gEns pots par¬ 
lar d'elles? gQuina diferència hi ha en termes d'educació? 

DorsTn Akïf: Les dones, que no són considerades tradici¬ 
onalment com un poder social, s'identifiquen a si mateixes 
a les acadèmies i intenten entendre el seu paper en la 
historia. Les dones no tenen un paper en l'estructura social 
actual. Les institucions socials estaven identificades en els 
homes. El més important per les nostres acadèmies és des- 
fer-nos d'aquestes definicions. Per fer-ho, és necessari can¬ 
viar les estructures socials que han estat construïdes amb 
la mentalitat i discurs masculins. Per assolir-ho, l'educació 
s'ha de teixir amb la identificació de la dona. 

Al sistema educatiu patriarcal hi ha límits d'edat i les 
classes estan dissenyades d'acord amb els grups d'edat, 
veritat? La situació és una mica diferent aquí. Per exemple, 
quan tenim una sessió educativa de la "Assemblea de la 
Yekitiya Star", algunes de les nostres amigues reben la for¬ 
mació amb les seves mares. Algunes de les dones tenen 60 
anys, d'altres 18. Veiem una escletxa generacional com a 
resultat de les estructures de poder. Aquests són problemes 
que sorgeixen per les autolimitacions. Però en les relacions 
lliures, l'edat no és un problema, es tracta de compartir 
l'experiència. Es important que l'experiència d'una perso¬ 
na de 60 anys es vegi com un poder, però aquesta experi¬ 
ència s'ha de poder compartir i ha de poder transformar 
l'entorn. De forma similar, una persona educada a les es¬ 
coles del sistema guanya un estatus superior a la societat. 
Però a les nostres acadèmies, el fet d'estar format no et 


70.- An Interview with Dorsin Akif - by Derya Aydin http://kur- 
dishquestion.com/index.php/kurdistan/west-kurdistan/education-sys- 
tem-i n-rojava /53 8-ed ucation-system-i n-rojava. htm I 

dóna un estatus. La formació és per contribuir a la vida so¬ 
cial i a les relacions. No es considera com un estatus, sinó 
com una qualificació que ha de ser compartida. 

A causa del fet que la nostra acadèmia de dones s'adre¬ 
ça a tot el cantó la majoria de formacions es fan en ses¬ 
sions intensives. El qual vol dir que les persones que hi 
assisteixen poden allotjar-se aquí. Per tant, tot es fa plega¬ 
des. Cada nit un grup diferent d'estudiants munta guàrdia 
per la seguretat de l'acadèmia. La vida diària comença 
amb esports al matí. Després comencen les classes. Un 
cop les classes del matí han estat completades, comencen 
les classes de la tarda amb notícies. Les classes de tarda 
són majorment visuals, intentem completar-les amb cinema 
alternatiu i documentals. 

Justícia i resolució de conflictes 

Un altre dels aspectes en els quals s'ha viscut un gran 
canvi ha estat en la resolució de conflictes. A Rojava les 
dones s'han autoorganitzat per treballar aspectes com la 
violència masclista i són elles les que tenen l'autoritat en 
aquests temes. 

Dins dels Asayish existeix el cos de les Asayish-J. Aquest 
cos està format únicament per dones i té la competència 
exclusiva de conflictes de gènere com maltractament do¬ 
mèstic, crims on estiguin implicades dones, temes d'infàn¬ 
cia o conflictes d'odi religiós, ètnic o tribal. La raó per la 
qual en tots aquests àmbits la gestió estigui en mans de 
dones de forma exclusiva és principalment per dos motius. 
Perquè creuen que estan més capacitades per a la media¬ 
ció i perquè els assumptes que impliquin dones els han de 
resoldre les dones. 

Les Asayish-J han dut a terme moltes iniciatives per re¬ 
duir la violència contra les dones. Per un costat han creat 
les cases de dones (mala jinan) on hi ha personal de les 
Asayish-J de forma permanent però rotatòria. Al febrer del 

2015 ja se n'havien creat més de 30, i d'altres estan pro¬ 
jectades. No cal dir que a aquestes cases no poden entrar 
homes, creant així un ambient de seguretat. 

Són espais on qualsevol dona major de 15 anys pot anar 
a buscar refugi i allotjar-se tant de temps com vulgui. Tam¬ 
bé es dóna educació i formació de molts tipus de forma 
gratuïta. Però la funció principal d'aquestes cases és dis¬ 
cutir els temes que afecten les dones en la vida diària i 
intentar posar solució als seus problemes. Es bàsicament 
un espai de suport mutu. 

Qualsevol qüestió relacionada amb violència masclista 
és derivada a aquestes cases de dones, que analitzen el 
cas. Es parla amb les famílies, si hi ha hagut una agressió, 
la dona pot demanar el suport de les Asayish-J, que donen 
assistència de tot tipus: psicològica, econòmica... Normal¬ 
ment quan una dona s'acosta a la casa de dones s'obre un 
procés per al cas. S'intenta analitzar la problemàtica, les 
necessitats de la dona i s'intenta posar una solució. Els pro¬ 
cessos no tenen un temps fixat, duren el temps que hagin 
de durar. Encara que s'aconsegueixi trobar una solució a 
la problemàtica, no es tanca el cas, ja que es monitoritzat 
durant un temps per assegurar-se que no es tornin a repetir 
els fets. 

No sempre han d'acudir les dones a les cases de do¬ 
nes per buscar ajuda. Han obert una línia de telèfon per 
a qüestions de temes patriarcals com prevenir suïcidis de 
dones agredides o trucades de socors. Altres cops són les 
mateixes persones de les cases de dones les que van a una 
família, en concret perquè saben que hi ha hagut maltrac¬ 
taments o conflictes de qualsevol tipus. Gràcies al sistema 
de comunes i a la descentralització coneixen a totes les 
famílies, la seva situació econòmica i si hi ha baralles o 
conflictes. 

Es important remarcar en aquest sentit que les cases de 
dones s'han guanyat un gran prestigi i respecte a la soci¬ 
etat i que han aconseguit que la violència cap a les dones 

estigui molt mal vista socialment. Alguns dels mecanismes 
utilitzats per a aconseguir aquest canvi afecten els homes. 
Per exemple un home que hagi agredit a una dona no 
pot participar de cap espai polític, no pot participar de la 
presa de decisions. Per poder recuperar el dret ha de pas¬ 
sar per un període de formació sobre feminisme i igualtat 
de gènere. Per altra banda s'han prohibit moltes pràcti¬ 
ques masclistes, com els matrimonis forçosos o infantils, la 
dot de núvia, la poligàmia, la violència domèstica o els as¬ 
sassinats d'honor. Totes aquestes són pràctiques habituals 
a la cultura tradicional i conservadora de l'Orient Mitjà. 

Per altra banda cal tenir en compte el paper d'Abdullah 
Òcalan a l'hora d'entendre com ha estat possible que el 
feminisme guanyi tanta importància en una societat tradici¬ 
onalment patriarcal. La reverència i el respecte que se li té 
com a líder per part de la gran majoria de kurds, fa que les 
seves paraules i raonaments polítics tinguin moltíssima in¬ 
fluència. No és estrany veure, doncs, que els homes kurds, 
especialment els del moviment d'alliberament, hagin ac¬ 
ceptat i incorporat el discurs feminista a la seva pràctica di¬ 
ària en el moment que Òcalan diu que el feminisme ha de 
ser la columna vertebral del moviment revolucionari kurd. 
Això no vol dir que no hagi estat un procés sincer, sols que 
aquesta veneració del líder ha facilitat la incorporació dels 
principis feministes i l'acceptació del treball de deconstruc- 
ció i de la renuncia als privilegis. 

Antifonamentalisme 

Per les raons exposades abans el feminisme està molt 
estès entre els kurds, però entre la resta de grups hi ha 
algunes reticències a acceptar algunes de les seves pre¬ 
misses. Per exemple algunes comunitats àrabs musulmanes 
s'oposen a aquestes polítiques perquè senten que són una 
violació als seus principis religiosos bàsics. Com influir 
més en les dones àrabs és un tema a ser resolt encara, tot i 
que a poc a poc s'han anat fent passos, ja que, per exem- 

ple, algunes dones ja han començat a acudir a les cases 
de dones per trobar solució als seus problemes. 

Per contra entre la comunitat assíria ha tingut molta més 
repercussió. Les dones assíries també s'han començat a 
organitzar, assistint als seminaris feministes de les kurdes i 
organitzant-ne de propis. També han creat les seves pròpi¬ 
es organitzacions i s'han sumat a les cases de dones i als 
consells de dones. Això també ha tingut un impacte positiu 
en les àrabs, ja que han trencat amb la idea del feminisme 
com un concepte kurd. 

El més important en aquest aspecte és que totes les dones 
s'identifiquen entre elles per compartir les mateixes proble¬ 
màtiques i lluiten per introduir canvis en tota la població, 
no sols en els membres del seu grup social. 

Economia 

Finalment cal parlar de l'economia. Per al moviment fe¬ 
minista de Rojava una de les principals tasques ha estat 
l'empoderament econòmic de les dones. Per a totes les 
comunes és una prioritat la creació de cooperatives de 
dones. Per tant, podem veure com a arreu del territori de 
Rojava un incomptable nombre d'iniciatives d'aquest tipus 
han estat posades en marxa finançades per les comunes. 
S'ha buscat dotar de recursos propis a les dones per tal 
que puguin ser independents i no hagin de dependre dels 
homes. Aquest canvi en les tasques de gènere a les estruc¬ 
tures familiars ha produït també un canvi en les relacions 
de poder de gènere. 

Però hi ha una altra raó per a la formació de cooperati¬ 
ves. Les dones fins ara no tenien presència a la vida públi¬ 
ca, no se les veia a les cafeteries al carrer o en els espais 
públics en general. Aquest era un àmbit masculí, les dones 
havien de quedar relegades a casa. Creant cooperatives 
de dones en diferents àmbits s'augmenta la presència fe¬ 
menina en l'àmbit públic i es trenca aquesta separació. 

A més moltes d'aquestes cooperatives estan intentant su¬ 
mar a les dones àrabs desplaçades per la guerra, amb 
l'objectiu d'estendre el feminisme i d'augmentar la cohesió 
social entre els nou-vinguts i els residents originals. 

Nota final sobre alliberament de la dona 

Tot i l'enorme feina feta pel moviment de dones encara 
persisteixen moltes pràctiques patriarcals a la societat de 
Rojava. Evidentment aconseguir un canvi en aquest aspec¬ 
te portarà molt de temps i elles mateixes són conscients 
d'aquest aspecte. No obstant això no podem deixar de 
lloar el gran progrés i el gran exemple que han creat per 
a tots els moviments d'alliberament de la dona d'arreu del 
món. 

Com a resum podríem dir que les dones, i la societat en 
general, a Rojava no sols combaten contra Daesh, sinó 
també pel feminisme, la igualtat de gènere i per un projec¬ 
te d'emancipació social. I ho fan tant amb idees com amb 
armes. Tal com explica una de les milicianes de les YPJ: 
"No lluitem sols contra Daesh, lluitem per canviar una men¬ 
talitat i per mostrar el poder de les dones a tot el món. Les 
YPJ estem en guerra a Rojava per necessitat. Les nostres 
idees van més enllà de Rojava. Volem lluitar a escala glo¬ 
bal. Volem que el món ens conegui per les nostres idees no 
per les nostres armes." 71 


71.- Janet Biehl, 22 de Desembre 201 4, Visit to the YPJ, December 
7, Amuda http://www.biehlonbookchin.com/visit-with-ypj/ 

Com a conclusió podríem dir que el procés de Rojava 
no està excempt de problemes, sombres o contradiccions. 
És un procés revolucionari que s'està duent a terme enmig 
d'unes condicions duríssimes i amb uns precedents molts 
desalentadors. Tot i això estan aconseguint portant enda¬ 
vant aquest projecte i estant aportant un exemple a seguir 
per als revolucionaris d'arreu del món. Evidentment la llui¬ 
ta no es pot dur a terme a tot arreu de la mateixa forma, 
però la seva teoria i praxis és prou flexible per a servir 
d'inspiració en qualsevol context. En tot cas crec que hi ha 
algunes lliçons molt valuoses. 

La primera és que els canvis socials no són gratuïts, 
s'aconsegueixen amb molts esforços i sacrificis. El movi¬ 
ment de Rojava ha demostrat una determinació, un corat¬ 
ge i una capacitat de sacrifici fora del comú. També han 
demostrat una gran disciplina, una disciplina revoluciona¬ 
ria i no impositiva, que els ha permès centrar-se en allò 
que era important. 

Per altra banda han demostrat un gran pragmatisme, 
capacitat de cedir i de fer autocrítica. Passar de ser un mo¬ 
viment marxista-leninista a un altre d'inspiració llibertària 
té molt de mèrit. El qüestionament de les pròpies propostes 
i la capacitat de canvi s'han demostrat molt saludables i 
sobretot els ha permès tenir una relació no-dogmàtica amb 
la seva pròpia ideologia. Creen els conceptes ideològics a 
partir de la pràctica i no al revés. 

Finalment crec que és molt interessant la seva concepció 
del que és el seu projecte polític del Confederalisme Demo- 

cràtic. Per al moviment revolucionari aquest no és una pro¬ 
posta de com s'hauria d'organitzar la societat en un món 
ideal o de quin és el mode de producció que es durà a 
terme després de la revolució. Per a ells i elles el Confede- 
ralisme Democràtic representa un procés, és un model que 
s'adapta, que és voluble i flexible, pel qual es va construint 
la societat desitjada. El Confederalisme Democràtic no és 
l'objectiu, sinó el mitjà amb el que s'hi arriba. 

Per tot això crec que els moviments contestataris occi¬ 
dentals s'haurien de replantejar força coses, com ara l'ús 
de les etiquetes ideològiques o el dogmatisme teòric; que 
ens porten a crear diferències entre moviments que potser 
no són tan diferents i a veure adversaris allà a on podríem 
veure camarades. Cal actualitzar les propostes polítiques, 
així com les estratègies. S'han d'abandonar els trons de 
vidre des dels quals s'analitza la societat per passar a un 
contacte directe amb la realitat social, que moltes vega¬ 
des ens portarà a contradiccions pràctiques, però també 
a la cerca de noves solucions. I també cal abandonar les 
comoditats de la vida diària a les que tothom, en major 
o menor mesura, s'ha abandonat. Portar una vida con¬ 
seqüent passa de ser una opció política a una necessitat 
revolucionària. 

Finalment crec que el principal aprenentatge és que la 
transformació social no és un succés, sinó que és un pro¬ 
cés. Un procés llarg, que viu moments d'acceleració i mo¬ 
ments de ralentització; però que només avança si existeix 
organització, determinació i força. 

Abdullah Òcalan: Líder del PKK i principal ideòleg 
d'aquest. Segrestat i empresonat per l'estat turc des de 
1999. 

Asayish-J: Són la unitat de dones dels Asayish. Entre d'al¬ 
tres tasques, s'encarreguen de forma exclusiva de la gestió 
dels casos de violència domèstica o contra les dones. 

Asayish: En kurd "protecció". Són les milicies encarrega¬ 
des de mantenir la seguretat a Rojava. La seva principal 
funció és el control dels accessos a les ciutats i viles, per 
evitar els atemptats. Són una força descentralitzada i ro¬ 
tatòria. 

Bakur: Denominació en kurd del Kurdistan de Turquia. 

Barzani: (Massoud Barzani) Líder del PDK des de 1979 
i president del KRG des de 2005. Cap del poderós clan 
tribal Barzani. 

Ba ur: Denominació en kurd del Kurdistan d'Iraq 

Comitè de pau i consens: Són comissions escollides per 
les comunes per tal de mediar i resoldre conflictes. 

Confederalisme Democràtic: Es el projecte polític propo¬ 
sat per Abdullah Òcalan el 2005. 

Consells de Dones: Són l'estructura federativa mirall dels 
Consells Populars, però són exclusius de dones. 

Daesh: Denominació en àrab de l'ISIS. Té una connota¬ 
ció despectiva. 

DSA: Autoadministració Democràtica. És l'òrgan tècnic 
creat pels Consells Populars de Rojava al gener de 2014 
per tal de dur a terme funcions executives. 

FSA: Exèrcit Lliure de Síria. Aliança de més de 1000 
grups armats repartits per tota Síria amb l'objectiu de de¬ 
posar el règim dels Assad. 

ISIS: Islàmic State of Iraq and Syria. Organització ter¬ 
rorista, apareguda a partir del 2006, d'ideologia salafis- 
ta i jihadista, d'ètnia àrab i religió sunnita ortodoxa. Té 
l'objectiu de crear un califat a l'Orient Mitjà. Anomenada 
Daesh en àrab. 

KRG: Kurdish Regional Government. Govern Regional 
del Kurdistan. És la regió autònoma kurda del Kurdistan 
Iraquí. Tenen parlament, govern, forces armades pròpies... 
Són pràcticament un estat independent. 

PDK: Partiya Demokrata Kurdistanè. Partit Democràtic 
del Kurdistan. Fundat al 1946. És un partit de l'Iraq, d'ide¬ 
ologia conservadora i capitalista. El seu líder és Barzani. 

Peshmerga: "Els qui no temem a la mort". Són les forces 
armades del Kurdistan Iraquí. Tot i això tenen caràcter tri¬ 
bal i cada partit té les seves pròpies unitats. 

PKK: Partiya Karkerèn Kurdistan. Partit dels treballadors 
del Kurdistan. Té el centre d'activitat a Turquia i fou fundat 
el 1978. El seu líder és Abdullah Ocalan. La seva proposta 
política és el Confederalisme Democràtic. 

PYD: Partiya Yekïtiya Democrat. Partit de la Unió Demo¬ 
cràtica. Fundat el 2003 a Síria. Partit agermanat amb el 
PKK i partidari del Confederalisme Democràtic. Principal 
impulsor de la revolució de Rojava. 

Rojava: Denominació en kurd del Kurdistan de Síria. 

Rojhilat: Denominació en kurd del Kurdistan d'iran. 

Glossari 


SKC: Supreme Kurdish Council. El Consell Suprem Kurd, 
és consell format a Síria entre els partits kurds afins al Con- 
federalisme Democràtic i els afins a Barzani i al KRG. 

Tev-Dem: Tevgera Civaka Demockratik. Moviment de la 
Societat Democràtica. És l'aliança formada el 2012 d'or¬ 
ganitzacions socials, civils, partits polítics etc... afins al 
Confederalisme Democràtic, creada amb l'objectiu d'or¬ 
ganitzar la societat a Rojava seguint aquests principis. 

UPK: Yekèti NTstimaniy Kurdistan. Unió Patriòtica del Kur- 
distàn. És un partit polític de l'Iraq, fruït d'una escissió del 
PDK, amb ideologia una mica més socialista. 

Yezidi: minoria ètnica dins del grup dels kurds, que prac¬ 
tica una religió pròpia sincrètica. 

Yhadisme: tendencia radical dins la ideologia islàmica 
que propugna la "guerra santa" contra els infidels no cre¬ 
ients en la religió musulmana. 

YPG: Yekïneyen Parastina Gel. Unitats de Defensa Popu¬ 
lar. Són les milicies de Rojava encarregades de defensar 
la regió. Creades després del 2004, però fetes públiques 
el 2011. 

YPJ: Yekïneyen Parastina Yen Jinè. Unitats de Defensa de 
les Dones. Són les milicies de dones de Rojava, creades 
el 2013. 

